
In cuviartine: 


LORIS CORDENOS 

La piture publicade in cuviartine a è di Loris Cordenos, nassút tal 
1961 in Suissare di famée di San Vit dal Tiliment, lă ch'al vif. Fin 
dal 1983 al ă esponùt oparis, cun tune personal e une coletive, a San 
Vit e a Vignesie. Podopo a son vignudis mostris e manifestazions tal 
Friùl e in putropis regjons talianis, par rivá a New York (Collective 
exhibition «Artexpo», 1995). 

Te só art al studie il cambiament dai pinsîrs e des robis, il divignî 
e l'avigni dal moviment, là ch'o podin cjată vite, amôr, lús, nature, 
colórs. 

L'opare 'e jé intitulade Paesaggio. 


Lis riproduzions a cjáf dau més, cernidis di Manlio Michelutti e 
Diogene Penzi, 'a provegnin dal "Museo Provinciale della Vita 
Contadina" di San Vit al Tiliment e 'a son stadis fotografadis di 
Riccardo Viola. 





1996 


de vignude di Crist 


IL 1996 AL RISPUINT: 

- al 6709 dal Circul Julian; 

- al 2749 de fondazion di Rome; 
- al 5756 dai Ebreos: 

- al 1374 dai Maometans; 

- al 2177 de fondazion di Aquilee. 


FIESTIS VARIABILIS: 

- la Cinise (21 di fevrár); 

- Pasche (7 di avril); 

- la Sense (19 di maj); 

- Pentecostis (26 di maj); 

- Santissime Trinitát (2 di jugn); 
- Corpus Domini (9 di jugn). 


FIESTIS DI PRECET: 

- dutis lis domèniis: 

- il prin dal an; 

- la Pifanie: 

- la Madone di avost (15 di avost); 

- Fieste dai Sanz (1 di novembar); 

- la Madone di dicembar (8 di dicembar); 
- Nadâl (25 di dicembar). 


FIESTIS NAZIONAL: 
- la Liberazion (25 di avril); 
- Fieste dal Lavór (1 di maj). 











PREAMBUL 


Fá il "Strolegant" nol e facil. Prindidut covente che un 
no lu fási pai béz, stant ch'al podares fá previsions daúr 
des svanzichis ch'al cjape. 

Ma cjatá un ch'al dopri il canocjál dal timp dome par 
passion al e dificil, parcech'al à di scrutinà il cil, dedusi, 
fà calcui, previsions, stazà... dome par passion. Inalore i 
letórs dal "Strolic" 'a puedin tignîsi dabon furtunàz stant 
che di "Stroleganz" and'àn cjatàz doi che, in plui di scugni 
lá a vore par tirále indenant, ur vanze juste la passion par 
meti adun lis previsions e lis dosenis di contis dal librut 
che di simpri al compagne i Furlans di lunc dal an. Nol 
è un lavór di póc, ma a lôr ur plis di lavora. E nol e nancje 
di maraveási, parceche nó Furlans lo vin simpri vude 
passion pal lavòr, stant ch'o sin stàz usàz di pizzui a no 
stà mai dibant, ni tai uficis ni tes fabrichis, ni tai cjamps. 
Che anzit, cuanche dal '38 al è vignút il duce a Udin e al 
à prometút che la lús eletriche e sares rivade in dutis lis 
campagnis, barbe Tilio al è stát content parceche cussi al 
vares podiit lavorá ancje di gnot, a grapá, a fá la barbe 
ai fossai, ai priz... 

Ma no stin lassási disviá des nainis dal passát e fevelin 


dal "Strolic" che, pal '96, al à diviarsis gnovis. Intant 
covente fat cás ae buine partecipazion dai scuelárs dai 
Cors Pratics di lenghe e culture furlane, che si preséntin 
tal '96 cun tesc' sauriz e cun buine forme espositive, merit 
ancje dai lór insegnanz che ju án tignúz a pupil. Altre robe 
interessant 'e je la presentazion de stampe periodiche 
furlane dal dopouere in ca, curade di Lucio Peres. Une 
rassegne des tantis rivistis e publicazions furlanis ch'e an 
contribuit a tignî vif il leam de nestre int cu la lenghe 
scrite. Fotografiis, detulis, puisiis, e notis si zòntin par 
completá il "Strolic" '96 che, stant 'es premessis pulitichis 
dal '95, al sară un ап di bondance e di sperance. 
Bondance: tal sens che il sproposetit debit public che 
ognidun di nó al a, al lará simpri al mancul par vie de 
inflazion ch'e aumente simpri. E plui l'inflazion 'e va su, 
plui il debit al va jú. Cussi i Furlans, stant che la monede 
е vòl simpri mancul, 'a podaran spindi di plui in 
divertimenz, in viaz, in culture, e no simpri dome lavorá 
e sparagná. Sperance: che i 'zovins 'а crèssin tal rispiet 
dai vielis; che i vielis 'a dărin te comprension dai 'zovins. 
E chejaltris? "Legris fin che sin vis, tachin amis, tachin un 
cjant!". Peraule di Ercole Carletti. 


Il Prolic 
(Luzian Verone) 

“Il frét a Sant Antoni al à plui ongulis dal demoni!” 

PRIN DAL AN 
S. Basili il Grant 
S. Gjenoefe 

5. Ermis 

S. Melie 
PIFANIE 

S. LUCIAN 


S. Severin 

S. Julian Ospedalîr 
5. Aldo Rimit 

S. Paulin di Aquilee 
5. Modest 

S. Hari vescul 

DURI DI PORDENON 


S. Maur abát 

S. Marcel pape 

S. Antoni dal desert 
S. Prische 

S. Mario 

Ss. Bastian e Fabian 
S. GNÉS VERGINE 

S. Vincenz diacun 

S. Merenziane 

S. Francesc di Sales 
Conversion di S. Pauli 
Ss. Tito e Timoteu 

S. Anzule Merici 


S. TOMAS DI AQUIN 





5. Costant 
S. Martine 
5. Zuan Bosco 

Un vieri incanadór di len; su lis paréz cualchi 
rocje e sgarz pe lane. 








Cjante il sium dal mont 


Ame 

salude la int 

done 

perdone 

ame ancjemò e salude. 


Da la man 


jude 
capis 
dismentée 


e ricuarde 
dome il ben. 


E dal ben di chei altris 
gjolt e fás 
gjoldi. 


Gjolt dal nuje che tu às 
dal póc ch'al baste 

di par di 

e ancje chel póc 








- salocór - 


divit. 

E va, 

va lisér 

datir dal ajar 
e dal soreli 

e cjante. 


Va di pais in pais 

e salude 

salude duc' 

il neri, il tartar 

e parfin il blanc. 

Cjante il sium dal mont: 
che duc' in pais 

si contindin 

di véti gjenerát. 


(Voltade di Gigi Mestron) P. DAVID MARIA TUROLDO 

BENEDETE LA NOCENCE 


Co jeri canai la domenie "o lavi spes atór in machine e "o 
viodevi e imparavi tantis bielis robis che no duc” i fruz ‘а podevin 
savé. Si lave in Cjargne, tal Gurizan, a Triest, ta lis Bassis e 
soredut a Udin. E ogni volte ch'a si tornave cjase tra gno pari 
e mè mari al jere dut un tucâsi; si ralentave e al jere l’oblic di cală 
fúr dai finestrins no sai ce. Jo “o viodevi dome cjamps e platins. 
Cussì ogni volte: cjalá, ridi e tasè. 

Tune crude domenie di “Zenár “o sin passáz un 'altre volte pe 
Pontebane e come al solit ‘o jerin duc” tacáz dai finestrins; ancje 
mé none ‘e tirave i vôi par no piardisi il spetacul. Apene dila dai 
fossái tanc” fücs ‘a lusivin e atêr si scjaldave cualchi femine 
plene di frét che i miei “a clamavin “lucciole”; jo no lis 
cognossevi. And” jere unevore di fúcs, come chei ch a fasin atór 
il falò de Epifanie par scjaldà il vin; al jere biel viodi dut chel ros 
impiât te grisure de planure muarte. “O domandài a gno pari: 
“Scolte, ce făsino dongje il füc?". E lui, un póc confusionát: “A 
fasin il vin brulè par scjaldasi”. E jo, pront: “Parcè no si fermino 
ancje noaltris? E po no viodistu ce tantis machinis: al à di jessi 
propi bon acht il vin brulé!” 


(Cors di furlan di Mania) ANDREA DE FRANCESCHI 

SCRIVANZ 


Co mé none Vigje ‘e jere fantate, tantis usancis sul 
vivi, di agnoruns, lis veve metudis fùr la int. Ancje il 
timp di lá a morosá nol jere libár; no si podeve lá co si 
voleve o si veve voe; al jere stabilit; une o dós voltis par 
setemane a oris justis; se no si lave si piardeve la volte; 
a riscjo ancje la morose che, seneose, e jere pronte in 
spiete. 

“E jere la vilie de Pifanie; il strolic la veve induvinade: 
vie pal dì ‘e jere vignude une buine spane di néf fofe; di 
sere, cul timp sclarit, si podeve viodi lis stelis e une biele 
lune. 

Menut, dopo cene, tant chal faseve une volte ae setemane, 
al lè a cjatá la só Rosute, gnece dal plevan, ch'e stave cun 
sò mari te canoniche. 

Stant a cjalási e cisicási, che la mame ‘e jere lì daùr a 
gucjá tal lusór dal lampion, il timp al è passat tra pinsîrs e 
vois. Rivade ore, la Rosute ‘e compagnà Menut fúr de 
puarte de canoniche e li, tal clâr de lune... 

Tal doman a buinore il plevan, ch'al stave lant a di 
messe, apene viarzude la puarte al viòt scrit su la néf cul 
pis: “Vive il siór plevan”: 

Cuissă ce messe cun ché fote! Tornát cjase subit al fronte 
la gnece: “Cjoh, Rosute! Cui ăjal fat chel lavór fúr de 
puarte?” 

“Oh, lu a fat Menut!” 

“Cemút, se Menut nol sa scrivi?" 

“Oh, siór barbe! Chest ‘l è ståt un biel “zughet: j ài 
menade jo ben drete la pene!” | 

Ce ch'al úl di savé scrivi, jessi inscueláz! Väit a scuele! 


(Koinè) GIOVANNI MIANI 

ERCOLE CARLETTI 


Par dí cui ch'al fo Ercole Carletti te storie de nestre 
Societat, al bastarés menzioná “Il Nuovo Pirona” e l” Atlante 
Linguistico Italiano”, dós oparis di impuartance 
internazionál, par no fevelá di dute la só lungje opare di 
Segretari e redatór di “Sot la nape”. Al veve bon nás ancje 
come critic leterari, s'a è vere ch’al fo il prin (in Italie) a 
scrivi un coment critic su lis “Poesie a Casarsa” di Pier 
Paolo Pasolini (“Ce fastu?”, ultin numar dal 1942). 

Ma in cheste pagjne o scuèn fevelá di Lui come 
President, elezùt a Tumiez ai 29 di Setembar dal 1923. 

Eco, come President al pués jessi paragonát al "Pape 
Celestin il cuint, га ancje Lui al fasè un “gran 
rifiuto”. 

Apene a cun tune letare al Diretif, “il neoeletto 
Presidente dichiara di non poter accettare la carica (...). Se 
il Carletti ha incontrato qualche ostilita da parte d'una 
piccolissima minoranza di consoci, ció non deve meravi- 
gliarlo, poiché chi fa deve qualche volta, anche involonta- 
riamente, urtare qualcuno o a qualcuno dispiacere”. 

L'Assemblee dai socios “e rifudà lis dimissions e ‘a preà 
nujemancul che Gortani e Caporiacco, Marinelli e Lorenzoni 

“di comunicare il voto al Carletti pregando di dare 
ancora la sua opera a pro della Filologica”. (Cussi si lei su 
“Rivista della SFF” dal 1924). 

Nol semee che Carletti al fos un sant pront a fà lis 
graziis, come Sant Antoni e cualchi altri, e al restà fer su 
lis sós pusizions fin al fevrár dal 1924. No si sa s'al lavoră 
almancul pe ordenarie ministrazion, ma al pararés di no se 
il Diretif al scugnì nomená un regidór (“reggente”), te 
persone dal cont Giacomo di Prampero, juste in chel més. 


GIANFRANCO ELLERO 

DIO AL ESIST 


Pre’ Pio Polo, plevan di Preon, al jere simpri in lote cul 
sindic comunist. 

Une di chist j dis: 

- Jo no crót in Dio. 

- Parcé po? 

- Parceche no lu viót! 

- Astu il cúl tu? 

- Pofolc che lu at! 

- Lu viòdistu? 


(Furlan di Udin) ERMES MUNINI 











“ U CASSIERE” 


Uere ‘15-18: rote di “Caporeto”. Soldáz par dut: stracs, 
plens di fan, di pedoi e di pore. Chei ch'e an podút scuindisi 
in chel moment lu an fat cence vergogne. 

Gno nono Zaneto, in tai cjasai dal Mulin di Orzan andi 
veve tignúz platáz, sul toblát, uns cuatri. 

Dopo un póc di timp, passade la buruane, tre “a son láz 
pal lór destin, ma il fantat dai biei voglons neris “Trifone 
da Cerignola provincia di Foggia” (lui si presentave a duc” 
cussi) si fermă e par paregjà ce ch al mangjave al comenza 
a judá te stale, a spacá lens, a fà un póc di dut e la sere dopo 
cene, dopo vé dit rosari, specolát blave cul gei atór dal 
fogolár, come duc” ancje lui al contave lis sós. Nol jere 
sposát e nol veve la morose. I soi “a stavin ben e tal so país 
al veve un bon lavor: al faseve “ ‘u cassiere” (il cassir 
venastài) e nol viodeve lore che la uere “e finis par tornà 
in Bassitalie. 

A gno nono j lave unevore ben di jéssi judát: come omp 
al jere restât dome che lui, i “zovins ‘a jerin duc” al front. 
La uere finalmentri “e fini e chei ch'a jerin soldáz “a tornárin 
a cjase, e 1 lavórs, un póc a la volte, “a cjaparin il lòr cors. 

Trifone, nissune voe di móvisi e cuant che gno nono - 

ch al jere un omp tant bon di cür e ancje tant gintil - al 
ciri di Taj capi che ormai ‘е jere ore di torná des sos bandis, 
al faseve il gnogno, al faseve finte di no capî e intant lis 
setemanis e i més “a passavin. 

Al jere tornát unviár, lavór di sorte in ché stagjon pai 
contadins nond'è, gno nono al cjapa il *zovenot a tu par tu 
e j fevelà unevore clár: “Sint, Trifone, la uere “e je finide di 
biel ‘za cualchi mes. Jo ti feveli come a un fi, jo ti consei 
di torná a cjase dai toi, a Cerignola. Si sint che lis bancjs 
“a son “za dutis viartis e al è tant miór che tu tu tornis a fà 
il to mistîr di cassir, che no stà cassù a fà il famèi dome pe 
bocjade. No ti parial?” 

Trifone lu cjalà smaraveát e menant in sù e in ju la man 
drete cui dez a piz: “Ma Zaneto, ... le banche ... le banche 
sono aperte si, e 10 pure faccio * ‘u cassiere”; ma 10, Zaneto 
mio, faccio casse da limoni!!!”. 


(Koinè) EVELINE RIGO 

Sintî ancje il revoc 


Vorès 

sintî el grant cjalt di astàt come une volte 
cun sudórs ch'a spissulin 

tant che stricèis de linde. 

Vores 

sintî el gran frét di unviâr come une volte 
chel ch'al va sot des ongules. 

Vores 

la lûs ch'a incèe e su strades di polvar 
i voi fats baliná. 

Vorés 

in tun scúr penc' di fá pore inneámi 

e losorút tal cúr de gnot 

jodi distint. 

Viodilu nome lui. 

Vorés 

sintî el rumór come chel di une volte. 
Sivilá di buere alte 

cun néf glaciade a vongules. 

E bots sbols di cjampanes 

e murmugnă dal timp, e sglaviná 

a seles, 

e sbrufs 

dal tulmignon e tucá di timpieste. 
Vores 

sintî el cidin, el sito di une volte 
tant ch'a bátin las ores, 

tant ch'al sune misdi. 

Rivâmi 

‘ne vuicade vignint jé di lontan 
di insomp i práts des Lavies. 
Sintile nome jé. 

Sinti ancje il rivoc ribatiit 

de cise 

di roi e di noglárs. 


ANGELO RAFFAELE ZULIANI 











IL CENTRI DAL MONT 


Ché altre sere “o soi stát a viodi la mostre di medais di 
Lussian Cescje. Cu lis medais a’ jerin ancje qualchi 
sculture, qualchi stampe, qualchi piture dal artist che 
aromai tanc” di lôr а’ calcólin come un dai plot granc’ ch? 
a’ védin lavorát in Friúl ta chest sècul. Tra lis pituris “e jere 
une mape dal mont. Une mape taronde. Juste tal miec, 
adalt, “e jé Cuje Sclave, là ch’ al é nassût l’autôr che nus 
à lassáts di póc, ancjemò zòvin, che, s al ves viviit plùi a 
lunc, al vares podút lassánus ancjemò cùi sa nuje cetantis 
Oparis. 

Sot di Cuje, insomp de strade ch” “e ven-jù dal cjiscjelat, 
al è Tarcint cul dom e il puint su la Tor, ch” “e cor-jü pe 
taviele tanche un madrac par lá a butási tal már, ch” al 
imbrace dut il mont e che dacjaf al é coloràt di vert e dapît 
al é grîs cun qualchi magle latisine. 

Cjalant chel quadri, mi soi impensát che di frut ancje jo 
‘o vares zurat che il centri dal mont ‘e fos la mé cjase. 
Quanch' “о levi su Paltane e “o cjalavi dulintor, "o viodevi 
che cjasis, culinis, prâts e un trat di Nadison a’ jèrin pojáts 
ator ator di cjase mé; nome di une bande il dom al scuindeve 
une part di cuei e di montagnis, ma si sa che lu vèvin fat- 

sù pròpit li par pară la cjase de buere ch “e ven-jù de 
Sclavanie. E cjalant chel che mi cjatavi denant "o pensavi 
che il Signòr al jere stàt pròpit bulo a meti li il centri dal 
mont, parceche il tor dal dom di Cividát, che si jeve dret 
dongje de cjase, al faseve intindi di lontan di ce puest che 
si tratave. 

Ogni tant ‘o lassavi il cúr dal mont, ma no soi mai rivát 
fintrimai sul Gr. Des voltis “о ài pensât ch al fos Grau, là 
ch “о levi cun mé mari d 'istât a gambiá ajar, ma une di ‘o 
ăi capît che ancje di lá da l’aghe al veve di sei mont, parvie 
ch’ ‘o ai viodüt a пуа tal puart un vaporet e mi visi ch? a 
son dismontáts un scjap di predis cu lis gabanis largjis, il 
cjapiel a cilindri e grandis barbis; mi an dit ch a’ jèrin 
ortodos, che si clamàvin popis e ch a’ vignivin di sepi Diu 
dulà. 

Dispes ‘o levi a Bresse a cjatà 1 vons; li al jere clàr 
che nol jere l’ôr dal mont. Ma par di la veretàt nol veve 
di sei tant lontan. Chei di Grau a’ fevelàvin par graesan, 
un lengac' une vore diferent dal furlan, ma a Bresse la 
int a’ fevelàvin si par furlan, ma no pròpit come mé ch 
‘o vignivi dal centri dal mont. A” vèvin qualchi peraule 
diferente di chés che si doprave a Cividàt, màssime lis 
peraulis dai non feminins a’ finivin cul e invèssit che cul 
a. I fruts ch a zujávin cun mé mi cjolèvin pal cul 
parvie di chest fat, ma jo “о savevi ch” ‘a jèrin lôr ch” 











а’ falavin: jo ‘o vignivi dal cür dal mont e al jere natural 
ch al fos là che si fevelave in te maniere juste e ‘o vevi 
dul di chei canais ch a’ jèrin tant indaúr che no si 
inacuargèvin nancje di no vé reson. 

Cul passá dai agn mi soi simpri plùi slontanát dal centri 
dal mont, ma no soi rivát sul Or. Il tor dal dom di Cividát 
al è simpri fer tal so puest, che nancje il taramot nol à rivát- 
adore di movilu, e la mé cjase “e jé simpri là, sot di lüi, che 
le pare de биеге ch “e ven-jù de Sclavanie. Qualchi volte 
‘o ai vüt il scrüpul che il centri dal mont nol sedi in nissun 
puest. Lant-ator di ca e di là, vie pa l'Italie, pal forest, "o 
ài cjatade tante int ch” a’ cuntindévin di vignî dal miec’ dal 
mont, là che si cjate le vere civiltàt, e di vè l’impegn di 
puartâure a duc” chei altris ch a? son plùi o mâncul 
salvadis. 

‘O ài vit let tai libris che par antic i Abreus a’ crodèvin 
che l'Eden al fos tal miec’ dal mont, ma nissun nol é mai 
rivât-adore di savé аша ch” al jere. Chei ch’ a stèvin te 
Mesopotamie a` pensàvin che chei tors ch а’ fasèvin.sù e 
che ju clàmin gigurats a’ fòssin logáts sul boton de panse 
dal mont e che la spice “e tocjas il cil. Te Ete di Miec” la 
int “e crodevin che il centri dal mont al fos là ch” al é 
Jerusalem, parvie che là a? son sucedudis dutis chés robis 
che ur àn puartade la salvece ai ùmign. 

Si sa mo che no pues sei sigür di chel ch “о soi par di, 

ma ogni tant ‘o pensi che il cúr dal mont al sedi par dut, o 
che nol sedi di nissune bande, che in tal ùltin al é compagn. 
‘O lassi che ognidun le pensi cemüt ch” al úl; ma s` “е fos 
vere, alore nissun al vares dirit di tignîsi plùi di chei altris 
e nol podares pratindi di imponi a di chei altris il so mùt di 
vivi e di pensa. 


(Furlan di Cividat) ‘ZUAN MARIE DAI BAS 
(Segnalát tal San Simon '94) 

FALISCJS 


Corado al veve di lá in France e cjatá parinc”, ma nol 
saveve une peraule di ché lenghe. 

- Facil - j disè Sisto ch'al jere stát a vore in France e ch'al 
saveve cjoli vie la int - tú tu fevelis par furlan e ognitant tu 
disis “avec”, tu viodarás che duc” ti capiran. 

Rivát in France Corado al va in tune tratorie a mangjá 
e visantsi des peraulis di Sisto al ordene: - Avec une 
mignestre, avec une bisteche, avec verdure, avec formadi, 
avec pan € vin -. 

- Va ben - al dis il camarir - lu servirai subit -. 

- Però - al fàs Corado - al è facil fási capi culi in France, 
baste meti un avec in miez a lis peraulis furlanis... - 

- E no siór - j rispuint il camarîr - se jo no fos di 
Remanzàs no vares capît une fote -. 


(Furlan di Udin) SERGIO VISENTIN 

Periodics furlans jenfri il "76 e il “90 
‘© crót di parferî une pizzule sorprese ai letórs dal “Strolic” 
presentant - sevi púr in vision panoramiche - la nudride 
schirie dai periodics furlans nassúz tune curte dade di cuindis 
ains. Al è il prin estrat di une ricercje, puartade indenant di un 
piez, cun ché di vé un'idee avonde precise de ativitàt editoriál 
destinade pe sò nature a no lassá olmis marcadis. An' restin 
pocjs parfin tai “templis” de editorie, venastai tes bibliotechis. 
Benparchel si fás unevore di fature a vualmális: tocje lá a 
sgarfá tai schedaris, scrusigná tes ricoltis tabacant pulvin, 
tontoná editórs o redatórs cun telefonadis e cun letaris, cul 
riscli di cjapá ...un pit in rispueste. Nome cualchidun, che j soi 
tant agrát, al a compassion e s'ingegne ancje lui a sgarfedà 
tai siei sucriz de memorie o de librarie par contentàmi. 
E, propit cuant che tu scomencis a vé une sglonfe di duc' 
chesc' tentatifs, tu ti inacuargis - ve’ la sorprese - che nol è 
tant рде chel che tu ti cjatis te * zumiele" e po tal "sacut" de 
ricercje. E se je vere che cun ché no tu rivis a jemplá la 
"panarie", tu rivis almancul a jemplá il "gargat". 
'O vuei di che lant viers une conclusion s'inacuargisi che 'a 
no son stáz pós tal timp i sfuarzs par vé une stampe cu la 
inficie almancul un póc furlane e ...che cheste voe ‘e condure 
tai ains e che cualchi periodic al rive parfin a meti dal dut la 
"mude" furlane. 
Cheste ricercje no pratint di rivá al aventari di dut il patrimoni 
editoriál furlan di tal fate, ma nome di chel che s'inten ae 
stampe cul titul furlan. E ché 'e po vé o no vé ancje scriz 
furlans parentri. Dutcás 'e je simpri une dimostrazion di un 
“sinti” furlan. 
Si sa ch'a esistin tanc' altris periodics che se no àn il "cjapiel" 

furlan (venastai il titul), ‘e an paraltri cui la “blanchete”, cui la 
“petorine” furlane; valadi ch'e an une part - in cualchi cas 
parfin grande - di scriz par furlan. Ma no intint di scrutiná culi 
chesc' ultins. 

Par meti un póc in mostre l'aventari burit fúr, ‘o ai spalancát 
dodis "balcons": un par mesade, un (o doi) par categorie. La 
spartizion 'e je un tic pustice, a dí la veretát: no simpri il 
periodic s'intae adimplen te categorie che s'impár tal titul de 
grampe. Che 'e je stade fate in funzion di lumá ¡ gjenars dai 
periodics e di vé un numar avonde pareli di titui par “balcon”. 
Dut chest al e stat davuelt no nome par stazá une sfliche dal 
nestri patrimoni culturál, ma ancje par stucigá a incressi chel 
patrimoni parie tal avigni. 


LUZIO PERES 

1. Rivistis Furlanis 


No son tantis lis rivistis (venastai i periodics a ús libri cun biele 
vieste grafiche e cun cjarte patinade) ch'a puartin il non furlan 
e ch'a comparissin in chest “balcon”. Se paraltri o 'zontassin 
ancje chés “furlanonis" cunsideradis plui indenant, che pur 'e 
an une muse di riviste, ‘o varessin un numar di no spreseà. 
Dós ‘e an cjapat il non di un tipic imprest etnografic nostran. 
Un non ricercjât, stant ch'al jere ståt doprát za pal lunari dal 
‘47 di pre Josef Marchet, po (dal 52 al '53) come suplement 
pulitic de gloriose “Patrie dal Friul” dal stes Marchet e di 
Marchi, e po in timps resinz (dal '71) al fas di titul al boletin 
dal Fogolár di Basilèe. Des dòs rivistis culi ...in mostre, une, 
che cu la grafie strambide, al par ch'e sedi durade pòc (nome 
tal '84); ché altre, rincurade dal innomenát poete Renato Appi 
di Cordenons, ‘e vigni fúr par une desene di ains (1979-'89). 
Ancje il periodic “Mandi” al riclamave (dal "79 al '88) un simbul 
dal Friül, il tipic salüt. Ben par chel il non al compár come titul 
ancje dal boletin dal Fogolár di Montevideo. 

Al e di marca che la riviste "Borc San Roc" ‘e je espression 
dal Grop di studi des tradizions dal midiesim Borc di Gurize 
(dal '89), valadi dal sit plui a Soreli Jevát dal Friül; e che "la 
Bassa" ‘e je espression (dal '78) de socie pal studi “de 
furlanetát de zone di Latisane e di Puart" (cumo in Provincie 
di Vignesie), valadi dai siz plui a Sud-Ovest dal Friül. Doi 
periodics furlans a dós estremitáz dal Friül storic. 

Al e po di fá presint che "Buje pore nuje" (in vite dal '82) 'e 
ripuarte une schirie di scriz par furlan ch'a cjápin par solit 
metát periodic. 


LUZIO PERES 

Cumo 


E mai ch'o sèj content 

dal vivi di cumo, 

dal presint, di ce che il ué 
al passe sul moment 

ma simpri alc 'o spieti 
che mi impii o mi cujeti: 
sabide, nadál, l'estàt, 

il vecjo ami ch'al rivi, 

e dal marilamp ch'al svole 
o viôt il brut, il grivi 
senze cjatàjgj il dolz, 

il sugo, la meole... 

Ma..., cumò che le ài capide 
cheste smànie ìse finide? 


DIEGO CINELLO 

“A San Valantin al cjante l’odulin!” 

23 V 

Il 


S. Nocent 

Madone Cereole 

5. Blás vescul 

S. GILBERT ABÂT © 
S. Aghite 

Ss. Martars gjaponés 

5. Ricart re 

5. Jaroni 

S. Polonie 

S. Scolastiche 

MADONE DI LOURDES 

S. Lalie E 
S. Anselm 

S. Valantin 

S. Faustin 

S. Juliane vergjne 

Siet Sanz Fondadórs 

S. SIMEON VESCUL 

S. Conrát e 
5. Dele 

La Cinise 

Catedre di 5. Pieri 

5. Livio 

5. Sergjo 

F DI CORESIME 

S. Sandri patriarcje 3 
S. Julian martar 

S. Romualt абат 

5. Just martar 








Une schirie di jófs (giòufs) cui "articui" pal 
cuel dal bo: a cjávinis, a sogòlis (sigòlis) e cun 
jovèz, zercjs... 














TROP, SIORE? 


Subite dopo la uere, unevore di inglés e di mericans si 
son stabiliz a Udin cun lis lór fameis. Anzit tanc” di lór ‘e 
án sposát feminis furlanis. 

Un di chisc’ al mastiave alc di talian, ma si rangjave 
vonde ben cul furlan. Une di la femine lu mande a comprá 
un póc di verdure in place San Jacum. Cuant che si trate di 
pajá, al domande ae parone: 

- Quanto costare? 

La rivendiule “e veve il vizi (e no dome jé) di domandá 
ai soldáz aleáz il dopli dal valór de robe, tant chei “a pajavin 
cence protestă. 

- Trecento lire, signore. 

E chel altri al domande di bot par furlan: 

- Trop, siore? 

- Ah, par lui ‘o fasin cent e cincuante francs! 


(Furlan di Udin) ERMES MUNINI 

CUNFIN GURIZAN 


Us vevi za spiegát ce che 'l è capitati al borc catastal gurizan 
dal Prestau, restát scuasi dut in Jugoslavia (uè Slovenia), manco 
che una part da la Frata, аша che jara mitût il vecio, o mior antic 
"mercato animalia", il marciat dai mans che jai ricuardát ta me 
contis mitudis sul libri "Di cà e di lá da la Grapa..." e dulà che 
ogni setemana ti vignivin contadins e mercedans dal contado par 
compra e vendi nemai di tutis lis qualitàs, par copà o par lavor. 

Mi ricuardi 1 personagios che si ciatavin in chel puest, che 
fazevin 1 sensai o che curavin lis bestis come il Gigi Canarin, 
cussì clamât par la passion che gi meteva pai uzei, par lis 
viscjadis e pai ciavai che puartava sul marciát dopo ve limati, 
ta oficina dal Strukel, ben ben i dinc' cun la raspa, dati una buna 
striglada e lustrati i zocui cul glubin, par faju someà plui zovins. 
Po ben il Gigi Canarin stava cun la so famea in tuna ciasa dal 
Prestau, propri soto il cuei da la Capela (Castagnavizza), ciasa 
che cul tratàt di Parigi dal 1947, dopo la seconda uera, 'l è 
restada in Jugoslavia. 

Di sentimens talians la famea veva plantát la so tiara di 
origjne e jara vignuda, dopo ve fat un centenars di metros, 
profuga in citàt, mantignint la so proprietàt in Jugo, fin che non 
gi la vevin requisida, che já uarût di puartagila via cun dut il teren 

che ti veva intór. A lis proptestis che ti veva fat la famea dai 
Canarins, 1 jugoslavos vevin decidút, ciala se cás, di vignigi 
incuntra cul dagi in proprietàt un altri bucugnût di tiara mitút 
propri tal font dal vecio "mercato animalia", che jai ricuardát 
prima, e dulă che il Gigi e so fi Marino vevin continuát a semenà 
lidric, salata e sezera, senza dismenteá un biel strop di ua par fă 
un caratel di vin par la famea. 

Cussì la storia  é lada in davant par un biel piez, fin che no 
' è vignuda l'ora dal tratât di Osimo (tal 1975) аша che l'Italia 
Ја, ancimò una volta, caladis lis barghessis davant da lis pretesis 
da la Jugoslavia. Sul Prestau, invezi, ciala tu, il confin 'l è tornát 
in Italia e cussi i Canarins, fât plui unic che rar, si son ciatăs a 
vè di gnof, e mai cussi ben, un teren in teritori nazional. Ma a 
chist pont 'l è saltát fur il comun di Guriza che ja dit: "calma, chel 
teren che i jugoslavos jan tornati ai Canarins jara nostri e duncia 
nu' spieta a nualtris". 

Di gnof grandis protestis, ciartis boladis, baruffis, finidis cun 
tun judizi che nancia Salomon non vares podút decidi: "Se 
uareso ve di gnof il teren dal marciat dai mans - ja dit il comun 
- doveso compralu come che se fos gnof". E cussì 1 è stat e i 
Canarins jan dovút tirà fur un milion e miez par salvă un bocon 
di tiara da la vecia proprietàt, che no sai se in dut il confin "Italo- 
Jugoslavo" (ué sloven) ti 1 è capitát una roba compagna. 


(Furlan di Guriza) LUCIANO SPANGHER 

Maternitât 


'O vores tant 

cjoliti dal mio grin 
par un moment 
fa nit par te 

cu lis mans bramosis 
viodi la tó musute indurmidide 
e il palpitá de vite 

sul to cúr. 

'O vores tant 

sinti il tividin 

de tó cjar di vilût 

e cjarinati planc planchin 
par no ruinati... 

ma no si pó. 

Si devi vivi parie 
ancjemò un póc 

spietant di par di 

la gjonde dal to prin vai. 


LUCIA SCOZIERO 

Ce séo jò 


Ce seo jò 
misar puntin 
tun már di pagjnas. 
Voi puntin precîs 
sot di un pont esclamatif 
ir puntin curious 
sot di un pont di domande 
doman 
puntin e avonde 
enfre i numars 
di une bancje. 
Puntin 'i sei 
mò grant mo piciul 
content o lunatic 
in compagnie o bessol 
in rie o in colone 
sóre sot inbande 
o par proforme; 
misar fint ch'a tu viis 
ma encje un puntin 
al conte! 
(Furlan di Ciurcivint) CELESTINO VEZZI 

INI A LA BUINE 


Agn indaúr, in ta l'ostarie di Nino a Caprive, un trop di 
umign “a ciacaravin a fuart sul fat che in di di ué par vé il 
permes di fá-sú une ciase si ă di meti in tal disen ancie 1 
“doppi servizi”. Il barbe Checo, ch'al scoltave sentát in 
bande, a un dat pont al ă volút savé ce dal osti ch'a son i 
“doppi servizi”, che lui propri nol capive un boro. 

Jan splanade la cuistion disintj che in tune ciase gnove bigne 
vé doi puesc’ par lá a fà i dibisùins e par spandi l'aghe in mát 
che, s'al căpite, si ă di podé lá a fâle in doi in tal stes moment. 
Alore il barbe, capide la naine, riduzzant sot coz al dis: 

“Sacrabolt umign, e ce scuviarte ch'o vés fat! Jo ch'o soi 
vecjo ond'ai i “doppi servizi” d'in ché di ch o soi sposát”. 

“Ma cemát, no pò Jessi une tal - al sustigni un sorestant 
- se la lez ch'e oblée a fabricá in ché forme li `e je vignude 
für ch al sarà sì e nò un an”. 

“Viodeit, mo, umign - al torná a dí, cu la só sflacie, il 
barbe Checo - jo “о ai volût vé “za in ché volte che mi soi 
sposát chés comuditáz e “о ài cjolt sùbit doi bocai, un par 
mé e un pe femine”. 


(Furlan di Cormons) BEPI DI DIANA 








(Koinè) 

La pâs di Sarajèv 


La pâs tal mont, ce ise? 
No tràisi un cu l'atri? 

Stâ ognün a cjase sô 

e ch'a si rângjn duc) 

a vivi tal stes müt? 

O ise...une colombe? 

un ramazzut di ulif? 

ne man ch'e strenz un'atre? 
Diural tu, frutin di Sarajèv, 
ai sorestanz dal mont, 

se 'e po vale la pás 
cjatade, par dispiet, 

sot la masèrie 

d'une cjasùte lade 

o dongje 'ne fontane 

opür te strade 

tune dì limpide di lús 

tant che cirint la vite 

la muart ti à falcetát. 


GIANNINO ANGELI 








COSTANZO SCHIAVI al nassè a Udin (1923), là ch'al 
vif. Pitór, incisòr, professor, al studiă a Vignesie. Presint in 
centenárs di esposizions regjonáls, nazionals, al à vinzut 
unevore di premis o al ă vât segnalazions. Oparis tes 
colezions publichis e privadis di dut il mont. 


Costanzo Schiavi, Laguna friulana 

Al gno vecjo puint 


Oh, vecjo Puint di Ponteibe mé 
ti Qi sintút vai un "miserere mé" | 


e sospirant disi: no conte plui nue jessi 
important come une volte, 'l è miór che cessi. 


Cul ricuart tal cúr di duc' i timps 
quant che di chi 'a passave foreste la int. 


Forsi il prin Attila, ch'j disevin "flagellum dei" 
invadi la nestre biele Italie cui cjavai siei. 


Poi barbars, turcs, briganz come non mai 
feliz e contenz... che il folc ju trai! 


L è passat Cesar, Buonaparte Napoleon 
e nó chinási senze dáj un sberlo. 


Cjárs, berlinis, carozzis dal corantevot, 
canons cu li trupis dal quindis-disevot; 








po' ancjemò Todesc e Aleáz 
a bombardánus par jessi liberáz. 


L'emigrant cul grop in gole ch'al lave in Romanie 
al cjantave par mandá vie la nostalgje: 


"il plui biel País dal Mont 'I è l'Italie, il so гага, 
il Friiil la sentinele e Ponteibe il so confin". 


E cumò pos dî ch'al è dut finît: di là de Fele 
là còr la superstrade largje e biele 


| 
e po' l'autostrade che vulintîr j lassi il puest x 
par lá viers li' metropolis in pás cun dut l'Est. | 


E alore? Sta content, cjâr il gno Puint. | 
No tu seis bessôl, tu seis pa la gnestre int. x 


Par nó tu seis dut e ti gjoldin in pás 
a mi une sole roibe mi displás: 


no vé vinc'agns e poját ta tó ringhiere 
cjacarâ cun cúr e d'amór ta pás de la sere. 


(Furlan di Ponteibe) PIETRO MICOSSI 

IL PURCITUT 


Une volte a Pasian al jere un omp ch'al veve un purcitut, 
pizzul ma vivarós. Une di chest purcitut nol voleve savént 
di lá dentri tal cjót. Cundut che l’omp j vosâs, lu pocàs e 
j corés daúr par dut il curtif, nol jere cas di paràlu dentri. 
A un ciart moment l’omp al piardă la pazience e al dise: 

- Ah! Crodistu di fâmi mateá cetant! Tu viodarás cumò! 

Al lè a cjoli il manarin e al tornà a cori айг al purcitut 
fin che lu cjapà. Alore propit cuan” che, vintlu cjapàt, al 
podeve metilu tal cjòt, “zac, cun tun colp dal manarin j tajà 
net il cjaf. 

- Cjò mo, cussi un’altre volte tu imparis a fami mateá! 

E magari, a vé УШ un pòc di pazience, al vignive sù di 
un cuintál e miez. 


(Koinè) GIOVANNI PILLININI 


48 


ROBIS CUL COTUL 
TONI MISERERE E V. 


“Set Baduscli e Toni Miserere “a jerin gornárs, cugnussúz 
di lunc il Friül. Il lavòr nol mancjave, ma dopo il taramot 
dal 1976 “a fòrin custrinzúz a slargja il lavoratori e a ciri 
operaris par sodisfá a dutis lis richiestis. Par vignî incuinti 
‘e clientele “a pensărin di meti il non de dite su di une tabele 
ben visibil. Une sere te ostarie, tra un tai e chel altri, si 
acuardàrin. Prime di dut “a domandarin il paré a l'Union 
Artesans e “Sef al distrigă la burocrazie. Viodút e costatát 
che si puedeve fà, “Set e Toni ‘a fasèrin un 'altre cunvigne 
te ostarie. 

- Po folc “Sef, parcè no astu pensát prime! Biel viodi scrit 
su la tabele: “Toni Miserere e “Sef Baduscli!” -. E “Sef: - 
Eco Toni, chei dai Artesans mi án fat capi che il sorenon 
alè anticomerciál, nol puarte clienz. E alore mi án conseát 
di scrivi su la tabele 'Sef Baduscli e C., che tu saressis tu, 
e cussi si schive la scalogne -. Toni al restá cence peraule 
e, dopo vé pensát un moment al cunvigni cun “Set. Ma il 
fat de C nol rivave a glotilu. Invecit i afárs “a levin benon 
e ‘Sef, come prin titolár, al jere tal ostarie cui clienz. Toni, 
invecit al dirigeve il lavoratori. Daspo la *zornade lavora- 
tive al leve te ostarie a bagna la peraule, e l'ustir j diseve: 

- Al sares just che ancje tu Toni tu seguissis i afárs de 
societát dant il gambio a “Sef, no ti parial? -. E Toni: - Jo 
‘o soi C, e ‘o scugni ocupámi dai operaris; ognidun al ă il 
so lavór! -. A sun di clienz e di tais “Sef al dură póc. Un colp 
lu puartá a portainferi e la fabriche “e restà tes mans di 
Toni. La prime robe ch'al fasè “e fo ché di gambiá la scrite 
su la tabele. Une matine 1 paisans ‘a restarin incocalîz a lei 
la gnove tabele: Toni Miserere e V. La curiositát “e jere 
grande; ‘a domandarin a Toni ce ch'e voleve di la V. E Toni 
sodisfat ju contentà distrade: - Di cumò indenant la dite si 
clamarà Toni Miserere e Vonde!. 


TARCISIO VENUTI 

STRIDEULIS 


Quanche Valter Peresson, il “zovin plui fuart di Quals, 
dal quarantequatri i todesc de TOD lu vevin ingjaveát te 
vore a Fusine, dopo uns quatri “zornadis е” an scugnút 
rispedilu a cjase a lavorà te braide. Il mutit: ur veve fat un 
disastro, al veve cjatàt la maniere di rompiur un quarante 
mànis di picon. 

+ ж ox 

Par dî la veretàt no mi pocave masse di là a seà il foragjo 
quanche al jere cjalt, ancje, parvie dal sudà e dai tavans, e 
dopo nancje fat un ontagn intir, mi si è rót il falcjàr, gno 
nono al'ă profetát: 

«Co no si à voe di lavorà, si romp ancje Jü impresc”». 

* Ж * 

Vitorino de Tòr, mi lampe cu la golarine, - “Orpo” - 
dissal -. in golarine eh...! - 

- “E je simpri ché, pes gnozzis, pes sagris, pai funeral... - 

- Eh si viôt, in chés cundizions ch'e je - mi dis Vitorino 
- mé none la vares doprade “za di un piez, par peá par une 
gjambe la clocje che no scjampi a torzeon cu la covade dai 
polezzuz. - 

MARIO MENOT 

2. Periodics “furlanons” 


Cun chest titul al e di intindi i periodics ch'a son scriz 
diplantefür par furlan. Tant che si vit, апае pòs. E ancje s'o 
zontin - par chel trat di timp cunsiderát - chei ch'a son nassúz 
prin dal '76 (tant che il "Strolic" e “Int furlane”), 'e reste simpri 
une grampe strassanide. 

Di bon che il Friúl al pò svantá - in confront di altris comunitàz 
parelis de Italie - un bon numar di periodics (cul titul furlan o 
talian) ch'a ripuartin in misure disfarenzeade pagjnis furlanis. 
II plui ...vieli sfuei di chest troput ‘e je “La Patrie dal Friúl”: vieli 
par vie ch'al a ripijat il titul (dal '77), cun tune gnove muse, dal 
gloreòs sfuei di Marchet e Marchi, cheste volte par cure de 
Clape Cultural "Hermes di Coloret" e po (dal 78 al '88) di pre 
Antoni Beline e ancjemò daspò (dal '89 in ca) par cure di 
Fridri dai Ros. 

Dal '83 al cjape vite sot forme di periodic stampát (prin al jere 
ciclostilât) “Ѕабога", ch'al тепе di sei segnalát come 
espression di une pizzule clape cultural di país, ché di 
Visepente (e po ancje ché di Tombe, fin al '84). 

Di chel stes an 'e scomence la schirie de riviste “Gnovis 
Pagjinis Furlanis", ch'e va ancjemò a dilunc e ch'e divente cul 
timp simpri plui penge. "E RARES il prodot de “Union 
Scritórs Furlans”. 

L'ultime nassude (dal '88) di SE trop 'e je la publicazion 
anual “Aghe di fontanon", ch'e rapresente une antologje di 
"poesiis e prosis de gnove leteradure cjargnele”, rincurade di 
Renzo Balzan par cont dal editór Ribis di Udin. 


LUZIO PERES 

ougsuoprrem ur 


In ta Г "Ага Pacis" 


Il vint al fiscja nenfra i murs 

- Soni murs? - 

ch'a no deparin la 'zoja 

ch'a scjampa da pie dal sarcofago 
rodolant four dal mur 

ch'a nol tapona: 

sicut il gabân tal freit 

da la ritirada di Russia. 

Eisa vint ch'al profana LARA PACIS 
O il vustri scarponá 

- cun scarpis sbridinadis - 

tal glas 

o il torment 

- restát par in eternu - 

di no vei sapultura in ta la vustra 
PATRIA 

- quala? -. 


(Furlan di Ciasarsa) OVIDIO COLUSSI 

“Cuant ch'al trai vint no si pò dî ch'al sei bon timp!” 




















HI 


1 V 5. Albin 
2 8 $. Quint 
* 3D II DICORESIME 
4 L S. Casimirre 
5M S. Andrian e 
6M 5. Rose di Viterbo 
7 J Ss. Perpetue e Felicite 
8 У S. Zuan di Diu 
9 S S.Francescje Romane 
+ 10 D II DI CORESIME 
11 L $S. Costantin re 
I2 M B. Luis Orione E 
13 M S. Cristine 
14 J 5. Matilde 
15 V 8. Luise di Marillac 
16 5 Ae Hari e Tazian 
= 17 D IV DI CORESIME zm 
18 L 5. Ciril patriarcje 
19 M 5. Josef e 
20 M 5. Sandre 
21 J $S. Benedet abit 
22 V 5. Benvignüt 
23 S $. Turibi vescul 
* 24 D У О CORESIME . 





25 | E Madone Nunziade 
26 M 5. Manuel 
27 M S. Guste > 
28 J 5. Speranze 
29 V $. Secont тапаг 
30 S 5. Medeu 
& 3] D DOMENIE ULIVE 





Une file di geis e di cossis. Tal miez il cos da | 
star (Midùn) e par tiare dos sbrinziis | 
(sbrensia). 





Il prin di di oselá, a pre Checo di Montenars j vevin 
disfate mieze bressane e sejafojáz 1 ucei dal ‘zùc. 

I carabinîrs a? vevin cjatàz i bulos de malefate ma nol á 
siarvít a nuje. Pre Checo al à scugnüt distudá e pojá inbande 
il toscan, tirási sù lis mâniis de cjamese e metisi a justă 1 
dams ‘es rez e al cason, po al parti cul motorin par dut il 
circondari a preá i oseledórs par che j vendessin qualchi 
ucél di reclàm. 

Rivát in Adorgnan là di Tin Cian, - chel j dis -: «Parcé 
no sétu tornat dai carabinîrs par ch'a obleassin chei vandai 
a pajà i dams o senò che jù mandassin a cagà tal podin». 

- E pre Checo -: 

«O ài provade anche ché strade, ma ‘o ài scugnút 
rindimi. I carabinirs а” son “inocuos” no fasin mal a di 
nissun». 


MARIO MENOT 

Arlevamins 


I pitins ingosàs 

tal lustri da la nuot, 

li vacis in teoria 

di numars sensa un non 
né una vóus di parón 
ch'a rumiéin 

la sesta sinfonia 

par implini i mastièi 
la gjata tai zenòi 

di kit e kat passuda, 

in ta la toilette piturada 
di flora discomparuda 
i vi domandàis, 
homines fabri, 

d'indulă ch'a vegnin 

i frus ai videotapes 

i fracàs tai gard-rails 
e tancius spinei... 
Arlevà pitins e vacis 

e frus e giatis... 
Vualtris self made men 

bráos e biéi 


fèisu distinsions 

a rebaltá il mont 

par un tancuin pi sglonf? 
No vi vègnia un suspiet? 
La stima a no à brevet. 


BEPI MARIUZ 





UN UCELUT TE FUMATE 


Marine e Scjèfin mi an domandat un passaz fin lá de none 
e jo ju ài cjariàz in machine. Dopo un chilometro ur dis: “Jo us 
smonti!...” “E parce?” mi domande Scjèfin. “Parceche no mi 
contàis nuje - ur dis - véus o no véus al è compagn”. “Dánus il 
titul de flabe e nó te contin” “e dis Marine. E jo: “Un ucelut te 
fumate: chest al è il titul”. 

‘E tache Marina: “Al jere unve volte un ucelut ch a svolave 
te fumate. A di un cert pont j à vignút mâl e al è colát...” “...in- 
t-une poce - al zonte Stefano e al va indevant - ma, te poce “e 
jere une fuèe e l’ucelùt al è colát parsóre e al clamave ‘cip, cip”. 
“Lis furmiis di un nit lì dongje - “e dis Marine - lu an sintút e 
j son ladis incuintri. Une furmie si € butade te aghe, ‘е je rivade 
li dal mani de fuce lu ă peát cun-t-un fil e po”, nadant, ură puartát 
il fil a chés altris par che lu tirin-fur. E cussi al € tornát a svolá 
ta cil, che intant si ere sclarît”. 

“Ben, biele! - ur dis - ma ce brave ancje ché furmiùte... jo ‘o 
la bussares sul ciarneli, ma cemút fasjo?” “Facil - al dis Scjefin 
- tu la cjàpis par une talpe, tu la tiris dongje e tu la bussis”. “Si 
- “o dis jo - ma il ciarneli al è tant pizzul che no rivi a bussájal!...” 
E Marine: "Co la lint di ingrandiment!”. 

(Furlan di Nimis) PRE RIZIERI 

Orchestre d'amór 


No stâit cancelá le musiche 
dal gno mont 

no stàit cuviargi el cjantà 

dal gno cúr. 

Des més mans 'a nassin acordos di gjonde, 
voe di vite, sgrisui di passion. 
Lassaitmi inmò suna 

melodiis par int senze nom. 
Lassaitmi inmò scrivi 

puistis 

par che ogni peraule 'e deventi 
armonie di sperance 

par cui che nol à timp 

ne cúr par scoltà. 

Lassaitmi l'ilusion | 

di Jessi une orchestre d'amór! 


(Furlan di Martignä) ENZO DRIUSSI 

LA BATALIA DAL SCOLU 


Fin a 20-25 ains fa esistevin incjamo li vecjs borgadis 
abitadis da puora zent, cugnussuda pi cul agitif di “sotans” 
ch'a voleva disi afituaris. 

E naturalmintri j pissui e grainc colons oltri ai pissui e 
gros propietaris di terens. 

Categoriis diviarsis, peró erin raris li fameis ch'a no 
vessin tirat sù un chirinùt (Pursitút) o encja doi qualchi an. 
Erin diviars j motîfs dal parsè che an tiravin su doi. 

Prin mutif, parsè che quant ch'a erin grainc, un al 
vigniva vindùt par раја “1 Fit da la ciasa. 

Secont mutîf, par podé comprà dut “1 dibisuin par 
macelá ‘1 so compain di stali. 

Altri mutíf, pár mancjansa di bés par compralu. A chistu 
punt qualchi buna anima a si ufriva di comprani doi fidaju 
a qualchi puor e al mumint di macelaju a dividevin 
vualivant li pars о “l pèjs. 

Insoma sacrifissis ză par compralu, par doventá parons 
di chel chirinút, unica speransa par soravivi in pas durant 
. j meis pi freis dal unviar. Tant ch'a si diseva: la blava a € 
‘ntal solar, “| pursit al’è picjat sot j trafs, se qualchi 
damigiana era plena miour, ch'al vegni pûr “l freit e la neif. 

Sigúr che pár tiraju sú erin tancju j sacrifissis. 
Prin di dut sopuartà la campagna dal scolu. 


La batalia dal scolu 


Oris di fila par rivà a otegni chistu benedet scolu. E par 
cjapà ‘l post? La fila à scuminsiava durant la not. Però a 
doveva jessi sunada mièsanòt prin di partá la mastiela o *] 
bidon di renghis o di vuèli di siminsis varîs racomandat in 
timp al sior Bauto o al sior Diamant, sinó vignivin mitús in 
banda cul riscju di passà par ultins. 

E za pàr chistu a scuminsiavin li primis batostis. 

Finora vi ‘ai discrit doma la prima part, “| prin ato di che 
chi jò “ai difinida “na comedia. 

La seconda part in generál a era pi ferventa. 

In realtàt era propit ‘nà comedia. Savareis che intant 
ch’a spetavin la ora da la distribussion, là a vigniva four di 
dùt. Maldissensis, critichis, nuvitas bielis e brutis, si 
informavin su la salut dal chirinùt e via, via. 

“Se mout ‘l to comari, al cressia ben?” 

“Si, si no mi lamenti, al beif parsora via.” 

“Eh... alora al farà dal sigúr benòn, parsè che “1 pursitut 
ch'al va subit in sercja dal pens nol farà mai tant telár.” 

Un'altra a diseva: ““1 me al fas propit cussì, chel boia.” 









ae — e 


Là a vigniva four di dut. 
Maldissensi, critichis, nuvităs bielis e brutis, e via via. 
(Disen di Norma Nadalin) 

Un'altra incjamo a diseva: “1 те al'a vit un pus di dis 
di fievra, al veva li orelis freidis.” 

Un'altra: “1 me ala vit un pus di dis ch'al sporcjava 
massa.” Insoma a pareva ch'a fossin in visita dal miedi. 

Sigúr che in miés erin encja li espertis in “Pursitologia” ch'a 
sfogiavin con bravura la so esperiensa encja se qualchi Pursitùt 
al muriva. (Eria colpa so o voia di muri, no si sa). Intant si 
vissinava “| mumint da la distribussion, e dutis li feminis erin 
prontis a tirá four li ongulis pár difindi se che a ghi spetava e 
magari encja “l so onour, parsè che a mondi spes a usavin un 
frasari che jò j prifiris lassavilu immaginà a vualtris letours. 

Mi ricuardi ch'al'era un siart “Alcide Narzin” clamát 
cul soranon di “Cide Hop” no sai parse, ch al diriseva li 
operassions di distribussion. 

Qualchi zornada però, si viòt che li feminis a sintivin “| 
timp, a erin tristis coma l’arba pesta, indomabilis, alora a 
si stufava al molava dut a pátis, e li pò al vigniva four `l 
finimont. Squasin dutis a si butavin a capofito decisis a 
conquistà che mastiela o bidòn di liquit vuadagnàt sinò altri 
pa li varis oris piardudis. k 

Ben, vi siguri che a jessi prisins ‘nta che mièsorà ch'a 
durava la batalia al'era un spetacul che chei ch'al lu “an 
vivùt j pensi ch'a no lo vedin mai dismintiăt. 

Qualsiasi scitour nol varés fat di mancul di creà un 
poema comic. 

And'era materiál pár sbizarissi a fa scori la pena, a 
volontát. E pensá che se a vessin cuntinuát a mantegni la 
fila “an sarés stat pár dutis, invessi assalivin che puora 
vasca sbruntansi una cu l’altra tant ch'al'era pì chel ch'al 
vegniva strassàt che chel ch'al restava dent ‘ntal sbussulòt. 
Alora la rabia a era tanta che pi di qualchi volta a finivin 
cul tirassi intor encja chel ch’al’era restát dentri, compagnát 
a ‘nà ‘nfinitàt di “npromperis e titui di ogni gienar. J crot che 
cun fota ch'a vevin intor ‘nta chel mumint, se a li vessin 
mandadis in guera a la varessin vinsuda “nta un par di oris. 

In font però erin dutis simpatichis, e se vulin faighi “na 
rason a chista storia, i pensi ch'à si trati di “na unica rason: 
la lota pàr vivi, pàr soravivi, pàr daighi un bocon ai frùs, 
pàr mandà avant la famea. 

J vuèi fignî cul esprimi duta la me comprension e 
simpatia pár chista eroica zent, siart di interpretá encja la 
vostra aprovassion, e scuasin, scuasin, mi vegnares la voja 
di disi: “Viva la miseria, almancul a si rideva”. 


(Furlan di Morsan al T.) ELVIO LORETTI 

(Branc di Tavagna) 

L'emolár 


Adore, adore 

la primevere 

j de il mantil 

al emolár. 

Lui, dut braurós, 
po si spielave 
tal cíl seren. 

Ce biel ch'o soi, 
al resonave. 
Ma ven la gnot 
e rit la lune 
lusin lis stelis: 
dal ajar glazzát 
ven patafát. 

Lui, dut spaurit, 
tache a vai 

e l'indoman 

il mantil blanc 
ere inzalit 

come fos stranc. 


FOSCA EVELINA ZILLI 








(Furlan central) 


Projez e siums 


Progjez e siums 
‘a restin par àjar 
come sisilis 
piardùdis tai nui. 

Te cripte de memorie 
il deliri dal timp 
al va cence remissión 
tal museo de eternitàt. 

Cence redenzie 
la barcje de vite 
cun tune scusse dure 
e criche dibant. 

Il respîr da la tiare 
mi confuarte inmò 
e inmò mi jemple 
il cùr di sperance. 

O distudi la me vòs 
par cirî la vere pàs... 
No sai propit ce dî 
al mont ch'al sa za dut. 

LUIGI BEVILACQUA 

BIELVEDE 


Bielvedè al è un paisut cressút vicin dal már. 

La só pinede “e rive cuasi fin indulă ch a scomence il 
stradon ch al puarte a Grau e lis sòs cjasis ‘a son plui 
indentri de strade provinciál, tant che di lontan si rive a 
viodi dome cualchi cuviart in ca e in là. 

I foresc' ch'a no son pratics de zone ‘a puedin pensá che 
nancje nol sei un país in chel pont lì ma ch a sein dome 
cuatri cjasis vecjs e bandonadis. 

Stant su la strade si viòt la stazion dai trenos di une volte 
e ancje ché ‘e jè miege platade dai arbui, dai barazs e des 
jerbatis altis un metro. 

‘E jè une costruzion unevore biele, carateristiche, jo no 
m'intint plui di tant ma a cjalále ben mi parares ch'e sei 
stade fate sù tai prins dal milnufcent, o tai ultins dal 
milvotcent, e, ‘a vares di jessi stade in funzion fin tal 
cuarante o cuarantetrè. | 

À mi mi pár cuasi impussibul che un fabricât cussi biel 
al puedi jessi bandonát in ché maniere: e pensá che la 
ferovie *e rivave fin ca! 

La int ch e vignive di Milan, da l' Austrie e de Germanie 
par lá in vilegjature a Grau ‘e smontave dal treno a Bielvedè 

e podopo, cu lis valis, “e doveve cjapá la barcje par rivá 
fin su l'isule. 

Daúr de stazion dai trenos al jere il paîs cu la sò 
ostarie, la glesie, la scuele, lis cjasis e lis fontanis indulà 
che lis fenimis “a levin a lavá: si metevin dutis in file 
pleadis sui lavadórs a sbati 1 bleons e dopo véju 
insavonáz ju distiràvin sul prât par ch'a doventassin 
plui blancs cui rais dal soreli. 

I miei ricuarz si jerin fermáz ca, a “za tanc” ains e cussì 
une di, un pòc par curiositát un póc par nostalgje, "o soi 
lade a viodi chei puesc’. 

Il grop des cjasis al è tâl e cuál di ché volte, nol è stát 
cambiat nuje, dome che cumò “a son dutis vueidis, fredis e 
bandonadis. 

Cualchi balcon, picjàt dome par un cjanton, al somee 
ch’al coli di un moment a chel altri e l’unic indizi che la 
civiltát “e jè passade ancje par ca al è dat dai manifesc' dal 
Circo Togni tacáz sui troncs dai arbui e sui múrs de vecje 
scuele. 

Dut atòr al è un grant sito; lis fueis, motis dal ajar lizér, 
‘a cjacarin fra di lór in tun lengaz cujet, cence fá bacan e 
dome la melanconiche cantilene des tortorelis di cuant in 
cuant ‘e rive a intrometisi in chel discori. 

Par podé sveâ un’altre volte cheste vile j orares scomenzât 
propit de stazion dai trenos. 


Ch 





J orares tornát a meti in funzion i binaris fin a 


Sarvignan e fá cori un biel treno a vapór, fá un biel locál 
par chei ch'a vebin voe di mangjá o bevi alc e cussi, 
planc a planc, al tornares a vivi un pont di riferiment pe 
storie de basse. No j úl dismenteát che Bielvede al è leát 
a la storie di Aquilee. 


(Cors di furlan di Servignan) CARLA OLIVO 

Mulin veciu 


Rodona dal mulin, li tos palis 

a patafavin l'aga da la roja 
movint la piera ch'a mosenava 
grignèl dopo grignel. 

Rodona, palis, aga, piera, grignei 
ch'i jodevis torator tai ciamps 
dará cui bous, plantă cu' la pala, 
ruma, sapă, sclari, solsà, ledra; 
tajă penòns, sielsi li primis 


panolis 


sgrignolalis 'ta la sgivina, 

cu' l'aga di gola in bocia e serciă la 
POLENTA NOVA. 

Rodona ferma, suturna, ch'i ti 
smicis spagutita 

la mietitrebia ch'a inglutìs panolis, 
no ingropati, vuarda miei torator 
i ciamps (andulà che nissun 

ruma, sapa, sclarìs, solsa, ledra) 
ualivàs sicut un mar plen colm di 
panolis. 

Rivitu a jodi la POLENTA PRECOTTA 
ta li taulis ben pareciadis 

(encia cun qualchi fruit nenfra i vecius) ? 
Joditu? 

Il mont a' nol doventa mai veciu. 


(Furlan di Ciasarsa) OVIDIO COLUSSI 

LA FIRME 


Il cjaliàr Pieri Peule une gnot al à vút un siump strambalât; 
strolegant cul strolic al a tirát fúr tre numars par “zujaju al lot. 

“Zujât un terno al veve incolade la firme, par no piardile, 
su la portele dal armarut de buteghe. 

Cjale la cumbinazion! I tre numars no sono jessúz par 
Vignesie?! 

Pieri al va di corse tal buteghin dal lot crodint di tirà 1 
bezs; ma la siorute daúr dal bancon j disc: “Pieri, se tu no 
tu mi puartis ca la firme, jo, i bézs no pues dátai”: 

Biel svelt a cjase par cjolile, ma ché no je vignude vie: 
cole di cjaliár. 

Alore al dispicje la portele e la puarte tal buteghin. La siorute 
j à petade une biele ridade disintj: “Cussì no si cumbine nuje; ‘e 
covente nome la firme”. Lui a riscjo di ruvinále al veve provát 
a tirâle vie cul strancet, ma nuje ce fà. Cussi, par tira 1 bêzs al 
á scugnút pajá un marangon che, plan planchin, cul scarpel le 
ă distacade dute interie e metude in sest. 

“Ce vitis par vé i bézs vinzúz! Nancje ch'o ju ves 
domandáz ae bancje!” 


(Koiné) GIOVANNI MIANI 

3. Periodics culturai “de Alte” 


Fra lis categoriis di periodics, il trop des publicazions "culturáls" 
al é il plui folcját, s'o considerin chés stampadis tal Friül 
(unevore folcját al é ancje chel dai Furlans pal mont). Ben par 
chel ‘o ài ritignüt di spartilis in doi cjaps.: chel dal Friül “de 
Alte" e chel dal Friül "di Miez”. 

Culi 'a son stadis etichetadis cussi, no cun ché ch'a sedin 
esclusive espression de culture furlane, ma parceche 'a son 
espression dai grops culturai. Al e di di che, pur jessint grops 
di pizzule consistence, 'a rivin a pastaná prodoz di avonde 
buine cualitát. 'E je une dimostrazion di une cierte vivarositát 
de culture in Friül. 

II prin periodic di cheste ete - ma il prin ancje pal rivoc ch'al 
à vüt tal mont culturál e pulitic nostran - al é stát "In uaite". 
E, in efiez, nassüt come imprest di informazion dai pais tieremotáz 
(dal 77), al è deventát vie vie un pont di riferiment par une gnove 
gjenerazion di pulitics e di zornalisc' “furlanisc' “. 

"Zint in vile" e "Sfuoi fornés" 'a son la dimostrazion de dignitát 
ch'a puedin vé lis publicazions di país (Fórs di “Sot dal 77 e 
Fórs di Sore dal '82). 

No soi rivát a savé trop ch'al e ståt in vite il sfuei "V égnin ju...”, 
vós dal Circul "M. Gortani" di Tulmiez. 

"Cjargnei tal Friül" (dal '88) al pant la dibisugne - de bande de 
int de stesse riunde - di cjatási, di cognossisi (ancje se tal 
nestri cás la divignince no je tant lontane...). 


LUZIO PERES 

| ï imam 








(Furlan di Gleris) 

A Rico Stramp 


Ma tal ciáf 

se ti susedia, 

quant ti viodis 

la scussa dala vita 

a ledrous, 

0 quant il sigu 

dala siveta 

a muard il madras 
dala to mint clopada. 


ERALT JUS 





“Avril, avrilut, un di frét, un di cjaldut!” 

Un specoladór di panolis (prins dal '900), e 
misuris pai grans. 








(1995) 
(Koinè) 

Gjat '95 


Colaz aviert e blanc 

intal stofaz di un'isule lontane: 

tu duarmis di cent agns, nassút 

tun cuadri di Gauguin tune dì tahitiane. 


Tu, gjatut blanc in aviert colaz. 

E dos fantatis, e insomp il bosc aurat. 
Te tó sium tu viodis tun insium 

te che tu duarmis, in plene suavitàt. 


AGNUL M. PITTANA 





“SINGLE” 


Jo e Vigjute “o sin amiis, ‘o vin bielzà passade la trentine 
e no vin moròs. Si use dî “passade la ventine, salùdilu 
ninine” puscrodi la trentine. I viéi “a disaressin ch’o sin 
vedranis. E invecit in di di vué si use clamális “single”, ch'e 
je une biele diference parceche lis vedranis “a son chés che 
nissun lis ă voludis, invecit lis “single” “a son chés che no 
vuelin maridási, parceche di pretendenz and’àn cetanc”, ma 
no ur va ben nissun. 

E propit par cheste reson, ai viéi che nus clàmin 
vedranis nó. ur rispuindin no, nó ‘o sin “single”. Che in 
struc al úl dí ch'o sin “libaris” e cussì tal timp libar "o 
lin là ch'o volin e là che nus sta miór. Inalore ‘o lin al 
cine, a balá, a viodi qualchi spetacul teatrál, a scoltá 
coros, a visitá museos, mostris e vie indenant. Nus plas 
ancje la nature, valadi lis plantis, lis bestiis, i boscs, lis 
monz... e di ché strade ‘o lin a cjamină pai trois in miez 
dal bosc, o sù pes monz, pai parcs, opùr ‘o lin a fà 
qualchi corse in biciclete par stradis cujetis e magari in 
miez dal vert. 

E cussì ‘o sin ancje plenis di tessaris: ché dal UOEI, ché 
dal WWE, ché dal AFDS, ché dal ENPA, ché dal cine 

“d'essai”, ché de Filologjche, de biblioteche, de pale- 
stre... Masse tessaris! 

Al venastai che jo e Vigjute *o vin tantis di chés robis di 
fă, che no nus vanze timp pai omps. 

E dopo dute cheste fevelade mi soi impensade che 
salacór i nestris viéi “a vevin reson, parcech’o sin vedranis 
pardabon! 


(Scuele di furlan di Palme) ALDA CABBAI 

Il prat 


Tapet vert da rissión 

al è il prat, 

ducius i fii di arba a pontin 
induà ch'al nas il soreli: 

a no san di essi nus 

i piè ch'a lu corin. 


Nissou di flours da involtolassi 
cuant che 'l soreli al sflama 
paròn dal sanc: 

a si dismentiein di essi nus 

i lavris ch'a si vissinin. 


A l'imbruni 

viola di strafuoi 

sudari da tirassilu sul ciaf 

intant che il soreli plan plan al tas: 
nus a son i vui e lu san. 


Fata not, 
tapet ch'al svuala 

driu i sun dal firmamint: 
a son al scuajart li venis 
e dentri li stelis a sunsurin. 


(Furlan di Bagnarola) 

Cantêi 


No sai 

se il to sigu 

disperát 

ch'ă sturnit 

l'aria impanida, 

al e restăt ingrampat 
tal tralis, 

o al e svualat cun te, 
insieme al to cuarp 


di fiabis. 


LIONELLO FIORETTI 





(Furlan di Gleris) 





Ti ân trovât 

ta la tiara fraida 
ch'i ti tucăvis, 
ingrumát tai rudinas 
cui vui sblancjas 
ch'a vardavin 

il vuoit dal soreli, 

la bocia, 

messedava ancjamo 
silabis 

e gotis colóu madon. 
Forsi il trin 

di un crica di uós, 


‚ forsi, 


il sciàp di un prisintimint... 
Dopu, doma 
la piria dala not. 


ERALT JUS 

Nassi dal doimil e passe 


"Sborát" tune veriute, 
madressút in tun budiel, 
vignút tal mont malát 
pe buse di un brantiel. 
Nol clamară plui mame 
e nancje la comari. 
Al clamară la gnagne 
l'amante di so pari. 
So pari!?. Ma cuál pari? 
Un omosessuál 
o chel ch'al à svuedade 
la "gote" tal bocál? 
Cussì ué la gjenetiche 
'e rive a frabricá 
"l'uomo del futuro” 
copant il morosá. 
E rive dal Gjapon 
l'ultime "Sienziade”: 
Al omp nancje ocór 
ch'al dei 'ne "gurlade". 
PIERI CRESSATTI 











Sclips di storie 
LA MUART DI UN USURÁR 


Il gnùf Catechisin de Glesie taliane al nomene, jenfri 
i pecjàz vignùz di mode tal dì di uè, ancje il pajà 
tangenz, il stà cu la mafie, il prestà bézs cun interes fúr 
di regule e vie indenant. A dî la veretát, ché di prestà 
bézs a usure al è simpri stât un pecját di chei plui grues, 
tant al é ver che par chei ch'a colavin lenti, “e jere simpri 
pronte la scomuniche. 

Tai libris di storie “o sin stáz abituáz a crodi che, ca di 
nó, i usurârs ‘a sedin stàz soredut forestirs: toscans e 
lombarz, par no fevelá dai ebreos. Cjalant ben lis cjartis, 
paraltri, “о cjatin ancje il non di cualchi usurár furlan. Un 
al fo Grivór, fi di Tibalt di Pasian. Al à di Jessi nassút di 
buine famèe, par vie che tai documenz al ă simpri il so biel 
ser (venastai «sár») indenant. Al tignive buteghe - si fás par 
mit di dî - a Pordenon, là che al deventa un dai plui siórs 
de citát. 

Al muri tal 1390, lassant scrit tal testament ch al voleve 
jessi soterât nujemancul che tal domo di San Marc. E cussi 
chei di cjase si presentarin dai vicjaris di ché pléf, ma “a 
restarin a bocje sute: Grivór al veve la nomèe di usurár e 
lêr no varessin podut contentáju. 

Al nassé un biel barufon, tant che dut al fini indenant di 
un nodâr; i predis “a an volút fà meti neri su blanc che par 
un come Grivór no jere puest ni te glesie ni te tiare 
consacrade. Cussi, e vonde. 


PIER CARLO BEGOTTI 

Canto 


Lampi biavi nel sielo brusao 
da svoli de corcali 
in serca de sol. 


Me nego in un zorno 
sensa speransa 
spetando profumo 

de piova lisiera 

e bava de vento 

a dismissiar i mandoleri 
vistii de bianco. 


'Na vampa me porta 
un canto de morte, 
un velo de pianto, 
un sito de fossa. 


Lisiero, sora l'onda, 


un ragio de luna 
bagna 'l gno viso. 


91 





(Dialèt di Grau) 

El scrimisin neta i pensieri, 
lustra i cavili, 
canta col vento. 


Fiurt, 

lagreme de fantulini, 
aneme in pena, 
perle de sogni, 
culuri de sangue. 


Xe 'l gno mondo! 


ENZO DRIUSSI 








Incas - Arcan 


Cul lamint 

di un beduin, 

ch'al spuda 
savalon e polvar 

a ogni pas ch'al fa, 
zint indevant 

tal desert... 


Cul lamint 

sidin 

e il ciant 

dal beduin, 

ch] ti vevis imparàt 
da timp ormai 

tal desert 

da l'Arabia... 


Incas - Arcan 

Campo A 

Box 
dusintasinquantadoi... 

Ti mi scrivevis 

la tó malincunia 
di vivi e di lavorá, 
tan che tiara 

ch'a no era tiara, 
tan chès stradis 
ch'j ti fasevis, 
novis e neris, 

tal savalon 

dal desert... 


"Viot 

di tornă in ca, 

se no ti ti sins!", 

‘a ti veva dita 

tò nona 

la dì prima di parti. 


Incas - Arcan ` 
Campo A 

Box 
dusintasinquantadoi: 
un beduin e una jeep 
doma par te, 

par cori tal savalon 








par cori tal desert 
par segná stradi' novis 
par fá stradi' neris. 


"No stá torná via: 
ti pols fermáti anciamò!". 


'A ti veva dita la nona 
tal curtil di ciasa 
co ti eris tornát. 


"Tas mo, tas, 
sdi jo 
se ch'j ai di fa!". 


Incas - Arcan 
Campo A 

Box 
dusintasinquantadoi: 
ti sòs tornàt ula, 

cul beduin e la jeep. 


Al era di maj, 
lu vin savùt pi tàrs: 
brusada la jeep, 

carbunisăt il to cuarp. 
To nona, tal curtil, 
а netava i rosàrs. 





EDDY BORTOLUSSI 

(Furlan di Claut) 


Al mó mónt 


De ce sarálo 
daiére 

a chile mónth? 
Un paés? 

Un mar? 

Un altre thél pi grant? 
Élo alc? 

Élo nua? 

No vudi pensa. 
Al mó mónt 

al se ferma 

ta le mó mónth. 


BIANCA BORSATTI 


97 





IL CANDIDÁT CUL VARUSCLI 


In timp das elezions dal 1995 pai gnófs conseis regionâi, 
provinciâi e comunâi, si ă votát, coma in duta | Italia, ancia 
in un pizzul comun dal Gurizzán. 

Dopo il teremot politic soranomenát “tangentopoli”, duc” i 
partiz restáz anciamo in pins, par fà viodi alc di miór, а’ an dovüt 
ziri gnófs candidáz e meti in lista un grun di zovins. 

I plui anzians, chista volta, a? son stáz mitúz in banda, 
parzeca consideràz ormai compromitùz cui vecios partiz 
politics e duncia pòc sanzîrs e cun ideis ca mertin di jessi 
mitudis sul ciast. 

Cussì, ta chist pizzul paîs dal Gurizzan, dulà ca pa 
ciadrea di sindic, a’ erin in gara tre listis, duc’ a’ án zirút 
di meti plui zovins pussibil ta propris filis. 

Quan'che però, una di chistis tre listis a” à presentát al public 
i soi candidáz, si à presentàt sól cun undis invezzi di dodis, par 
via che una zovina candidada ‘a era tal jèt cul varuscli. 

Ta chel país “za si fevela che, pa prossimis votazions, ai 
candidáz plui zovins, prima di metiu in lista, si dovarà 
domandagi ancia il zertificát di vacinaziòn! 


(Furlan di Migéa) ALDO GALLAS 

(Furlan di Ponteibe) 


A Gjgj 


A Gjgj, gnúf Sindic, al vadi la glorie e l'onór 

e cun lui, a dute la gjunte par chest fat di 
splendór! 

Une 'zornade a ricuart di cunfins e barufis 

par fá miór intindi vuei il rispiet e lis ideis dutis. 

Dut Pontafel, 'zimul nestri, riunît sul storic puint 

cun Ponteibe a fá fieste, cu la bande e tante int. 

Setant'agn di stá insieme e cun buine volontát 

'a dimostrin bon esempli a la nestre Comunitát. 

In montagne simpri piés: bisugne tignî dúr. 

Si spopulin i país e no si viót un biel futûr. 

I Cumuns, duc' uníz, ai án plui fuarze par 
progredi! 

e bravo il Sindic che nus al à fat capi. 

E la storie - il nestri Puint 'l insegne - biel al è 
benvolési 

cun cussienze, cun afièt e in armonie simpri jéssi. 





PIETRO MICOSSI 

4. ...e dal “Friùl di Miez” 


Ta chist trop 'a son stadis insedadis ancje dós schiriis di 
“boletins” stampáz a ciclostíl, come esempli di espression di 
clapis culturáls cence ...tantis pretesis ma cun tante buine 
volontat: “Vin e asét" di Cosean (dal '83 al '88) e "Alc e ce" 
di Sunviele-San Vit (dal '85 al '89). 

Cualchi clape invecit é a vude la furtune (opúr la fuarte 
volontát) di disponi di un sfuei a stampe, ancje se no simpri 
chest al à vude vite lungje. Al è il cês di “Atòr dal poz” di 
Cjarpenét (dal '79 al '81) e di “La Vicinie” di San Laurinz (tal 
'85). Nol è il cas - al incontrari - di "El tomat" di Buje (dal '89) 
e di “Il tamon” di Spilimberc” (dal '89), stant ch'a son riváz fin 
ai nestri dís. 

Al merte visat che - a difarence di chei altris ch'e an une 
basse parcentuál di furlan - “La Vicinie”, almancul tai numars 
che si a podut scrutiná, 'e je scrite par plui di metát par furlan. 
Al è di 'zonta, po, che il numar dai periodics di cheste 
categorie al sares ancjemò plui alt, so vessin cunsiderát 
cualchidun ch al e stat insedat jenfri lis rivistis o jenfri i boletins 
parochiai o jenfri i notiziaris sportifs, par vie ch'a son il risultàt 
di colaborazions di plui cjaps. 

Cundiplui al è di visa che no je stade fate une ricercje 
sistematiche tes Provinciis di Gurize e di Pordenon. Si à savút 
di "Il tamon" par vie ch'al ven mandat ancje a Udin. Si sa po 
alc dal periodic “Al batatoc” di Claut (fin al '76), ma no dut. 
Sioris e siórs, al reste ancjemo ce ...sgarfà tes bibliotechis e 
tai archivis! 


LUZIO PERES 

Cjasa dai Roncs 


Cjasa dai Roncs 
bussada dal soreli 

cui arbui blancs in flór, 
cjanton di memoriis 
cui tre secui di storia 


ben puartáz. 
Ué, un leamp gnóf 
cun tun riúl 


rivát-su di Toscana 
ma culì, jenfri 

i tioi mûrs, 

lis animis dai vons 
a' vongòlin di gust 
pensant che la tò vita 
e cór senza padin. 


ANNA BOMBIG 








“Maj soreglát pome a bon marcját!” 

5. JOSEF ARTESAN (Fieste dal lavór) 

5. Atanasi vescul 

Ss. Filip e Jacun © 
s. Moniche 

. GOTART 


Domeni Savio 

Flavie martare 

Vitór 

Erman 

Antonin vescul E 
. Ignazi 

SS. NEREU E ACHILEU 

S. Mafalde 

5. Matie apuestul 

5. Doro 

S. Ubalt vescul 

S. Pascál © 
5. Zuan I" pape 

LA SENSE 

S. Bernardin di Siene 

5. Gjsele 

5. Rite 

S. Flurinz 

S. Marie Ausiliatrice 

S. Grivór pape 3 
PENTECOSTIS 

S. Ustin 

S. Milio 

S. Massimin 

Ss. Canzians di Aquilee 

Visitazion de Madone — — 


PANYANA AA 


—  = 





Pietins, cun dinc' di tre sortis, pe "cjavelade" 
de cjanaipe. 








(Koiné) 

Gleseute 


Dulintór Baldassarie 

e paveis di mil colórs 

e práz di nasebon. 

Oh siums! Torná di fruz 

a cori vosant cu la muse rosse! 
E soresere ingenogláz sui bancs 
par un rosari te gleseute. 

Si viódino ancjemò fruz a rosari? 
Vué 'o viarzarin la gleseute pe sagre, 
sará Done Mari a jessí cui fruz, 
a vosá cun lór, 

intant che il tór pizzul 

al sparnice glons di cjampane. 


LUZIAN VERONE 





MESSE GRANDE 


Tal miez dal país, sun tune plazzute ni si ni nó in 
cleve, “za di tanc” agns “e jere logade la glesie. Un fregul 
dispartát, tanche un pól in tun prát, il tór cu la só biele 
spice furbe ch'e curiosave fra i nui e cu lis sòs cjampanis 
cui batecui a pendolon in spiete des oris canonichis par 
dá slas a la ló gjonde o a la lór maluserie. Si, infat, fra 
la scampanotade di fieste e il sglongjà di un’agunie, la 
disference “e jè grande! 

Il tòr al stave li, a scrutinà sul país e a veglá su la 
viere glesie; une glesie di chés di une volte, cui altárs di 
marmul blanc insedáz in grandis nicjs cul arc sapontát 
di colonis cun tant di capitei jonics, romanics o di 
misturáz stii nostrans ch'a spuargevin nome par metát 
für dai mûrs. Altárs cu la statue dal sant e cui agnuluz 
ch'a tignivin sù une ‘zoe di garofui scolpide cun man di 
artist. 

Une glesie cun dòs navadis e une cube cun tune piture 
ch'e figurave Jesù cui apuestui. L'altár majór, ancje chel di 
marmul blanc, al veve dòs grandis statuis di sanz, une di ca 
e une di là dal tabernacul cu la puarte indaurade. Il grant 
puarton di laris pituràt di verdulin, al viodeve, la sabide 


107 


daspó misdi, a jentrá, pinsirade, la int ch'e lave a 
confessâsi e le viodeve a jessi, daspo di vé pausát in tai 
confessionaris di len scúr intaját e cu la coltrine di colór 
violet, lisere, diliberade e, almancul par une di, convinte di 
no torná a colà in pecjàt. 

Tal doman, par chel puarton, “e sares passade la plui 
part dai fedei; duc” chei ch a usavin a lá a messe grande. 

A buinore, a messe sclete, ‘a levin lis vielis e lis feminis 
di cjase ch'a vevin di parecjà di gustà o di fà altris voris di 
sante-scugne. 

La ultime clamade, ché petade cul campanel, ‘e 
cjatave ‘za dibot duc” pe strade, gjavant chei cuatri ch'a 
jerin simpri intardataris, plui par vizi che no par 
necessitàt. 

La int “e jentrave, ‘e tocjave i déz in tal magarli di piere 
de aghe sante e s'inviave a sentàsi in tai bancs, dividintsi, 
i umign a diestre e lis feminis a zampe dal lunc passalici 
ch'al puartave diret fin dapît dal altàr majór, daspo di seisi 
rimpinat sù par cuatri scjalins di piere clare tignüz adun cu 
lis clanfis di fiér, lustradis dal timp. 

La canae ‘e lave propit fin lassù, là ch'e jere logade 
une schirie di bancjutis invidadis partiere. Al jere il 
predi che ur veve dat chel ordin, par podé véu duc sot 
voli che no fasessin matez in timp di messe. I fantaz, la 
plui part, “a restavin Jü insomp de glesie, sul prin jentrà, 

dongje dal puarton, sot di une sorte di loge formade dal 
larc pujùl ch’al puartave l’organo e ch'al veve une 
scjalute a cai par là sù. 

Ce frescure in ta ché glesie daspò di vé lassát il soreli 
difúr, a petá sul sagrát! Ce nulór di incens, ce clime 
inmagade ch'al creave il lupiá des cjandelis! Ce pás ch'a 
davin lis notis dal organo ch'a si spandevin vie su dute ché 
fulugne in prejere! 

La vós un fregul sgnanfant dal predi “e revocave tes 
nicjs dai altárs prin di riváj a la int che j rispuindeve in 
coro, cun tun latin strupiát che jé no saveve ce ch'al 
oleve di, ma ch'e veve imparát adamens “za di un piez. 
Il muini, in te sacrestie li daprüf, al parecjave il tribul 
cul borez e l’incens, i ‘zagus, cu lis lór cuetutis blancjs 
di lissie, “a talpinavin sù e jú, di ca e di là, daùr che 
l’ufici al domandave; cussi, fra segns di crós, 
ingenogladis, sbufadis di incens e prejeris, si rivave a la 
predicje, lá che il plevan si profitave di dîjur la porche 
a di chés fantatis ch'a davin masse confidence ai soldáz 
ch'a jerin in país a fà lis manovris e a lis maris che no 
viodevin avonde di lór. Il plait si slargjave su pes 
usancis ch'a deventavin simpri plui libertinis e infin, al 
lave a vé inniment chel solt che j spietave a Cesar e chel 
che j spietave a Diu e cussì il pùar predi al podeve dî alc 
su pal cuartés che, tanc” di lòr, no si visavin di puartáj. 

La messe aromai “e jere sui streceis, si sintive, vongulant e 
slumbriát a пуа dal altár /'ite missa est, e la rispueste dai 
fedei, rinfuarzade e compagnade dal organo *e revocave di 
ogni cjanton de glesie; infin lis puartis si spalancavin e la 
fulugne si sparnizzave pal sagrát, a tropuz coloriz e 
murmujanz. 

In ché curte dade, su la plazzute, si podeve vigni a 
clâr di duc” i pezzoz dal país e de plui part dai afárs faz 
o di fá in duc” i contórs. Pes fantacinis “e jere ché la 
miezore di contási 1 morosezs, di ricevi une cimiade di 
cualchi fantat, di meti in mostre l’abit di scree. Pes 
feminis al jere il moment par tarizá cheste o ché prin di 
torná a cjase lá ch'a vevin lassât ungrum di voris che lis 
spietavin cence redenzie. 

Chei che invecit “a vevin un’ore di gjoldi ‘a jerin chei 
umign che, scjavazzade la place, “a jentravin duc” in te 
ostarie in face de glesie. Lì si cjatave di fa afârs, di vendi 
la blave, di là cunvignúz cui setórs par seá un prat o di tratá 
cul carîr par sestá il cjár; dutis voris che un bon pari di 
famee al veve di atindi. Ma ce che di plui ju tirave in ta ché 
betule fumose al jere chel di fà la partidute prin di lá a gusta. 
Cussì l’ostarie, par un’ore, si jemplave tanche un scus. 

La glesie intant, te só frescure “e paidive duc” 1 pinsîrs, 
lis strussiis, lis sperancis, i plaz che la int j veve fidát in 
timp di messe. 

Une sere, paraltri, l'Orcolat s'impensa di folpeá cui siei 
sproposetáz pidons, ché glesie su la plazzute e il tor 
viodintle ridote in rudinazs, par no lassále bessole, si 
scrufujà ancje lui dongje di jé. 

Cun lòr, su chel sagrát, “a son i nestris ricuarz des 
domeniis d'astat. 


ROBERTO ONGARO 

(Furlan di Orsaria) 

Par pudî dàti 


Se cun duta la sgrima 
o ai mitât adun 
dome un patus, 

par cirî di tiessi 

un vignarúl di nit 

e meti a cluci 
qualchi glindon 

di amór e afièt 

par té Friûl, 

ti ai dát dut. 

E se dut ti ai dát, 
ores viargi un canul 
par pudi dáti 

chel tant di plui 
ch'el miô cjast no'la. 


'ZUAN MARIE DAI BAS 








LUIGI VIDONI, nassút a Tumiez (1915), al vîf a Cividat. 
AI studià a Tumiez e Verone. Presint e premiát in centenars 
di esposizions regjonáls, nazionáls e internazionâls a 
scomenzá dal 1933-34, al ă la man juste pal acquarel. 
Oparis tes colezions publichis e privadis di dut il mont. 


Luigi Vidoni, Mattino sul Sile 

GROPS 


Si séso mai cjatáz imberdeáz par disleá 1 leazs des 
scarpis, parvie di un grop, cussi ben ingropát, ch'o vés vút 
un biel zìf e zàf par disgropálu? 

Magari cussi no! Ancje îr, ch’o jeri daúr a ché vore e no 
rivavi a disgropáju j ăi dit ae femine di puartámi lis fuarfis 
par tajá i cordons. 

La femine, cjargnele di une volte, mi disé: “Ce, ustu 
ruviná 1 lazs? Lasse ch'o fasi jo”. 

E jé, cun chés sós ongulis spizzadis, m'ai ă biel che 
disgropáz. 

Po “e ‘zontà: “Astu viodùt? E tu che tu jeris par butáju 
vie! No son nancje doi agn che tu ju ás metúz gnúfs e apene 
setemane passade ju ai justáz e “zontaz pe seconde volte”. 

Ce ch'al úl dí jessi sparagnins, tigni cont, fă culumie! 
Imparait! 


(Koinè) GIOVANNI MIANI 

A me pari 


T tornarès di fruta 

al afièt di me pari. 

Siguressa dal só ognidi 

da la pusitiva savietat. 

Gionda tai momens ducius par me. 
T copiavi i sòs motus 

e mi sintevi beada. 


(Furlan di Ciasarsa) PAOLA MARIA PICCINI 

LA GLESIE DI SAN MICHÉL 
DI SARVIGNAN 


Daspès “о m'insumii di Jessi in te glesie di San Michèl, 
e tai miei siuns ‘o soi di bessole opùr cun tante int; mi soi 
domandade il parcè di chesc” miei siuns ch a samein cussì 
vérs: la rispueste *e je vignude cun facilitát. 

Difat si pò di che cheste glesie, di Sarvignan, “e je stade 
la mé seconde cjase. Bisugne ch'o savedis che la mé famee 
“e jere dute di int di glesie, dai miei vons ai miei genitórs; 
un gno barbe al jere muini *za tal timp de seconde guere e 
al é ancjemo in cariche, cun duc' 1 siei otante agn. 

Cussì co “o soi vignude ta chest mont, in plene uere 
mondial, “o soi passade de puarte di cheste glesie in braz di 
mé santule di batisin, ch'o vevi vot *zornadis. 

Ma i miei ricuarz ‘a scomencin da la mé prime comunion, 
“a van fin al batisin de mé prime fie; dopo, purtrop, “e an 
pensát di siará la glesie parceche no jere vonde grande par 
dute la int di Sarvignan, cussi and'an fate un altre. 

Di cheste gnove “e an vit scrit: - La glesie “e je sù tal cür 
di Sarvignan. Grande, grande. Biele, biele. - 

Grande ‘e je, ma biele...ma! 

Par me “е jere biele ché viere; al pò Jessi, parceche fra 
chei mûrs, ‘o ài passat tanc” biei momenz. 

Mi tornin iniment i rosaris dal més di maj cuant che 
in tune sdrume di fruz “o stavi sintade sui scjalins, sot 
de balaustre dal altar major, mentri il Bonsignor Cian al 
pontificave cun tune des sós lungjs predicjs. Jo no 
scoltavi tant parceche i miei voi e la mé ment ‘a si 
piardevin in chel grant afresc sul sufit, cun duc” chei 
agnui ch a puartavin in cil la Madone; opúr ‘o sbircjavi, 
tra lis colonutis de balaustre. chel bocon di San Michel, 
cu la spade flamante, ch'al stave daúr dal altár. 1 fruz 
di uè, co “a girin i voi pe glesie gnove, ‘a viodin tanc? 
modons foropáz. 

E dutis lis voltis ch'o judavi la mé ave a tigní nete ché 
glesie? Le ăi passade cun scove e strazs par lunc e par larc: 
nol jere un cjanton che no cognosses. 

Se ‘o siari i voi mi par di viodi ancjemò gno pari ch al 
mi compagne al altar in chel di ch'o'soi sposade. In ché 
ocasion, gno barbe, par regál, al ă mitút un tapet gnúf lunc 
tant la navade; al podeve si fá chel sfuarz cun dutis chés 
voltis che l'ài lavade! 

‘Za cualchi més ‘e àn viart di gnùf chè glesie par 
comedále e fále torna ai siei splendórs, almancul "o speri; 
no jeri mai tornade dentri dopo che le vevin siarade e il gno 
omp une di al mi dis s’o volevi lá cun lui a viodi i sgjáfs ch'a 
vevin fat; cussì ‘o sin láz. 

‘O sin jentráz pe bande che une volte “e jere la sacristie 

e chel che nus si a presentát denant mi a parút come se “a 
vessin disladrosát la “mé” glesie. 

In chel ch’o cirivi di capî cualchi alc, une fantate nus 
cighe di là fúr parceche no si podeve stà lì. 

‘O ăi sintât un stringiment di cúr, al jere come se mi 
vessin parade fùr di cjase mé. 


(Cors di furlan di Sarvignan) PAULE ZAMPAR 

La moto 


Un sfulmin, une saete 
'o cór jù pal stradon, 
nissun nol pò fermámi 
'o voi sbreghebalon. 

E tu frutat cul "casco" 
sta salt a cavaloto 

che jo ti meni a spas 
cence mai vé padin. 
Cori, cori, cori, 

cori simpri plui fuart 
finche il motór al sclope, 
finche un muret sassin 
nus fermară ae fin. 


PIERI CRESSATTI 

5. Boletins “Parochiai” 


Nol è just spreseá cheste categorie di stampe, tant ch'e fos 
un prodot di scart de culture. Se e je vere che i boletins pal 
solit 'a ripuartin lis tabelis dai nassuz, dai nuvizs, dai muarz, 
des ufiertis (insume ‘a fasin di “catapans”), ‘e je ancje vere 
che tantis voltis ‘a son la palestre di “esercizis culturáls” di 
personis che cul lá dal timp ‘a puedin cuistà grande innomine. 
‘O ricuardi - come esempli - i cas di scritôrs (tant che D. Virgili 
e R. Pup) o di studios (tant che pre J. Marchet) o di pensadórs 
(tant che mons. P. Nonis), che si son “faz i ués" proprit ancje 
sui lór boletins parochiai. 

Cence di, po, che cualchi sfuei al fás une sistematiche opare 
di promozion umane e cultural, in plui di ché religiose e morál, 
tant che al devente un imprest di bon nivel inteletuál. Al e di 
nomená - metin - il sfuei di Dalés, ch'al ripuarte scriz furlans 
di svareade nature par la metát; chel di San Martin (Pordenon), 
ch'al é deventát dibot une riviste; chel di Lucinins (Gurize), ric 
di notiziis storichis. No je une cumbinazion acidentál che cierz 
sfueis 'a sedin imbastiz in colaborazion cul cjap culturál dal 
país! 

Si a di marcă, par ultin, che cualchidun al a vút mudát il vieri 
e anonim titul talian cun tun plui saurit titul furlan. Cussi: “Il 
ferarut" (dal '76), “Lucinis” (dal '76), "Sot l'orloi" di Buri (dal 
78), "Tresesin" (dal 81), "Le vôs di Scluse" (dal 81), “Dalès” 
(dal 84). Merit dai predis o dai “еде!” (in doi sens: te religjon 
e te furlanetát)? 


LUZIO PERES 

Rudinazs 


Vinc' agns! 

Rudinazs inmò vis 
dentri di nó. 

E vós pierdudis 

che no sintarin. 
Polvar di claps vieris 
impastáz cul dolor. 
Sís di Maj, 

Friül scunit, 

ma no crevat; 
folpeát di invasions 
e di disgraziis, 

tu as voliit inmò 
viodi a goti strenceis. 
Ancje cheste volte! 


ROBERTO ONGARO 





Jugn 


“S'al plüf par San Vit il vin al e fuit!” 

SS. TRINITÂT (Procl. de Republiche) 


S. Livie 

5. Quirin vescul 

S. Bonifaci vescul 

B. Bertrant di Aquilee 
S. Norbert 

S. Severin 

CORPUS DOMINI 

S. Diane 

S. Barnabe apuestul 
S. Onofri 

S. Antoni di Padue 

S. Liseu profete 

Ss. Vit e Modest 

S. JUSTINE © 

S. Rainir 

S. Martine vergjne 
Ss. Gjervás e Protás 
S. Silveri pape 

5. Luís Gonzaghe 

S. Nicét di Aquilee 
S. JOSEF CAFAS, ` 

S. Gjelmo аба 

Ss. Zuan e Pauli 

5. Ciril di Alessandrie 
S. Ireneu vescul 

Ss. Pieri e Pauli apuestui 
S. LUCINE VERGINE 








Une binde di len par alzà carozzis e caretis. 

I me' fluns... 


Chistu 'a l'è il Marinùt... ch'al sbrissava, 
cuma un sarpint sensa fin, vissin 

al mulin, a fassi mazenà la glera 
blancia, li' ombrenis dai sambucs 
ciapádis su da li' rivis... 

Chista ‘a è la Roiussa... sübit sglonfa 
s'a si dismolava il temporal, 

e i ciamps a trimávin pa la pòura 

di essi in-negas ta un mar cafelàt... 
Chistu 'a l'è il Rigu... ch'al passava dongia 
ai ors, e l'arba sotaga 'a si moveva 
cuma un grop di bisátis ('a ciaminava 
braurosa la pantiana...); ió, cun man 
sidina, a spocá barciütis... 


Chistu ‘a l'è il Lémit, re dai me fluns... 

in duà ch'i nodavi, frut dispetenàt in sercia 
di un trin di aga neta... 

Uchi i mi infondavi, sporc dal fun da la vita, 
par torná su trasparint... 

Drenti di lui i ai trovàt un lengàs 





di patùs, gorgs, pes... 
Perûulisaga, ades, uchi, par recuardá 
il nustri zi... 


(Furlan di Bagnarola) GIACOMO VIT 
2° Premio al Concors "G. Malattia" di Barcis dal 1993. 

DEFINIZIONS 


Antifurto 

Argagn ch'al met in funzion une sirene par cuviergi il 
rumór dai laris. 
Auto 

Il biliet di visite dal omp di afârs. 
Auto cul turbo 

Machine ch'e fás un fracas dal diaul, ch'al “turbe”, 
apont, la pás de int. 
Telefonut 

Une robe di no podé fá cence: guai no vélu intant che si 
guide; che si mangje; che si ... 
Dentist 

Al è chel ch'al mangje cu lis gramulis di chei altris. 
Cjase | 

Puest di ristoro pai socios di un club nomenat “Famee”, che 
lu frecuèntin però cun oraris diferenz, a seonde da Petát. 
Bec 

AI è chel ch’al viòt dut il paîs a ridi, ma nol sa parcè. 


GIGI MESTRON 

Sclips di storie 
PAMPALUNE 


Lassade la strade nazionál a Zeline, apene für dal abitat, 
a zampe al è un viál ch'al puarte a Pampalune, dongje 
Porpét. “Zuan Frau al scrivé che il non al ven di chel di 
Pamplona, la capital navarine (Iruña par basc), in ricuart 
dai pelegrins ch'a lavin a Santiago de Compostela passant, 
apont, par li. 

Dut just, ‘o vin documenz sore documenz di furlans ch'a 
son lâz - te ete di miez - a ché gleseone di San Jacum in 
Galizie. Prime di parti, duc’ ‘a fasevin testament, e cussi 
chei ch’a partivin par Rome o pe Tiare Sante o par Loreto: 
no jerin pócs a no torná plui. | 

Poben, dissal Frau, a cualchidun ch'al ё tornát а cjase 
dopo di jessi stàt a Pamplona e Santiago, j varan metùt il 
sorenon di Pampalune, e il non al é po restàt al paisut. 
Juste ancje cheste. Ma d'indulà saltie fúr ché -a- metude 
jentri -p- e -/-? No soi dacordo che sedi une «storpiatura 
popolare». A é vere che cun «pampalugo», «pampalugat», 
«pampambeo», «pampaliiga», «pampaluco» i furlans, i 
veniz, i trentins, i lombarz, i toscans e cussi vie, ‘a definissin 
un puar stupit, un badaluc, un pipinot, un mamaluc, un 
pampagalat. 

Paraltri, “o pensi che in ché volte duc’ “a disessin plui o 
mancul Pampaluna, spagnui e francés, provenzal, talians, 
dal latin (ablatif) POMPAELONE, traviars il tart 
PAMPILONE (viót te letare di Onorio imperadór dal 418 
o te Cronaca de Alfonso Ш dal IX secul). Par vigní ai timps 
de nassite dal nestri Pampalune, 'o vin che un itinerari 
venezian dal '300 par là a Santiago al fevele di Pampaluna 
e cussì un florentin dal 1477 al dîs ancje lui Panpalona. 


PIER CARLO BEGOTTI 

La vós da la gnot 


Un respir cidin 

tune rosade di pinsîrs. 
La vós da la gnot 

e úl di la só 

al mont ch'al duár. 
Spaventát, al tás 

il coro dai gris 

e la rane te poce: 

tal polvar de strade 

T ë passât un madrac. 
Un flát fresculin 

tun fremi di fuèis 

si ferme a scoltà. 

In ponte dal tei, 
platàt tai ramàzs 
spaurít disperát 

il lamént de zuite. 

E torne la pás; 

di gnüf i gris cun estro 
'a intònin la lór solfe. 
Sul cíl plui clár 

(Furlan centrál) 

i nui planc planc si brusin 
tune fumate 'zale. 

Daúr da la montagne 
colade jé la lune. 


LUIGI BEVILACQUA 





IL DON DE SAPIENCE 


La religjon e jè sclariment ma ancje velament, tal sens 
che e cir di dá une spiegazion, une leture teolog¡che de storie 
e dal creát. Ma tal moment stes che e spieghe, si inacuaré 
de só inadeguatece e denant dal misteri e scuen fermási. E 
ricori al mít o “e simbologje. Diu nus vuardi di une religjon 
che no cir di spiegánus nuje e nus vuardi inmò di plui di une 
religjon che e pratint di spiegánus dut. 

Se chest al è vêr, il nestri compit nol è chel di sfurtà 
magari cul curtis di viergi la puarte dal misteri ma di 
sfuarcâsi di capi ce che il misteri al pò dînus a nó. Il misteri 
in rapuart cu la nestre vite. E chi il misteri dal Spirtu Sant 
al pò vierginus trois infiniz. Cul significát dal Spirt in sè e 
cul significât dai dons. 

Mi plasares fermámi a chesc” regái, tacant dal prin, chel 
de sapience. Che se lu ăn metút par prin al € un parce. E 
il parcă al & semplit: se e mancje la sapience, il sintiment, 
dut il rest al va a tral. 

Une inmagjne straordenarie de sapience al € il sál, che tal 
batisim al ven clamát sál de sapience. Cuanche par vieri un al 
strambive o nol veve sintiment, la int e veve Za la só diagnosi: 
“J àn misurát il sal in tal batisim”. E par capi l'impuartance dal 

sál, baste pensá a cualunche pietance, ancje la plui delicade 
e rifinide, se e jè lamie o j mancje il sal dal dut. Nissun no le 
fronte. Ansist si spessee a butále vie, come che al dis il vanseli 
fevelant dal sál che al ă pierdùt il so savór. 

La sapience e dá savór a dut; cence sapience dut al devente 
lami. La sapience e jè la scjale dai valórs, il sens de realtát, la 
leture dai faz, la cognossince dai timps e des personis. 

Cuanche mi cjati denant di un disegn, mi inacuare a colp se 
il disegn al è “infantil” o se lu á fat une persone grande. No de 
bielece dai colórs o de rifinidure dal disegn, ma dal fat che il frut 
al piture dut su la stesse linie, in prin plan, cence il sens des 
proporzions e de distance. Pa la cuàl un omp al pò jessi grant 
come il soreli. Dome l’esperience, reonzude magari di falopis, 
mi dà il sens des proporzions e mi dis che no dut al va metùt sul 
stes plan e misuràt cu la stesse unitát di misure. And” è robis che 
a semein piCulis ma a son grandis; and’ è di chés che a semein 
grandis ma a son insignificantis. And” è robis che al semee di 
podé stà сепсе e invessit a son fondamentáls; and’ è che a semein 
vitáls e invessit si pò benon butális vie. And” è robis che a lusin 
ma no valin e robis che no lusin ma a valin. E dome la sapience 
e pò conseá une persone o une gjenerazion a fă sieltis induvinadis 
e furtunadis, 

Tal passá des gjenerazions e tai passaz di une stesse 
gjenerazion, la sapience o sintiment mi dis ce che o ai di 
tignî ancje se mi semee inutil e ce che o pues butá vie, ancje 

se al semeares impuartant. Se nus vessin judáz, no varessin 
spesseát a butá vie la religjon, la glesie, il rapuart cu la tiere 
e la nature, il país, la lenghe, la culture, la tradizion, lis 
coordenadis storichis e gjeografichis che nus permetin une 
navigazion dignitose e discretamentri cujete in timps e in 
márs di grande confusion e savoltament. 

A contavin a Cjabie che par vieri un al veve vendüt il 
stali par compràsi l’armoniche. E lu tramandavin come 
spieli di matetát e di mancjance di sintiment. Ma almancul 
al veve comprát un sunet che j dave ligrie a l’anime. Ma ce 
disarano di nó i nestris fis e nevóz, se o varin la cumbinazion 
di Jessi ricuardáz, che o vin dade vie l'anime pai rumórs e 
pai velens da l’anime e dal cuarp? 

Euripide, che nol ere nè batiát nè vescolát, al diseve che 
“quos vult Iuppiter perdere, damentat prius”. Se Diu al úl 
sassiná une persone o un popul, j gjave il sintiment e j lasse 
i béz e dut il rest. Al sares come lassâj un biel toc di cuarde 
a un che al úl picjási. 

Cuanche un nol à sintiment, si dis che al è stupit. E dij 
a un che al è stupit al è dàj un judissi trement, che ti lasse 
cence flát. Tant brut che i furlans, te lór miserie di dut ma 
no di fantasie, e àn cjatàt passe corante sinonims par defini 
la stesse disgracie. 


(Koinè) PRE ANTONI BELINE 

«PARZ» DI NIMIS 


Un frut di scuele si vante cun-tun so amì dal cjan di 
cjazze ch'al à a cjase: “Satu? Gno pari mi à dit ch’al à il 


UE 
= Li 


“pal di gri 


* + * 


Si sa che i cjans le àn cui puestins, forsit parceche e van 
di corse. La puestine di Nimis “e à une pre mate di lôr, 
ancje parceche le án zá muardude une volte. Une di si 
presente in-t-une famee lá che, a fâj il bon acet, al jere un 
biel doberman che j mostrave la dentiere... “E cjale atór e, 
par fortune, “e viót la parone sul piül ch'e meteve a suja. “Il 
cjan...” “e dis la puestine. “Ah, no stà vé póre, parcech'al 
è sigurát!” j rispuint la parone. E la puestine: “Ma, lui, săjal 
o no ch'al è sigurât?”. 


Quan” che Este si lagne cun Rino, il so omp, che no j dis 
mai peraulis dolcis e che no j úl ben, lui j dis: “Il gno amór 
par te al € un amor “platonic””. Ché altre di, dopo vé 

ricevude la stesse rispueste, j domande: “Ma ce intindistu 
di di?”. 
“Ch'al è un amor platát!” j à rispuindùt. 


ж ж ж 


Te scuele “e jè vignude-für la question ch e girin gjornalins 
‘porno’. La maestre ‘e fás une biele predicje e po’ j 
domande a Berto: “Ju atu lez ancje tu?” “No - al rispuint 
Berto - jo ju ai nome cjaláz!”. 


Ж ER 


Carli e Valentine e an un fi ch’al à non Valter. Carli al 
è un di chei che, plui prest di impará une peraule gnove, al 
à miór cjapá une vecje che j semèi e doprále in tal so puest. 
Poben, e án fat il gabinet gnúf e, di ché volte, lui al ă simpri 
clamât ‘valter’ il 'vater'. Valentine “e à fat di dut par metije 
te crepe, ma lui ‘valter’ e vonde! “E po” - j à dite - tu ás volút 
tu mèti chel nón li, a nestri fi. Cjape mo, ‘o ai gust! Che jo 
‘o ti vevi dit di men nón Pieri!”. 


(Furlan di Nimis) PRE RIZIERI 

Esemplis paraléi 


«LONDRA - "In Parlamento siamo troppi, governavamo un impero con la metà dei 
deputati di ora": per dare il buon esempio Dudley Fishburn, 49 anni, deputato conservatore 
dall'87 perla circoscrizione londinese di Kensington, ha annunciato che non si ripresenterà 
alle elezioni del 1997...» 


In "Il Gazzettino", 31.7.1995. 

Si clame Fishburn e al à dit che lui 
tornà tal Parlament nol intint plui: 

par dá un esempli, ch'al covente dát 
par ch'al sparagni un pós di béz il Sidi. 


"E po - dissál - co un grant Imperi 'e jere 
metát a'ndi elezeve l'Inghiltere; 

parcè cumo, che no si è plui tant granc', 
tal Parlament si ál di jéssi in tanc'? 


Crodéiso ch'al sèi just e induvinát 
che cul Imperi pizzul deventàt 

j vueli un Parlament indopleát 

in тїї che dut al torni, compensát?/... 


Fi 





A Fishburn no j an nancje rispuindùt 
tratansi di un eròr di 'zoventit: 

difat, co nol a nancje cinquantagns, 
nol sa otigni des piarditis vuadagns; 


nol sa che pe Inghiltere al ă stât come 
pal grant Imperi da l'Eterne Rome! 

E Rome 'e insegne inmò: difat no valie, 
cumò che no je Imperi plui, l'Italie? 

Tal Parlament roman no sono in tanc'?... 
Ma si contentiu duc', co no si é granc'! 

I béz? Nissun problem! J vuélial ce? 


No sono duc' pajáz?... Si viót che and'e! 


LELO CJANTON 

6. Notiziaris “Comunai” 


'E compár une contradizion tal compuartament dai Ministratórs 
comunal: mintri che tes inchiestis condusudis tal 1977 e tal 
86 dal prof. R. Strassolt lór 'a risultavin come la categorie plui 
incalorade in fat di difese de furlanetát, tal sustigní invecit la 
stampe buride für de Aministrazion si pândin fra i plui flaps. 
Parce chest? Nome par vie che ancjemo il furlan nol a vút un 
“ricognossiment uficiál” opúr ...par scjarse consapevolece de 
identitàt comunitarie? 

In realtàt jenfri i tanc' boletins des Aministrazions ch'a vegnivin 
stampàz (massime sot elezions par fà compari lis 
benemerencis), ben pòs ‘a puartavin il titul furlan e soredut 
‘a vevin contignúz “furlans”. E ancje chei pòs po ‘a vevin vite 
curte. 

Cundutachel ‘a son di nomenáju e di preseáju chesc' ultins, 
in confront di tanc' altris cás indulà che i ministratârs si son 
mostráz ...pidimentáz in fat di culture furlane. Partant ‘a son 
di segnalá apont i cás pusitîfs di: Cjassà (dal '80 al '87, chel 
ch'al à durat di plui), di Osòt (dal '81 al '82), di Roncjs (dal '88 
al '90), di Lestice (dal '83 al '86), di Trasaghis (dal '90 al '92), 
dai Comuns di Cjasarse, Cordovát, Gruàr, Morsan, San Vit 
e Sest (che dal '83 ‘a vevin sperimentàt un periodic dal titul 
in koine) e chel dai contórs di Dael (dal '81 al '82). 

Chel ch'al ten ancjemò dur in fat di “espression furlane” de 
Aministrazion al e il Comun di Lestice, ch'al publiche il 
notiziari "Chenti e dacis". Alore ‘o podin consolasi disint cun 
Dante: “Моп è chenti ogni vapore spento!”. 


LUZIO PERES 

Tal soreli 


Co 'a cjantin lis cialis 
tal cúr dal istât, 

la mé cjasute su la mont 
e je par me 

ricet da l'anime, 

vivór di pinsirs 

leamp amoròs cul credit. 
Lassait che mi distiri 
come une lisiarde 

su lis pieris, 

tal soreli 

vizzin dal so mir, 

par no pensà 

a dut il timp 

ch'o varai di passa 

sot tiare 

tal umit, tal frét, tal scúr. 


ERALDO SGUBIN 





“A San Bonaventure si finis di bati in planure!” 

VII 


S. Ester regjne 

S. Oton vescul 

S. Tomás apuestul 

S. Liodoro di Aquilee 
S. Antoni Zacarie 

S. Marie Goretti 

S. CLAUDIO VESCUL 
S. Guido abát 

S. Veroniche muinie 

S. Piu I" di Aquilee 

S. Olghe 

Ss. Ermacure e Fortunät 
S. Indri imperadór 

S. CAMIL DI LELLIS 


S. Buineventure 
Madone dal Carmél 
S. Lessio 

S. Fidri vescul 

S. Rine muinie 

S. Elie profete 

S. LAURINZ DI BRINDISI 
S. Marie Madalene 
S. Brigjde 

S. Cristine 

S. Jacun apuestul 

Ss. Ane e Juchin 

S. Aureli vescul 

SS. CELS E NAZAR 
S. Marte di Betanie 
S. Pieri di Ravene 


31 M S. Ignazi di Lojole 








Une biele carocine, dute di len tanche cuatri 
"argagns" par 'zujă. 





“PIPO” ESTÂT DAL 1943 


Un dopomisdi biel che "o stavi corint in biciclete, cun 
l'ami Roberto, mi clame a cjase mé mari, e ‘o scugnivi 
ubidi parceche "o “zujavin propri sote 1 siei voi. Tanche "o 
rivavi su la puarte si sint il rumor di “Pipo”, ch al jere 
l’avion ch'al vignive scuasi dutis lis gnoz a fánus cjapà 
pore, e cualchi volte ancje di di. Cjapámi e strassinámi in 
tun cjantón de cjàmare, framiez l’armar e il mûr, par mé 
mari ‘e fo dut in tun. Di dì al vignive bas par no fási viodi 
e ué rivât dongje “es cjasis al dave une scàriche di mitrae 
e subite al sparive; al è di dî che a tresinte metros, daùr lis 
cjasis, “a jerin lis casarmis che “a vevin un grant rifletór. 

NÒ, jo e mé mari, stavin par jèssi co sintivin sberlà e, 
rivàz su la puarte, ‘o viodevin in tal curtîf de famèe 
contadìne di zinquante metros di front a cjase nestre, un cori 
pardùt. Pensant a une disgràzie "o lin a viodi e cun nò ‘a 
rivin ancje chés atris dós fameis. Riváz sul portón “o viodin 
un cjàr di fen rabaltát te roje. Ce jèrial sucedút? I doi 
contadins ‘a jerin daùr a discjariá un cjár di fen su la tiesa; 
co rivave l’avion chel su la tiesa ju pe buse dal fen e vie pai 
cjamps, chel sul cjàr al si mole pe scjalete e al scjampe ancje 
lui, senze inacuarzisi di jèssi saltát su la jeve dal fren. Il cjár 

libar, cul curtîf in pendenze, al tache a movisi e, passát il 
portón, ch’al jere viart, traviarsade la strade, al lave a fini 
malamentri in te roje. 

In te disgrazie duc” “a cirin di tirá su di cuarde chei doi 
contadins disperâz, disintjur ch'al jere plui impuartant ve 
salvât la scusse. E tabajant cui tacave i cjavai, cui i bis, e 
‘a tiravin sù prime, cjapánt pal timon, lis dós partités, dopo 
il scjalâr e par ultin il fen ch'al vignive slargját sul rival a 
sujá. Someáve ch'al si fos metút dut a puest par il miór. 
Cenochè il parón j diseve a la femine di puartá fúr lis tazzis, 
biel che lui al lave a cjoli une bocalete di vin. Subite dopo 
si lu sintive sberlá come nancje se “a stessin par copálu: 
“Mola dut, cór a viodi”. Lu cjatin tal miez de cantine cui 
pis in tun lác di vin. Une bale di chel diaul di aeri al veve 
cjapât un caratel, di siet etolitros, propri dongje al spinel 
dopo jèssi jentrade pe balconele viarte. 

Par che pùare int al jere pardabòn il colm, ma passáz 
chei momènz di sconfuart, cun cualchi fetele di salămp e un 
par di tazzis di bon vin, “e jere tornade la ligrie e jo *o crodi 
che, cui timps ch'a corevin, dut chel vin partiare nol séi stát 
butât vie. 


(Furlan di Gurize) ITALO BOSCHIN 

ANGELO GIANNELLI (Pasian di Pordenon, 1922), 
diplomát a Vignesie, al vif a Pordenon. 


Angelo Giannelli, Appuntamento nel campo 1994 








Gjat '45 


Tal mont penz e fér, in te planure, 
biel che si piavin i cidins 

platins, e i poi salvadis, 

e la lús lustre a sclopave, 

il gjat beát al scjavază a planc, 

tal misdì font d'istàt, 

l'inmagament de strade dai тийп: 
e al disparì in te blave. 


Chel gjat, e i miei felins 
agns, e il color d'arint ` 
dai rais di biciclete, e i agns 
pituráz cui ardòrs d'antan 
su la strade dai mulins: 

i cuindis agns ch'a cirin 

e a corin po vie, pe strade 
curte e fisse, intal йт. 


O agradirès di fevelà in vué 


cun chel gjat. O sai 
che i gjaz a sintin alc che nó 

(1981) 
(Коше) 

no rivin. 7 domandarès, 

a di chel gjat, lă ch'al lave. 
Lá ch'al lave, beát, 

ta chei ardórs d'istát. 

E se j riva. 


AGNUL M. PITTANA 











La capa 


Vièrta ‘na capa i soi 

li mans in suplica 

i vongoli nissul nassul 
su l'Ocèan da puc bonát. 


Che bièla fortuna podei fà l'amour 
cun luna e stelis di sièl turchin 
D'arzènt i ràis 'a zuin cun me 

cu 'na voja di robami 

di rescóus un bussontit 

E jo di gust al sèil lu mandi 

e lui sidin e plan plancùt 

una gota di rosàda 

in regal 'ntal sen mi poja. 


Sièrada i mi moli 
sul font di un scoi 
Milanta dins i speti 


ntal scur da la not. 


Soreli di vita 

siipami vièrs te 
tra alghis i peni 
vèi dòul di me. 


Vièrzimi cul to rai 

la gotuta i ti mostrarái 
perla doventàda 

di lùs incjocada. 
Tègnimi cont 

sul to grin pausant 
par gjoldi beada 

sensa fin cjantànt. 


(Furlan di Ciasarsa) DON DANTE SPAGNOL 





GIACOMO DI PRAMPERO 


Il cont Giacomo di Prampero al fo in prin “reggente” de 
Societát dal fevrár al otubar dal 1924 e po President par un 
an. Al fo elezút a Gradiscje, ai 26 di otubar, ta un Congrés 
unevore impuartant, ch al sielgè il Comitat di redazion dal 
Atlante Lenghistic Talian: Matteo Bartoli, Giulio Bertoni, 
Ugo Pellis, Vittorio Bertoli, Ercole Carletti. (L’ultin, pratic 
di burocrazie e contabilitàt tal Comun di Udin, al fo 
nemenát “direttore finanziario”). 

Il cont Jacum di Prampar, uficiál di cavalarie, al fo 
nomenát Comissari militàr tal Comun di Gardiscje tal 
1915, аша ch'al fasè amicizie cun D'Annunzio, Ojetti e 
Barzini. | 

Finide la grande guere, cun crós e madae sul pet, al 
decide di ritirási in congedo, di vivi simpri in Friúl e di juda 
la pizzule patrie soredut studiant e dant il so jutori “es 
Istituzions. 

Fra lis oparis stampadis ch'a puartin la só firme, lis plui 
impuartantis ‘a son “Napoleone in Friuli, 1797-1807” 
(Udine 1911) e “Vita militare in politica dei Signori di 
Gemona conti di Prampero” (Udine 1933); fra lis ineditis, 
“Un secolo di vita intimo del nostro ramo, 1650-1755”, 








“Artico di Prampero, medaglia d'oro, 1907-1941", e 
“Otia mea senilia”. 
Tal 1925 al lassă la Presidence de nestre Societát 


ak 


parcech'al fo nomenat “Commissario prefettizio aggiunto 
tal Comun di Udin. 

‘O siari chest profil ringraziant la contesse Marisanta 
di Prampero, ch'e à metüt in ordin l'archivi di famee, lu 
à intitulát al cont Jacum e nus à furnît lis nutiziis su la 
SÒ vite. 


GIANFRANCO ELLERO 


154 








(Furlan centrál) 

Rusignùl eremit 


Ti incjântin lis monz, 
ti invidin, ti clamin 
tune eterne magje. 
Ti strissìnin lassù 
par trois profumáz 
tun odór dilicát 

di jarbis e flórs, 
tune crote belece 
par strucati l'anime 
e robati il cür. 


Cidin e pás, 

а pandin, ‘a mostrin 

un santuari infinit... 

Un rusigniil eremit 

sul spuntá de prime stele 
al cjante il "De profundis" 
a lis primis ombris 

de 'zornade ch'e mûr. 


LUIGI BEVILACQUA 





PUOR VIGI CICERI 


“Ma parsé i ti remenitu tant?”. 
“Parvia di un dolorát in tal stomit”. 
“Alora al mi tocia clamá il miedi", ă cuncludùt la me 
femina, par cunvinsimi di finila di remenami in tal jet, ma 
encia tant preocupada. 

“ ‘I pensi propit di si”. 

Doma alora ‘a si à cunvinta ch'i vevi di vei alc di pens. 

Clamă il miedi a li 3 di not! 

“E si, al prufita massa dotòr”, “a ghi rispundeva al miedi 
di uardia, ch'al domandava se, magari, i no vés di vel 
prufitat massa di lavoră, un alc di stres... 

“Il siò lavour, il scrivi, la Filologica...”. 

Jo i no rispundevi nuja, sedi parvia dal dolour, sedi 
parvia da la femina ch'a mi coreva davant, rivant prima di 
me. | 

Distirăt in tal jèt-barela - ch'a saltignava sora li 
mutaris dal vial di entrada di ciasa me -, pocada dal 
miedi, ‘zovin, braf e tant bon, e dai doi infermiers, doma 
in chel i ăi pudùt disi: “Chei sacraboltàs di pins, ch'a mi 
rebaltin il porfido”. 

Tal lusour di luna plena, “i ài podùt “lesi” in ta la musa 

dal miedessut alc di pi preocupăt di quant che, puc 
prima, al mi visitava. 

Stant distirăt di dentri da l’ambulansa, i podevi smicià 
miei e gioldi di chel spetacul di luna cun qualchi - coma - 
flocùt di bavela sgarpiada torator. 

“Doman i sin in cal di luna: i ài pareciàt li butiltis par 
travasă un dos damigianis di vin... Peciàt!”, 1 ghi contavi al 
miedi ch" al cuntinivava a tastami sorneli, bras, pols, stomit. 
Sintùt chel me discors - savargnà - al à fermat di palpami. 
Al mi à fissăt ben: da la musa ch’al faseva i crodi ch'al ves 
pensàt: “Chistu al mi va four cul ciàf: pins, porfido, 
travasa...”. 

Jo, alora, i ai pensàt ben di no ciacarà pi, par no fà il tacón 
pesul dal sbregu. 

“...]a Filologica”, ‘a era l’ultima peraula ch a veva dita 
la me parona e che ades “a mi businava in ta li orelis. 

Justa; la Filologica. Cui eria “muart par la Filologica?". 
E mi ài judùt il puòr Vigi Ciceri. 

Quant i lu veviu cunussùt? 

Eco; la prima volta ch'i lu vevi judùt al era stàt dal "44, a 
Versuta, uli di Pier Pauli Pasulini, ai timps da | Academiuta, 
quant che il me maestri di furlàn al mi coreseva li puisiis. 
Pasulini al ni veva tant ciacaràt di chista Filologica - ansi, 
in chel an, al mi veva encia notàt socio, pajanmi la cuota - 
. Cussì cuant ch al mi à dita che chel miedi al era encia un 

sorastant da la Filologicam jo i ăi crodút ch'al fos pì savùt 
enciamo dal me professour. Un alc di tant impuartant di no 
crodi, né di capi. Coma ch' no capivi se ch'a era la 
Filologica, ma ch'a veva di essi una roba tant granda, 
parvia ch'a lu diseva lui professour. 

Eino capivi nencia il “taliană” di chel dotór, ch'al rideva 
di clar, fasint jodi i dinc’ di fumadour. 

Parsé al “talianavia” chel GRANT da la F. Furlana? 

Nencia il “bovarismo” ch'al mi ă rispuindut Pieri Pauli 
i no lu ai capit a spiegà chel brut vissi di chei di Udin di 
ciacará il venit. 

Ma il talianot dai ciavelüs a sborf di quadri, tant 
impuartant, il an dopo - dal '45 - al Congres da la Filologica 
a San Daneil, andulà che jo, Pasulini, Castelani, Fedele i sin 
‘zùs a vendi il Stroligùt, al ni ă fat tanta propaganda ai 
congressisc” par ch'a comprassin il nustri librút, a’ nol mi 
à fat pì nissuna sugissiòn; ansi a` nol mi someava nencia pi 
tant ors, coma la prima volta, ma invensi, tant simpatic e 
a la man. 

I mi sfuarsavi a recuarda il an che il omp “simpatic”, al 
era vignùt a ciatami, insiemit cul puòr Api, par prufirimi di 
entrà in Cosei da la Filologica, quant che l’infermieir dal 
Pront Socors, al si ă sbassàt par disimi ch'i no stedi a 
preocupami, ch'i no vevi nuja di tant alarmant. 

“Ma lui nol eisa il autist da l'ambulansa?”. 

“Alora s'a lu dis lui, i pos stà trancuil”. 

"Ch'al stedi trancuil; a^ nol é nuja di malón: no 
preocupassi”, al à ‘zontàt il miedi, dopo di vei judüs i prins 
scarabocius da la machinuta ch'a prova il cour. Cussi jo, 
ch'i eri calmüt e trancuil, i ăi podüt cuntinivà cun Ciceri; 
siguranmi ch'i erin i prins ains dal "70. 

E cuant al mi vevia “obleàt” a publică “Li Posselvis”, il 
me prin libri di puisiis? 

Lui, dotór Ciceri, i lu vevi invidat a tigni una relassiòn su la 
famosa Filologica, in ta un Club, andulà che jo i eri president. 
Il casu al à volùt che propit in chè sera al mi vedi tociàt fermami 
a Milan, par impegnus di lavour. Il “relatour” al à pudüt pandi 
che li mes puisiis a meretin... e via discurint. 

“Insoma, jo i propón di publică li puisiis di Ovidio 
Colüs: Rotary e Filologica insiemit". 

Quant ch'al mi lu à dita, la fartaja aromai “a era belche 
fata. Il me insisti che forsi a’ no erin tant bielis da mertà 
l'onour di essi publicadis da la Filologica - la veretàt invensi 
“a era che jo i vevi sintüt qualchi alc di negatif su qualchi 
publicassión di ché Societát. I no volevi essi menát par 
lenga encia jo! -, Ciceri al mi à sonciàt la paraula. 
" Volaressitu saver più di mia moglie?", fasinmi encia chè 
musa dura ch'al faseva quant ch'al no veva voja di radigà, 
né di essi cotrariàt. 

“Alora 1 asseti di publicalis, ma doma a cura dal 
Rotary”. 

Al mi à vuardàt, misuranmi s'i eri pi o mancul dùr di lui. 
E al devi essisi cunvint ch'i erin un a un. Podopo al mi à 
saludat tai dinc’. Al ghi someava impussibul - e encía tant 
displasut - che un Carneade coma me, al si fos refudàt di 
un tant onour! 

Ogni volta ch'i si ciatavin i volevi scusami par la me - 
scuasin - malagrassia. Ma chè musa duriesa “a mi sonciava 
il discors prima di tacalu. 

E s'al mi tociava di “zi par li Rivatis - toponimo dal 
simiteri di Ciasarsa, il me pais - e Pardilá cugnei fronta la 
musa duriesa e ufinduda di Ciceri, “muart par la Filologica”? 

"Ch'a nol stedi preocupassi: nuja di malòn”. 

Benedèt chel cardiologo ch’al mi à siguràt che par me 
chistu Vinars 17 di Mars 1995 a’ nol mi à “partàt 
disgrassis”. Invensi il vinars 17 di Luin 1981 - il Dotór, al 
eria superstissious? -, al Omp ch’al veva lavoràt coma un 
danát par la F.F., al ă “partàt disgrassis”. 

Propit in chel i mi vevi “siguràt” di chè altra robuta ch’a 
mi brusava: e sì, i vevi cuncludùt che pardilà dutis li musis 
a’ son contentis! 


(Furlan di Ciasarsa) OVIDIO COLUSSI 

7. Periodics di caratar economic 


Si a ritignút ben di meti in evidence ancje cheste categorie di 
periodics - seben ch'e sedi pluitost strassanide - stant che 
pocjs voltis economie e culture ‘a van ...a bracet. Tant 'e je 
vere che di furlan chestis publicazions - cuasit dutis - e an 
nome il titul. Tantetant al e simpri un segnál ch'al pant une 
cierte voe di mostrá une muse nostrane. 

Par sei sincirs: chesc' periodics no trátin nome problematichis 
economichis o di lavór, ma ancje altris argomenz; vicevierse 
cierz periodics - cun dut che si proféssin di caratar culturál o 
di informazion comunál - ‘a tratin cuestions di economie local 
e regjonál par furlan. 

Sicheduncje alc di scrit par furlan su chesc' faz si cjate in 
diviersis publicazions, siben no simpri. 

Jenfri dute la stampe soredite, i periodics cu la plui alte 
parcentuál di furlan ‘a son chei "aziendai" (cul titul par furlan 
O par talian), che - pur tratant problematichis di categorie - no 
puedin no tigni cont di vé personal furlan. Al è il câs - par 
esempli di "Coopanarie", sfuei de Cooperative Aziendal Danieli 
di Buri, o di “Circoli Aziendali del Friuli" di Udin o di “Dopolavoro 
Club Patriarca" di Reane. 

Ancje i sfueis de categorie in cuestion ‘e an vite curte, stant 
ch'a son peáz al marcját des robis e, dai отр. Cussi 
"Coopanarie" ‘e je campade dal '78 al '83, "ll puest di vore" 
dal ‘86 al ‘93, "Nort" e "Sparagná" dal 84 al 89. Nome “Pal 
Friül', nassút tal '83, al pár ch'al vedi tignüt dûr fin cumò. 
Al pár... Sperin che il destin dal Friúl nol sedi il destin de 
riviste... 


LUZIO PERES 


162 













лач і DEI A CARSEA E 000 1 4 ANDE 





il pue st di нна. 





t нл ЧА E Já bei APO m чака 
a A LETTI = Ша Di mantè hj m Puts 
Oh = Gq Ea TP Jl C aio puda Y k s жы È eme ы WIR 

T 1 





PAL FRIUL 


rivista trimestralo indipendente di culiura, politica, economia ed emigrazione 





GENHAIO TERT 





PERIODICO D'INFORMAZIONE DEI CONCORSI PUBBLICI E POSTI DI LAVORO IN FRIULI 





SU LA PUINTE 


I contadins, si sá, “a misùrin dutis lis robis cul so metro. 
Restà plenis o spirà il timp, dispiardi o piardi la bolete nol 
è dome pes vacis; insacási (mangjà masse) o poleà nol è 
nancie dome pes bestiis; solzá no úl dî nome la blave; jessi 
su la puinte no riuarde dome il nivel dal vin in tal caratel; 
ciatá in cove no si riferis sól al salvadi, cubiási nol è 
solamentri meti insieme doi nemai ma ancie il dási dongie 
di un omp e une femine, e vie indenant. 

Poben une dì, in plaze a Caprive, Tunin Andrîz al viòt 
a passà Bepi de Rose so cugnát - ducidoi bielzà “e veretát 
- € j domande: 

“Cemáút vàdial Bepi?” 

“Mal”, j rispuint chel. 

“Parcé po mál?”, j torne a dî Tunin. 
“Parcé ch'o soi dibot su la puinte”, al sentenziá Bepi, 
lant vie dret, senze fermási! 


(Furlan di Cormons) BEPI DI DIANA 

“Cui ch'al sape la vigne in avost al implinis la cantine 
di most!” 


ES 
| 


\5 оо - OXN Un | de tm — 


a riada oade ЖЖ Fal ta éi а е ta < œ 


VIII 


5. Alfons de Liguori 
Perdon di Assisi 

S. Lidie 

S. ZUAN VIANNEY 
S. Svualt re 
Transfigurazion dal Signór 
S. Gaetan 

5. Domeni di Guzman 
S. Roman martar 

S. Laurinz martar 

S. CLARE 

S. Rufin 

Ss. Feliz e Fortunát 

S. Massimilian Kolbe 
MADONE D'AVOST 
. Roc piligrin 

. Rinalt vescul 

. ELINE 

. Marian 

. Bernart di Clairvaux 
. Piu X" pape 
Madone Regjne 

S. Rose di Lime 

S. Bortolomio 


S. LUDOVI 

S. Sandri 

S. Moniche vedue 
S. Ustin vescul 
Martuéri di 5. Zuan 
S. Faustine 

S. Aristide 


Le LA DA | LA LA Le 





T 


| | 








Il "machinari" ch'al turnis il len (ultins dal 
800), fintrimai lis ruedis dai cjárs. 

La maine 


Cassù, sul prát biel vert, 
sot un cíl content, 
lontane dal Mál, 

ti án vulude, 

pizzule Maine. 

E jo, püar omp, 

strac dal gno lá, 

i miei pinsirs, 

sot de tó ale, 

о pos pojă. 


DINO PERESSON 





FUSETIS 


- Savút? ai án cressudis lis pensions. - 
- Po! Di cuant? - 

- Di chest an. - 

- Ma cualis: chés da l'I.N.P.S.? - 

- No, chés di Lignan! - 


Une domenie matine ‘o ai vit fat in girut par Udin (agn 
che no mi capitave). ‘O ai viodút un funerál: chel de citát. 


Cuanche un omp al nas, duc” domande cemút ch e sta la 
mari; cuanch al si maride, si cjale nome la nuvice; cuanch'al 
mur: “Puare femine! Restade vedue masse *zovine” ... Il 
mascjo, propit, nol è calcolát! 


ж * * 


Di frut, mi visi, co si vignive in citát si mangjave cui voi 

tante biele robe tes vetrinis, ma no si comprave nuje, 
parceche no si podeve. Cumo, istes si cjale e no si compre: 
parceche no si ă dibisugne. A pensâj ben, i timps no son 
gambiáz cuissacè! 


жож E 


In tun incrocio li ch'o vevi jo la precedence, un frenadon 
cu la bici par no là cuintri une machigne cun su scrit: 
“ORTOPEDICI V...”. Lui al va pes sòs e jo, daür: “Alore? 
Ciristu di fà clienz?!” 


(Furlan di Udin) GIGI MESTRON 

BONA DE GNENTE 


“Co” te geri sensa aqua te “ndivi in pompa col bigol a tirala. 

Te “ndivi con do sici de rame, de luminio, qualchi volta 
anca stagnái sul manego: se sa, gera quela la banda manco 
resistente e piú castigosa anca de lavă. E co” i gera ruti in 
tel sfondro se li porteva a stagnà là del Gino Giapon ch'el 
steva in tuna oficina-cusina. 

Lu el giusteva de duto: dale biciclete dele done che le 
‘ndeva via col pesse ala roba eletrica, dalle sveglie alle 
cafetiere. 

Ma in pompa te truvivi, co” te geri fortunada, sol che una 
dona prima de ti, te spetivi el to turno e intanto te ciacolivi 
a seconda dele ore del zorno. 

- Come ze bela, ve seno? 

Opur se gera subito dopo mezozorno: 

- Come ze bela, ve magno? 

- No, agna, spetemo el pupa. 

- E со” ve de magna? 

- Cicè caramufato o polenta e datuli? 

In altre ocasion le done del vizinal che te incuntrivi in 
pompa le domandeva sempre qualcossa sul to modo de visti 
o de petenate: 

- Со’ te ze “ndada dala paruchiera, bela? 

- Co” bel suf, che te ga, che bela pignetaaaaa! 

- lessuuu, chi te ga taló i cavi in quela maniera là? Oh, 
rovinada la fiola! - 

- Invesse el vistitin el me piaze. Chi te lo ga fato? Ah, se 
vidi si che ze man de sartora. 

- Co” te ze stada sbociada o te ze passada, ciò? 

- E dopo, dopo, co” te vol andà ancora a scola? Iiih, co” 
te vol deventă “na siensiata? Co” ve ucuri, a valtre zovenete! 

- A un omo, a quel si, la scola la ghe ucúri. La dona che 
studia a casa no” la ze bona de fa gnente, né de lavă i piati 
né de furbi e tantomanco recamă. 

- E come la se trovarissi mario, se la ze bona de gnente? 

- Ah! recordete, tiente ben in mente: te ga de ció un 
sior, che nol te fassa lavoră, ch'el nol te manda in 
frabica. 

- Me recordo, fia, со” gera viva to nona, zorno e note, 
note e zorno andevomo drento lá. Ela, la gera capa, ma lo 
stesso la lavoreva come nantre, ore e straore. 

- E alora, Dio sol sa, cossa che te vadagni se no” te toca! 

- Orpo, adesso, cussi pien se fa fadiga. Peta che lo svodo 
un poco. 

- Rezenta, rezenta quel radicio in tela ramina. No” te vidi 
ch'el ze pien de tera? Buta aqua sula pompa, chissà chi che 
ga toco! 

- No” sta pusă el secio partera, püselo in tel beco dela 
pompa, che sinó in scafa ne toca anca lavalo par soto. 

- Sta tenta, rezenta prima la roba bianca e dopo quela 
scura. Metela in tel cavaleto e dopo la metaremo a sugă sula 
corda. Intanto vago a mete le forcae. 

- Movete, movete, che ze tardi. 

- Ah, vara, ah, che man sdionfe che me ze vignùo par 
lavă in tel mastèl. Coi diavulini (arrossamenti alle mani) no” 
posso lavă, ancùo. Me vol almanco do zurni sensa tocà 
aqua. 

- E ti, te ga finio de rezentá dela varechina? 

- Vara de no’ tocà la roba scura! 

- Ah, Maria santissima, no’ te vidi che roba cuntuzia che 
te ga fato vigni? 

- Bona de gnente! 


(Dialetto di Marano Lagunare) MARIA TERESA CORSO 


(Furlan di Ciasarsa) 


Temporal 


Temporäi di estat 
steit lontán 

ma se propit voleis 
vigni vissin 

butàit ju doma l'aga 
ch'a è dibisugna 
ma no steit butà ju 
la tampiesta 

sinò la nustra ùa 
a 'zares 

a fassi binidi. 


(Da: Premiu di Puisia "Li radis” - Ciasarsa) 

FABIO CRISTANTE 


Classe V Elementare 








FULVIO MONAI (Pola 1921), dal 1947 al sta di cjase a 
Gurizze. Pitór, scritór, gjornalist e professór, al ă esponút 
dal 1945 in Italie e putros país foresc”, inmaneant esposizions 
personáls tes citáz de regjon, a Vignesie, Milan, Rome. 
Oparis tes colezions di Gurizze, Udin, Triest, Vignesie. 


Fulvio Monai. Estate istriana 

FURLANS, FEVELAIT FURLAN! 


Barbe Gjovanin, tenente dai alpins “za te uere dal 
disevot, in ché dal cuarante, par vie da l’etàt, lu vèvin 
comandat uficiál di colegament cui todescs, a Innsbruck, 
stant ch'al saveve il lengaz. 

Al veve cun sé, come atendent, Pieri da Val, so coscrit 
e paesan; sicheduncje si tratăvin di amís, no da uficiál a 
soldát. 

Une di, sul tram ben fracát di int, si cjatárin daúr di une 
femine che, ancje a cjalále di schene, al jere propit un biel 
viodi. 

Barbe Gjovanin, dopo véle smirade a lunc ben e no mál, 
sigúr che nissun podeve capilu, in miez a chei crucs, j dă 
une pocade a Pieri e j fás: 

- Pero, Pieri, ce biel cúl...eh? 

Ché si volte di colp, i voi sbarlumiz di maravee e, 
sberlant, j dis: | 

- Po, seso furlans ancje vualtris? 


DINO PERESSON 


176 








Aga dal Tiument 


Ogni estàt 

i torni 

a sclipignà pensirs 

ta l'aga clara, Tiument 
ch'j tu nascis 

tal cür 

da las slavinas. 


torni 

a disgotà stagjons 
ta l'aga verdulina 
che di clap in clap 
spampanani a va 

la sò sgaia zoventüt 
e in ta vampa dal cil 
bel plan il blausin 
al strenz i girs 

par cjapà - sù 

un gjavedon. 


Ogni estát 

(Furlan di Priús) 

i mi necuarzi 

che la tó aga no è pì buina 
a lengi las crituras; 

sot la grusa 

‘a son di pieis 

intissiadas. 


Dal cjanál a ven-ju 
la bueresina 

a sgrisulá la piel 
scotada dal soreli. 


LUCINA DORIGO 








UN COSAC IN CUNFIDENZE 


Tal estat dal "44 un cosac di chei ch’a jerin di stalo tal 
cjasal di Padelin - parvie dal cjàf cuadri al semeave l’âs di 
cope - al jentrave di spès te privative in place a Tresésin. E 
li, oltre che cjoli sigars, “trinciato forte”, che po al faseve 
i spagnolez cu la cjarte di gjornál, si fermave cualchi 
moment a tabajá cun Tinut, lui par rus e Tinut par talian 
al infinit come: “lo vendere, tu comperare e pagare” e vie 
indenant. Il cosac al diseve di spès: “Confidenza, noi, 
confidenza, pugnimai?” E Tinut: “Benon cumò, cunfidenze 
cun tun cosac, mancjarès nome ché!” Insome al fantat ] 
someave di scualificasi a sei ami di un cosac. E si lagnave 
parvie che il rus al sgjarnave nome pantan cui soi stivalaz 
imbrucjaz. Pantan che lui al scugnive scová par ordin, ché 
tune buteghe il saliso al parbon net, j diseve il paron. Fato 
stă che il cosac, pensant secont lui, di sei in grande 
cunfidenze, une di al jentre in buteghe cul cjaval: jentrat di 
une puarte e jessút di ché altre, dopo séisi sbassát sul banc 
a paja: scuolca, gospo, scuolca e für i bêz. “E jere une 
zornade di ploe e lis zúculis feradis dal cjaval ti vevin 
sparnizade atór dute une sgjarnete di pantan che Tinut al 
veve scugnút scová. Gobo te vore al berghelave: “Viôt ce 

che mi tòcje a mi, di fà la massárie parfin ai cosacs! Ah, 
puore Italie!” E nol pensave il fantat che j sarés tocjade une 
mo di piés. Infati une di, intant che il cosac al pajave, il 
cjaval j faseve lis balotis propit denant il banc: une puce, un 
colera, di sfisiási tal ambient che tes scanziis al veve ancje 
robe di mangjà. 

Dopo ché dì tinut al tignive lis puartis siaradis ancje in 
avost; e s'al viodeve rivà il cosac cul so cjavon di ás di cope, 
j lave incuintri su la puarte e j berlave: *Ué nuje tabac. 
Tornare, tornare, pugnimai?" E j faseve nó cun dutis dós lis 
mans. Dai une volte, dai dós, dai tre, il cosac, ch'al veve 
simpri paját su la brücje, une di si stufave e, gjavade la 
spade dal fodri, smontát di cjaval, al jentre in buteghe cui 
béz tune man e la spade ta ché altre: spade ch'al pontave 
sul stomi di Tinut. Robis di fà scjampá i clienz in file cu la 
tessare in man pe paste e pal ris. Nome Tinut nol moveve 
cee. Come nie al meteve sul banc spagnolez, sigars, 
"trinciato forte" e parfin tabac di nàs. E visansi di ce ch'al 
diseve il cosac, ai clienz Tinut ur berlave: “Nie pore, nie 
pore, nó doi *o sin in cunfidenze”: E j bateve la man su la 
spale. 


(Furlan di Tresesin) ALAN BRUSINI 

DOI LITROS DI LAT 


. ll fat al è propit veri, sussedut quaranta ains fa a la 
Feriera Silfer di San Vit. 

I operaris ch a tàin lamieris cu la flama ossidrica а 
végnin a save che chel tipo di lavóur al € considerat 
velenous in contrat nassional; a somea che a ognidun ghi 
speti doi litros di lat par di. Il lat, in che volta, al ven dat par 
glava 1] tuòssin parat ju tai palmons cul flat. 

Alora, Bepi Baniòt al va lá di Gigi Vidal, ch'al fa il 
sindacalist a Pordenon, par viodighi clar: al vuol save di 
chei diris, e organisă “na riunión. 

Si incuntrin, duncia, ta l'osteria di Favria, Vidal, 1 
tajadours di lamiera e Jacu Del Bianco, da la Comission 
interna di fabrica. Gigi al porta duti’ li normis: i diris son 
clars, a àn di fassi dà a gratis doi litros di lat par di. 

Benon, al dis Baniót, tu Jacu ti vas dal diretour, ma ten 
ben presint, a nualtris no ni plas il lat e i fin ancja fadia a 
digerilu, alora vòltilu in dirit a vè doi litros di vin! 


BEPI MARIUZ 

8. Periodics “di propueste” 


Al conven meti sot chest titul ...fumatòs la pizzule schirie dai 
periodics ch'e an - almancul in cierz cás - un clâr intindiment 
pulite o - miór - partitic. And'è di chei ch'a podaressin vé 
Petichete “di proteste”, ma - stant che nissun al úl declarási 
“di part”, al e miór fâ passá duc' come sfueis “di propueste”. 
Paraltri no simpri si à la sigurece che si trati di “periodics”, 
venastai di stampáz jessúz in secuence (il discors al vál ancje 
par altris categoriis): cualchidun ch'al puarte la scrite “Numar 
Unic”, in realtàt al pò vigni für cun tune cierte sistematicitát (al 
passe come tal par no inzopedási tes trainis de regjstrazions 
e partant nol ven schedát jenfri i periodics); cualchi altri - al 
incontrari - che si pant come “periodic”, al ven fur magari une 
sole volte (e al ven insedát - cence merit - ta cheste schirie). 
Cussi, tal cês di chest troput, ‘o savin ch'a son vignúz für 
almancul par un an (o nome par une volte?): "Alc si mòf” (tal 
81), “Il borc" (tal 84), “Il cjossul" (tal '85); invecit par di plui: 
"Bilitis" (dal '79 al '80), “Specola" (dal '89 al '90), “Il (sic!) 
Guriuz” (dal '90 al '93), "Cemüt" (dal '80 al '87). 

A di la veretát, par chel che s'inten la tipologje, la schirie 'e 
podares compari come espression di ministrazions locáls o 
di cjaps culturai. Ma no si po pandilu ai letórs... 

Dutcàs te stampe di caratar pulitic, si cuche póc furlan par 
solit. Sot elezions invecit... 


LUZIO PERES 

il ciossul 


= A CURA Di COMA DELL: ASSOCIAZIONE MEDECI REGGIME REGGIMENTO ALPINI -TAGLIAMI ALPINI «TAGLIAMENTO» Ti AGOSTO 1965 








Par un mardikani, invitate la FRIULI ba eeh, 
olfattivi, gruppi di has, dagal priuat, — 











MENSILE Di INFORMAZIONE MAGGIO 1950 
ESSERE DONNA IN FRIUL! MELE ги kee ANNO 2° n° 10 = L. 800 





La vit 


I grignèi 
perlis luminosis | | 


I bambui 
ris di oru 


Li fuéis | 


mans ch'a ciaressin 


Li siminsis 
piciui polmóns 


Li menadis 
fuartis e lungis coma bras ch'a imbrassin 


La planta 
vistida di fiesta. 


(Furlan di Ciasarsa) MICHELA SOVRANO 


(Da: Premiu di Puisia "Li radis" - Ciasarsa) Classe IV Elementare 

| “Il soreli al è la fassine dai püars!” 


| m 


IX 


S. EGJDI ABÂT 








<, Elpidi abât 

5. Grivór il Grant 
S. Rosalie 

S. Laurinz Justinian 
S. Zacarie 

S. Regjne vergjne 


MADONE DI SETEMBAR 


S. Doroteu martar 
5. Nicolau di Tolentin 





5. Teodore 

Ss. Non di Marie 
S. 'Zuan vescul 
La Sante Crós 


MADONE DOLOR, ADE 
Ss. Corneli e Ciprian 





S. Robert Belarmin 
S. Sofie 

S. Zenăr 

S. Faustine martare 
S. Mateu vangjelist 
5. MAURIZI 





S. Lino pape 
5. Pacjfic 
5. Aurelie pelegrine 


55. Cosme e Damian 


5. Vincenz de Paoli 
S. Venceslau 


55. ARCAGNUI G.M.R. 


S. Jaroni 





Es 





La lusinte cjalderie di ram par scjaldá il lat di 
mudá in formadi. 





Zisilis di setembar 


Sui fii da lús 
a zentenárs lis zisilis 
a' s'ingrumin par parti. 


A' son Stadis cun nó 

la primavera e dut l'instàt, 
tai niz di froscs e di pantan 
e cumò a nus lassin 

par país plui cialz dal nestri. 


Cun lór, par s'ciampá 

dal frét unviár 

dai mei ains ch'ă scomenzin a pesá, 
a' svolin lontan 

ancia i mei pinsirs. 


(Furlan di Migèa) ALDO GALLAS 


. Gno pari al menave el cjáf e al rugnave: Sono regai di 
fà a une morose, chei ali? 

ME mari invesse ‘e rideve... a jé j bastave di no vé di 
Intrigasi cun ché bestie. A jé j faseve pore. E mi faseve pore 
ancje a mi, par dí le veretát, ma l'amòr... 

Chel al ere un dai prins regai di Gigi. O Dio, regál par 
mit di dî: a lui ché bestie j plaseve e nol podeve nudrile a 
cjase, chè só mari si sgrisulave nome a viodile. 

Par dî el vér, ‘e ere biele: nobil, superbe, cun plume 
clare, voli vif, e bec... eh, el bec di une acuilute. Si 
tratave di un falcuc'di montagne: “astore” par taliàn. 
Gigi m'al veve puartát cun dut el coredo, come une 
nuvice: cruchie, scufe, guant di coreàn par me. Ce 
volevial fà? Là a cjace cul falcòn? Ma nò! Un ami, 
‘maniaco’ di besties, j al veve regalát come un esemplar 
rár e lui al veve gust di cjalálu, di osservá i movimens, 
i scas, le cjaladure. 

E mi spiegave e mi tornave a spiegá cemút ch'j vevi di 
fà a meti e gjavá el capuc’, a daj di mangja... e via dicendo. 
A pensáj cumó, mi ven amens cuant che mi insegnave a 
guidá le só Lambretta (fin li “i soi rivade, ma cul automobil 


189 





nol € stát câs!); al veve fiducie, ma si sbagliave: tant cul 
falcuc” che cu l’automobil. 

Ben, j ài metút el falcuc' tune cjamarute e “i cirivi di 
fà a puntin ce ch'e mi veve insegnât. Cuant ch'i lavi sù, 
cu le cjár crude, par daj el so past, ogni volte mi bateve 
el cür e mi tremavin les gjambes. Mi fasevi coragjo: “i 
metevi el guantòn, j gjavavi el capuc’ e “i slungjavi le 
man cu le cjár, che al divorave. Al faseve ancje cualchi 
svol, paratri frenát di une cjadenute. Si pilucave el 
pelám, al cjalave fúr dal balcón el cil libar e net di 
primevere. Ma une di al à viodût un исе] svolà apene 
dilă dal veri e, dut tun colp, le só nature di ‘predatore’ 
j à fat petá un svol che lu à puartát net cuintri el veri: 
un brut colp tal cjaf e, paf, al è colát muart. Par un póc 
al à nizzulàt, parvie de cjadenute, e jo lu cjalavi come 
se lu ves сораг propit jo. D'in ché volte “i ài giurát di 
no vé mai pui da fà cun besties di plume, gjavant poles 
e gjalines. 

Invesse un dai ultins regai di Gigi, che mi à mett tes 
mans come un glimuc' di lane, al è stát un cjanùt ch al à 
vivüt pui di lui. 

Regal lui m'in fás simpri, ancje cumó che nol &: robes 
ch'i cjati e che no savevi di vé, ma soredüt regai di ricuars. 


(Furlan di Buje) ANDREINA NICOLOSO CICERI 

Ne plui in ca 


"Ne plui in ca 
ne plui in la! 
Il just." 


Ere cheste 

la rie imagjnarie 
ch'a unive 

i Cjermins 

pai pràz 

dulà che la falc' 
veve da passa 
sigure 

cionciant 

i frosc da jerbe 
parceche 

frosc dongje frosc 
si emplave 

il stáli to 

e dal confinant 
alore il just 
Tere il rispiet 

(Furlan di Ciurciuvint) 

dal to e dal so 
tune cjere tirade. 
Voi 

il "just" 

7e a plen pai priz 
cui cjermins 
taponáz 

e dulà che ir 

la jerbe 

ere pesade 

vol 

'a ven brusade. 


CELESTINO VEZZI 











Sclips di storie 


MIRACUI 


.L'an 1995, sù e Jü par l'Italie, al è stât dut un vai e un 
sanganá di Madonutis, sculpidis e pituradis. Cualchidun al 
fevele ancje di Garibaldi, salacór par vie de «par condicio»: 
il vajulint catolic e il vaiulint lăic. Altris “a án scrupulát di 
graziis, uarisions e mirácui. Jo “o spietarai biadin e сїйїп la 
peraule de Glesie (e, par Garibaldi, di cualchi miedi dai 
maz), ma dutcâs mi visi che nancje par antic predis e vescui 
no j crodevin dal prin moment a mirăcui e aparizions. Mi 
ven a mens une storiute, cjatade tes cjartis vieris de Curie 
di Concuardie. 

Prime dal 1682 a Tor di Pordenon une famèe “e veve fat 
sú un glisiut in onór de Santissime Trinitát, juste te strade 
par rivá a Cordenons. La int “e jere sigurone che lá dentri 
“a capitassin robonis e cualchidun al tacă a jemplá une 
casselute di buinis limuesinis. 

Ma tal més di setembar dal 1682 al capita il vescul 
di Concuardie Austin Premoli in visite pastorál, 
compagnát de solite schirie di bonsignórs, predis e 
scriturai. Dopo di vé viodùt la capelute, l'Ecelenzie al 
clamă il cancelîr par meti neri su blanc un ordin scrit, 
di chei precis e sclez: «O ves di bută ju dut, la storie dai 

mirăcui ca dentri “e jè une bùfule, e duc” i bézs ch'o ves 
cjolz sù “a son di saclostrá e di doprà pe pléf», cun tant 
di firme e cun tun biel patacon par timbri. 

E vé, a Tór, di chel glisiut nol € restát nancje il ricuart, 
nancje dongje di ché famèe che lu veve fat sù. 


PIER CARLO BEGOTTI 


MAURO CORONA 
(Furlan di Nert) 

In chei ains, tal gno país, nondi jerin bacans, ma tanc” tra 
mezans e pizzui, cun tuns cuatri vacjs e un cjaval o un mul 
in te stale. Chei ch'a vevin dós vacjs “a tignivin un mus o 
un mul, 

Stalons cun putropis vacjs si e nó un cinc di lór. 

Mi visi ancjemo che sul múr de stale, parsore lis bestiis, 
al jere inclaudát un toc di bree e scrit cul ges il non e une 
date (la date che la vacje “e jere stade puartade tal borc dal 
poz, lá di Ucel - famee ch'e tignive un pár di taurs). 

Su chei tocs di bree si podeve lei: Stele, Viole, Rome, 
Rosse, More Rose, e vie indenant. 

Filip al jere un contadin ch’al veve une desene di vacjs 
e doi cjavai di tir, cjolz in Ongjarie par lavorá la tiare. Al 
diseve simpri “Se si sparagne lis vacjs si fàs plui formadi”. 

Tra lis sós vacjs, une di non Stele. “E jere primarole, ma 
dutcás “e veve tiràt sù un vidiel di un cuintál e miez in 
mancul di un més. 

Une biele bestie, ma no tant cujete tal molgi: unevore 
fastiliose pes moscjs; une piel plui che sensibil! 

In ché volte no jerin lismachignis par molgi, si scugnive 
fà dut a man, e Filip al jere un mestri di chè bande. Diu sa 

trops diploms ch’al veve cjapát tai concors di molgidór ch'a 
organizavin 1 coltivatórs direz. 

Stele, come ch'o disevi, tant lat, ma nuje mugnestre. 
Bastave che te stale “e giras une mosche, jé ‘e tacave a 
scoreá come ch'e ves un motorin tal “zic de code. E se la 
code no sta ferme... puar chel ch al molz! 

Filip in ché sere jentrant te stale al pensá di tacá a molgi 
prime di dutis, la Stele. “Für il dint e für il dolór” al pensà 
“e po ondi at domadis di plui tristis”; e al poja il scagnut 
dongje la Stele. Al ponta il cjáf tra la pance e la brazzadure 
daúr, al leă la code te gjambe, al lavă cun tun tic di aghe 
il luvri, al svenà il lat e al tacă a molgi. 

Al veve si e nó molt une tace di lat, che la Stele “e tacă 
a ripá e a tirá la code che si sleă di colp e “a petă une 
scoreade a tradiment tal voli dret di Filip. | 

Il podin al colà par tiare e Filip al à vùt il so biel cefá par 
no finî sot la vacje. 

Une mosche ‘e stave girant propi dongje il cjaf de bestie. 

Filip al cjapà une scove e al copa la mosche, e cussi al 
ripiá a molgi. 

Ma no sai propi ce demoni ch al girave pe stale, che la 
code de Stele “e tacà a movisi come une scorie e a bati su 
la muse di Filip cence remission. 

Filip al cirì di cjapà in man la code par tornà a leale te 
gjambe e j rivà une scoreade tal voli zamp. 

“Cussì no si podeve continuà” e biel ch al pensave, al viodè 
un rimpin tal soft, propi li parsore, ch al semeave metüt 
apueste. 

“Se ‘o lèi la code li parsore” al pensá Filip “ ‘o risolf par 
simpri il problem de code e dal molgi in pàs”. 

Al poe in bande il podin, al met il scagnut ben salt daúr de 
vacje, al gjave la cinture dai bregons, al lee la code te ponte, al 
monte sul scagnut e al cîr di meti la rincje tal rimpin. 

Par un pél nol rivave. 

Man zampe pojade sul cudurili de vacje par no cola; il 
braz gjestri in alt cu la cinturie tacade in te code, in ponte 
di pis e ... un sfuarzut ... e dut al sares lât a puest. 

Ma ... daj une, daj dós ... si slugje, si sbrace ... e jú 1 
bragons! ... Une fadie mostre cence risulte. 

Juste in chel tant “e jentre te stale la femine cun ché di 
viodi s’al veve finît di molgi e, cjatantlu in ché pusizion, cui 
bragons jú, “e tacă a vosá: “Brut sporcacjon, mussat, 
vergogniti, ce robis fasistu?" 

Filip, dut sudát pe fadie, cui voi ros pes scoreadis, al 
smonte dal scagnut a planc a planc par no cola, cirint di no 
imbredeási tai bregons e tirantju sù, si volte viars la vacje 
disintj: “E cumò, Stele, spieghie tu mo, a jé li, ce ch'o stavi 
cirint di fà sul scagnut!” 


(Scuele di Lenghe Furlane San Denél) AGNULCOVAS 

Coscritz dal Undis 


Otant'agns, fruz e fantatas! 
Coscritz da l'Undis 

J' sin in pous restáz cajù 

e chei di lassù ch'a son plui 'zovins 
a nus cjálin cimiant: 

a! vignaran sù - si disin - 

in chest cîl di paradîs 

cenza stà chi a contasi 

un pous cassù e un pous lajù. 
Passàda l'otantina 

ce volèiso incjmo fà? 

Cjalási in tai vôi 

pensant che il cür 

al va tignüt dacònt. 
Preparáisi a vigni su, 

in fila; un daúr chel altri 
coma al timp da scuela. 

E duc' insiema j' starin benòn 
cenza plui contàsi di cà 
cenza plui cirisi di là. 

Ma in tal nesti aniversari 

nòu isprimin un desidèri 

e cun sclét convinciment 

J' disarin 

che il timp ch'al conta 

nol e chel ch'al va contát: 
j restarin cui sums ch'j vévin 
in ta nesta 'zoventút, 

j' gioldarin chel biel soréli 
quan'ch'al jeva 

e al va a durmi, 

e in chesta cjera sj poiarin 
quant che il Signór 

nus cjolara. 


(Furlan di Arta) ARTURO SQUECCO 





LA ISAL IL BEN? 


“E je propit vere che no savin il ben ch'o vin! 

‘O sin simpri malcontenz di dut, “о passin “zornadis 
interiis a lamentási ch’o sin stufs e disgustáz, che no savin 
ce fà e ch'o vin une vite сепсе ande. 

Cussì nó ‘o lin a cirî distrazions che a la fin no rivin a 
distràinus par nuje dai problemis di ogni dì. 

Cuanch'o sin cui amis, ‘o butin vie oris e oris par decidi 
dulă là e tantis voltis ‘o finin par lá atêr pe citát cjalant lis 
vitrinis no par comprà cualchi alc, ma dome par svagá il 
voli. 

Po, cuanch'o sin in feriis, “o cirin di là in puesc” lontans, 
magari “esotics”, par viodi robis gnovis, par jessi contenz 
e cence pinsirs. 

Plui tart si acuargin che no covenie lâ cussi lontan par 
cjatâ pâs e serenitât. 

Dutis chestis robis lis vin ancje culi a puartade di man, 
in cheste nestre maraveose tiare furlane, ch'o crodin di 
cognossi tant ben e che inveci no si finis mai di scuviargi. 
“O varessin di scomenzá a preseá di plui lis bielecis dal 
Friùl e, cuanch’o vin un póc di timp, a cjapási sù e lá atór 
a fa i “turisc”” in cjase nestre. 

Cussì ‘о ài scomenzat а fa ancje jo in compagnie dal me 
moròs e cui amis, e ogni volte “e je une sorprese, come ché 
ch'o ăi vút cualchi ‘zornade fa tal viodi pe prime volte in 
vite mé, lis cicognis. 

And'erin cussi tantis ta chel biel parc, cjatát par un cas 
a Feagne! 

Ma di sigur tante int no san di chest puest e tanc’ fruz 
“a podaressin gjoldi di chestis maraveis inveci che instupidisi 
denant de television. 

Il ben ch’o vin al è dut intór di nó, baste savélu viodi in 
mit di jemplá no dome i voi ma ancje il cür. 


(Cors di furlan di Servignan) ELENA NORMANI 

DECISIONS 


. Un grant dirigjent, sflanconát dai pinsîrs e des 
responsabilitáz, al á scugnút ricori al miedi dai gnarfs. 
Chest miedi lu visite e j dis: “Va in campagne, lavore, 
străchiti e tu vuarirás”. E cussi il dirigjent al fás. La prime 
‘zornade al jere stàt comandát a discjarià ledan e lui, par 
finí la vore, al veve lavorát di corse, tanche un cotimist. 

Podopo il colono j veve dite: “Viodistu chel cjár di 
patatis, tú cumo tu as di dividilis: chés plui grandis di une 
bande, chés plui pizzulis di chealtre. 

Dopo une setemane il dirigjent al jere rivât adore a dividi 
sì o no dis chilos di patatis e alore il colono viodùt une tal 
j dis: “Cemút mai sestu ancjemò a chest pont?". E il 
dirigjent, che cu la man al pesave ognune des patatis: “Eh, 
al dís lu1, ma viodial, un cont al e discjariá ledan e un cont 
al è decidi”. 


(Koinè) LUZIAN VERONE 

9. Periodics “sportifs” 


Biel fasint la ricercje sui periodics, `e je stade une biele 
sorprese il scuviergi dôs categoriis di personis ch'o no crodevi 
interessadis al furlan: ché dai sorestanz sportifs e ché dai 
militanz di partiz. Cun cheste "presince" si pò di che dutis lis 
categoriis ch'e án une largje difusion ‘a pándin di sei “tocjadis" 
- ce plui ce mancul - de cuistion lenghistiche furlane. 

A di la veretát chei periodics culi 'e an nome il titul par furlan; 
paraltri 'a dan mostre dal imediát di sei espression di cjaps 
sportifs nostrans. 

Al è, po, di precisă che doi di lôr ‘a ripuartin notiziis ancje di 
altris ativitâz dai país, pal plui di ativitáz culturáls. Al e il cás 
dai sfueis di Colorét di Prát e di Sante Marie di Sclaunic. A 
belanzá la situazion, and'e periodics (tanche boletins di 
Clapis culturáls o di Parochiis o di Aministrazions comunáls) 
ch'a riferissin lis nuvitáz sportivis dal puest. 

Pecjat che dibot duc' chesc' sfueis ‘a vedin vude une vite 
curte: "Schiribicilu" al à campát nome tal '81, "Fuarce Tavagna- 
Felet” dal '86 al 87, “Il torzeon" dal '78 al 81, "La vôs di 
Colorèt" nome tal '87, “La Palestre" dal 85 al 86. Nome 
"Friül-Sub" e “El sivilo? ‘a continuin ancjemò (dal '82) a 
...Davigá о a ...sivilotá! 


LUZIO PERES 

PERIODIC COMUMAL DI SPORT E CULTURE 
| pe CURE DE UNION STORE SANTEMARIE 

PERICUL DE CULTURE 


Un omp di campagne, ch al veve ungrum di bézs, ogni 
volte ch al leve in citát si maraveave: su pai mùrs, sui 
cuviarz des cjasis, tai cjantons “e jere robe scrite in grant e 
in pizzul e lui al veve dome di cjalá parceche nol saveve lei. 
Nancje i nons des stradis: dome che i numars al saveve lei, 
ma i numars "a disin ben póc, e chés ch'a contin ‘a son 
simpri lis peraulis. 

Inalore une biele di si siară in cjase, al clamá une mestre 
a pajament e al disè: “ “О tornarai in citât cuanch’o varai 
imparát a lei!”. 

In tre més al rivà a discrosá ju intrics dal alfabet. Inalore 
al tacă il cjaval al biroz e vie lui viars de citát. 

Rivát li de stangje, la prime robe ch" al viodè sun tun mûr 
“e fo une scrite cul cjarbon: “MUS CUI CH'AL LET”. 

“Mi pareve ve” a mi di sinti che sotvie ‘e je une freade” 
al pensá fra sè. 

Al volta il biroz, al torná indaúr in campagne e si de dafá 
par disimpará a lei. Ma aromai la trie “e jere rote e lui al jere 
deventát un disfurtunát come duc” chei altris. 


(Une conte di Guareschi voltade par furlan) IVE ULIVE 

“Bagnát o sut par San Luche semene dut!” 

S. Taresie dal B.J. 
Ss. Agnui Custodis 
S. Cjandit 

S. Francesc di Assisi 
B. Luîs Scrosop 

S. BRUNO PREDI 
Madone dal Rosari 
S. Demetri 

5. Dionis martar 

. Denél profete 

. Firmin 

. Serafin 

. EDUART RE 

. Galist pape 

. Taresie di Avile 

. Margarite Alacoque 
. Ignazi di Antiochie 
. Luche vangjelist 
Ss. Martars Canadés 
5. IRENE 

5. Ursule martare 

S. Donát 

S. Zuan di Capistran 
S. Gilbert abát 

S. Grispin 

S. Evarist pape 

S. SABINE 

Ss. Jude e Simon 
5. Ermelinde 
B. Benvignude Bojane 

Un taefueis (chés di morár) fat sù tal 1925 da 
l'artesan Antoni Bagnariol; li daúr la grisòle 
dai cavalirs. 





(Furlan di Claut) 

Colors d'autun 


Month 

che imbarlumă 
i vites 

tai més c'a mor. 
Tarlups de or 
de ardént 

de ram 

de ugni lus. 
Tal mo cor: 
grandethe 

c'à no mor. 


BIANCA BORSATTI 





LA PRIMA VUOLIA 


. 1- Aromai soi tant slontanăt dal Pais, da tanciu ains, Ca 
no mi ven nancia vuoia da tornaghi. Ai tanta paura da no 
incuntră pi la zent chi conossevi, e da viodi che scuasi tuta 
la zent di ancuoi no la conossi propiu. La veciaia e la muart 
a combatin ogni di, chi intór o lontan da chi, ca mi par da 
viodi i contadins di una vuolta c’a zevin a sclarì li betuli 
semanadi da puc: una plantuta a la lassavin, e una o dos a 
li giavavin. 

Si fai i cons, mi necuarzi che par un an chi soi vivùt a 
Fossalta, doi iu ai passás fuora. Prin a Pordenon, in 
Seminari; dopu, a Padova e a Milan, par studiă ancora; 
dopu, ancora a Pordenon e Milan, a Pordenon e Padova. E 
dal vuòt di mai del Otantavuòt, chi a Vicensa. Epur, il Pais 
al resta in font al cour, e no ai bisugna da viodi la fotografia 
de la Glesia di san Zenon, o dela Quercia (il Rori, a lu 
clamavin i Vecius) di Vilanuova, par ricuardămilu coma 
s'al fos chi, a doi pas. Il pais, il me pais al è chel, e basta. 

Che tristessa, ogni vuolta, a vigni via, cuant chi eri zovin. 
Mi ricuardarai sempri ché matina di otobre dal Trentavuot, 
cuant chi soi partit pal Seminari. A saran stadi li sinc. Me 
Mari a era zuda lá di Nansio Vida, che nantri clamavin 

Cianpanăr (come so nevôut Tita, cal ghi à fat da principe 
ereditario cuant che Nansio al è partit pal Simiteri, dulà 
ch'al veva compagnat sentenars di omis e di feminis disint 
cul Bonsignor Zannier prima, cun don Giovanni dopu, li 
risións dei Muars) a fassi imprestă la mussa e il sarabân, 
par cargaghi su il baul fat a man da Bepi Drigo marangon, 
e il materás rodolat (che ogni an varissin duvút ripuartá a 
ciasa durant li vacansi; e un an chi l'ai lassat in Seminari, 
adiu: nissun l'a pi vist, e “nd ai sintudi da me Mari par non 
sai cuant timp). Mi ricuardi che intant che me Pari, c'al 
feva finta di nuia, al cargava baul e materás, mi e me Mari 
sin scopiás a planzi, di colp, insiemi, scuasi sigánt dal 
dolour chi provavin, e dopu si vin calmát di colp, e si vin 
mitùt a tasi par tuta la strada ca no finiva mai: la strada ca 
ni menava a Puart, a ciapà la coriera. 


2- Mi ricuardi che me Mari a mi a dat sincuanta francs, 
un bilièt chi no vevi mai vut in man in vita mea, in undis 
ains di vita. Ghi fai: “Co torni a ciasa a Pasca, ti ju porti 
intiers, tant, in Seminari non ài spesi da fà...”. Puor stupidin 
chi no eri altru. Dopu un meis vevi za mangiat dut il capital: 
cualchi libri, cuaderni, pinins e inchiostro... A era la prima 
vuolta chi zevi lontan da ciasa. No vevi mai vist nè il mar 
nè la montagna, e ancia si eri nassut e crissut in provincia 
di Venessia, varis duvut spetà i disivuòt ains par viodi la 








sitàt, mentri che a Puart eri zut cun me zorman Cenci 
ancora da pissul, a pié, par misurami dal vif il prin par di 
scarpi dela nustra vita. Là di Fumei, a si li cronpava. 

Zevi in Seminari, a studiă par doventa predi, dopu che 
don Giovanni, tal istàt chi vevi apena finit la cuinta, al mi 
a clamat par contami la storia di Samuele, il pissul ebreo 
che il Signour aò veva clamàt di nuot. Un me parint, che 
adés no nomini parché al è muart e a no sta ben fa 1 nons, 
al mi fa: “Mi sai parchè ti vou zi a studià; ti vou zi a studià 
parché no ti a vuoia di lavorà”. Mi la soi sempri ricuardada, 
che roba chi, ancia pi tars: parché in che vuolta tanta zent 
a pensava che 1 predis a fevin la bela vita, e un numar 
ancora pi grant al pensava che a studià a zevin chei ca no 
vevin bisúin da lavorá, o ca no vevin vuoia di fà nuia: i fioi 
dei siors, par esempiu. 


3 - Cuant chi soi tornat in Pais pa la prima vuolta a era 
la Pasca del Trentanòuf. Ca e lá a si sintiva parlà di guera, 
ma nantri no vevin paura di nuia parché vevin il Duce, cal 
ni veva usàt a crodi che l’Italia a vinseva tuti li gueri, 
spessialmenti dopu ca veva ciapàt un Inpero, coma chi 
vevin viudùt dal Trentaseis, cuant che Arriego Bazzoni, cal 
saris stat il podestà o il capo del fassio, al ni veva clamàt 
in Plassa, in divisa, a scoltà il discors di Mussolini cal 
sigava (mi ricuardi ancora a memoria): “Il maresciallo 

Badoglio mi telegrafa: Oggi, alla testa delle truppe vittorio- 
se, sono entrato in Addis Abeba”. 

Il Pais al mi pareva nouf, dopu sièt meis chi eri stat 
lontan; e la nustra ciasa, che tant pissula a no era, a mi 
pareva picinina in confront dal Seminari ca l'era tant grant, 
e adès cal è vuoit al parará ancora pi grandon. Che biel 
tornà a ciasa, che gust ca veva la polenta, il radiciu cunsàt 
cu li frissi, la fritura ciapada su tal plat c'un bocon di 
polenta rodolàt a man... 


4 - Dopu, crissint, ai capit che il nustri capital - nustri, 
dela fameja, del Pais, dela parochia - al era, pi che tali ciasi 
e tali stradi, tai arbui e tai canai, dut in tala zent; drenti dei 
omis e deli femini, dei fioi e dei vecius. Tal câur, insoma. 
E al si clama cun t'una parola chi no usavin mai, “infansia” 
e un’antra ca si doprava un puc di pi, “zoventut”. 


(Furlan di Fossalta) MONS. PIERI NONIS 








AL MUS INTELIGENT 


. Me nono а Рега al plui pissul di sinc fradis, Гега ancia 
al plui gracilut. 

Alora i sioi genitors par falu content, in mut che si ripii 
un poc, sirivin tal limit dal pussibul, di esaudi i sioi 
desideris. 

A] so plui grant desideri a l'era di ve un ciaval e una 
careta, ma sicome erin puors gi an ciolt invessi un mus e la 
careta, che costava di mancul. 

A] nono a l'era lo stes tant content di chist mus, lu 
mostrava orgolios a duc' i sioi amis, gi diseva che l'era 
ancia ubidient. 

Una di, al so maestri, rabiat cui scolars, gi a diti: 

- Ses plui mus dal mus di Giovanni! 

Al maestri allora gi a diti di la a ciasa a ciolu e partalu 
a scuela, par dimostragi ai scolars che al mus l'era plui 
inteligent di lor. 

Lui svelt le lat a ciasa a ciolu, ma quant che al riva a 
scuela si impensa che l'aula ie al secont plan. 

- Semut faraio a falu la su? - si domanda. 

Ma al mus che l'era ubbidient a l'è lat su pas scialis e 
l'é entrat in aula sensa falu basilà e lu a leat alla lavagna. 

Tra li ridadis dai scolars, al mus pacific a assistut ala 
lezion sensa disturbă nissun, dimostrant che al mus no le 
simpri mus, ma mior che una persona. 

Chist fat ancimo ven ricuardat dai vecios dal pais di me 
nono Giovanni. 


(Furlan di Flumisel) DEBORAH MURER 
XXV Concors Bressan Classe III A 

SERGIO ALTIERI al è a stà a Caprive dal Friùl, là ch'al 
è nassút tal 1930 e ch'al cjate inspirazion. Pitòr e incisór, 
al è stat presint fra l’altri a Rome, Vignesie, Milan, in 
Suissare, Austrie, Australie, ancje cun esposizions personáls 
(Pordenon, Gurizze, Gardiscje), cjapant premis e 
ricognossimenz. 


Sergio Altieri, Sulla collina 





L'utun da l'aga 


A è l'utun da l'aga: caligu ch'al scunt 
i fluns, i fossai, i rìgui in duà 

ch'a ghi pareva di s'ciampá 

il madras... 

Tai bras un fas di patùs brusatàt 

da 'n'estàt dai déis di bora... 

Alora, dispicia la luna, distàca il siel, 
a st è sutada l'aga, seciăt il corel... 


(Furlan di Bagnarola) GIACOMO VIT 

IL DON DE INTELIGJENCE 


Stant che la vite e à mil colorazions e cumbinazions, a 
coventin ancje plui dons e miez par frontá il variá des 
situazions. Se la sapience o sintiment e jé di fonde, no 
mancul grant al € il secont don che la dutrine j atribuis al 
Spirtu Sant: chel de inteligjence. 

Il contrari di inteligjent nol è stupit ma superficiál. 
Parceche inteligjent al ven dal latin “intus-legere”. Che nol 
úl dí savé dut o vé la rispueste simpri pronte ma lá in sot 
e lei la realtát te só complessitát e plenece. 

“Il gno frut al è tant inteligjent che duc a restin - mi 
à dit une femine -. No an nancje finit di fà) domandis che 
lui al a Za la rispueste pronte. E nissun nol rive a fálu 
tasé”. J ài spiegát cun calme e caritàt che par jessi 
inteligjenz nol baste viergi la bocje di un continuo come 
un gramofono. Bisugne ancje savé tasé al moment just. 
E soredut dá la rispueste plui profonde e no la prime che 
ti ven te bocje. Senò chel dal pes al sares inteligjenton, 
parceche al berle di un continuo, e il prin placarăl al 
sares un professor. 

Par savé guidá une machigne, nol baste fracá l’aceleradòr. 
Chel al sa fálu ancje un cjoc. Bisugne savé ancje frena. 

In tune societát come la nestre, fate di inmagjnis che ti 
fasin balá i vói e ti incjochin, si riscje la disgracie di jessi 
int di facade, superficiál, banal, cence lidris nè fonde. E 
come che nissune plante no pò cressi e produsi se no à un 
fregul di tiere suficient, cussi nessune gjenerazion no po 
produsi alc di sest e di biel se no ă profonditât, riflession, 
memorie, contront, silenzi. 

Une des grandis invenzions de nestre ete e jé la television. 
Che e po jessi un don di Diu se nus jude a cognossi miór 
la realtát atór di nó o un dispiet dal gjaul, se nus cjonce ogni 
rapuart vitál cu la storie e la vite e nus fâs passá denant dai 
vòi tragjediis e comediis cu la stesse indifarence. Come 
cuanche si сог cu la gjostre. Si puedial di di cognossi un 
país viodút dal alt de gjostre? 

Cualchi volte mi intivi a cjalá la television insieme cun 
persons anzianis. Un suplissi. A mostrin un toc di vuere de 
Bosnie cun tun frut insanganát e cence un brac e ju une vajude. 
Subit dopo ti mostrin un toc di Ollio e Stanlio e jù une cocodade. 
Po a fasin viodi doi che si rodolin tal jet e ju un improperi. 
Praticamentri in tun’ ore tu passis dutis lis sensazions da l'anime 
e cussì ogni di, par dut l'an. Al è clár che tal ultin no tu sas plui 
nè cuanche tu às di ridi nè cuanche tu às di vaî e soredut si 
calcifiche l’anime e la sensazion di ben e di mâl, di virtùt e di 
colpe, di lùs e di scúr. Un bombardament che ti lasse o copát o 
indifarent, ch al è piés. 

La nestre gjenerazion si cjate a vé viodút plui robis 
che no dutis chés che a son passadis prime di nó. Ma 
cun tune velocitát e un sisteme che no ti permet di 
fermáti a pensá, a rifleti, a pesá, a valută. E tu ti cjatis 
come une simie che e rumie saldo cence nancje cjalá ce 
che e met te bocje. 

La inteligjence, che e vares di riguardá prin di dut i 
“inteletuai” o studiáz, ti fas là plui in là de emozion e de 
sensazion; ti oblee a pesá i faz te lór obietivitát; ti 
sfuarce a no contentáti de aparince o de spiegazion di 
comut ma a lá a ciri la lidrîs dai faz. Dome cussi si pò 
vé une valutazion de vite e de storie e si po creá lis 
premessis pe memorie. 

La memorie, ricjece straordenarie di un popul, e 
domande riflession, silenzi, meditazion, timp. Parcè si 
visino lis puisiis che nus devin di fruz? Parceche lis vin 
imparadis cun calme e a son ladis in profonditàt. Parcè 
si visino de vuere dal *15 e no si visino di ché dal Golf, 
sucedude ché átre dì?. Parceche la prime le vin sintude 
a contá e torná a contá in file, cun calme, cence 
distrazions e magari cu la passion di chei che a vevin 
ancjemò lis feridis tal cuarp e ta l'anime. Ché dal Golf 
le vin cjalade fra une petecade e ché átre, gambiant 
canál ogni volte che si stufavin. E no po vé segnát nè la 
memorie nè il cúr. 

Ma un popul cence memorie, cence inteligience, cence 
profonditát, cence lidris, al è simpri a riscjo. Di pierdisi o 
di jessi strissinát atór di chei plui svelz di lui. Provait a 
pensá a un gjatut che si cjate a colp tal miet de strade, 
dibessól. Se al à memorie de gjate mari e de cjase, al corarà 
come un sfolmenàt viers de salvece. Senò al podarà sielgi 
fra dòs disgraciis. O là daùr dal prin forest, cul riscjo di 
intivàsi tun salvadi o brigant, o di là a finîle sot di une 
machigne. 


(Koinè) PRE ANTONI BELINE 

Al é jentrát 


Al € jentrát un cjan, 

te mé famèe. 

Gniif ami, anime gnove, cualchi gnúf pinsir. 
Un gjoldi a cjarinálu 

e a fási cjariná. 

Gno fi che si strissine daúr di lui 

e lui che j nàgne saltuzzant 

di contentece. 

E dongje dal clipit dal fogolár, dopo cene, 
jodiu, 

Stracs, 

a polsá dongjel'altri 

za amis par simpri. 

Cjalt di famèe gentil e dolz 

plui di ogni robe al mont. 

Grazie, Signór, pe pas e pal afièt 

che Tu sás dánus 

a nò, 

al frut, 

al cjan. 

(Furlan di Martigná) ENZO DRIUSSI 

Furtune de mé vite, mé braure 


Lis fondis di Cjscjel Pagan, 
clapàrie antighe 

dal timp, di secui bandonade, 
manez di uarbitis e furmiis. 


Lajù sul plan, lontan senze misure, 
il cîl al s'ingredee di nui 
ch'e pár une batae. 


Cassù il gno viéri cùr 

- un timp inmatuit d'amór - 
al si dislit bessól 

in lagrimis di frut. 


La ise la lusinghe dai tói vói 
te zornade nuvizál di Feletan 
in chel utubar di gale dal Sessante? 


Il gno ricuart al bruse 
tanche un zoc di morár sul cjavedál 
il gno ricuart di té, 





furtune de mé vite, mé braure 
che tu mi ridis da lis fotograftis 
сито, 

cui sa indulă svolade. 


(Furlan di Tresesin) ALAN BRUSINI 

10. Boletins dai “Fogolárs” d'Europe 


Cheste sezion di periodics ‘e je fra lis plui ...sioris, dongje di 
ché des publicazions des clapis culturáls e dai lunaris. Ben 
par chel si a scugnút spartile di dós bandis: ché dai emigranz 
in Europe e ché dai Furlans di la des Grandis Aghis. 

Il fat al dá un póc la ...misure cun il numar des associazions 
di Furlans pal Mont (sù e jù ben 270!) - de grandeosetát dal 
“fenomin emigrazion” pal nestri popul. E in efiez si calcole che 
no mancul di une buine metát dal popul furlan al sedi 
sparnizzât pal Mont. 

Cundiplui il fat al da une dimostrazion che i nestri emigranz, 
apene che si liberin de miserie e apene ch'a puedin, si cirin 
fra di lór e 'a procurin di ricreá la clime de Furlanie, fevelant 
e ...leint par furlan. 

E pensá che culi si fevele nome di boletins di une cierte ete 
e nome di chei cul titul furlan! Par reson di spazi no si pò 
nancje nomená i periodics nassüz prin dal '76. ‘О ricuardi 
nome un, pe Europe: il notiziari dai Furlans di Milan, nassút 
tal ‘46: apene finide la uere! 

In timps plui resinz ‘e an viodude la lús: in Belgjche “Atòr dal 
Fogolár” (dal 89 in ca); in France: "Lidris" (dal '86); in Olande 
"L'armonie" (dal '87 in ca); in Svuizare: "La Plere” dal Canton 
Tessin (tal '79), “La stajare” di Lugan (tal '80), “Quatri cjàcaris 
in compagnie” di Winterthur (dal '84 al '91); in Italie: “Il 
Fogolar Furlan” di Verone (dal '77 al '82) e “Fevelin insieme” 
di Bressie (dal '80 al '88). Ma forsit la tabele ‘e je di completa! 


LUZIO PERES 

Tramontan 


Velu la! 

Al ven jú de mont Cjanine. 
Sintilu! 

Frét e crút al scove i nui. 
Inclaudáz intór de cape, 
a rèstin, par dispiet, 

mil sporchezs a lusorá. 
Po 'e ven su l'albe cidine, 
cul clár, dut a netá. 

Lui dibot al gambie vele, 
e al si torne a innulá. 


(Scuele di Lenghe Furlane di San Danél) "ZUAN CODUT 





“Ai Sanz la néf ‘e je pai cjamps!” 

. Andrée apuestul 





Un telár dal '800 ch'al ven di Tièz (Dazzan), e 
intorsi impresc' pe lavorazion de lane e 
gorletis. 





IL ME COCOLAR 


Il vint dal temporal al ghi sofla nenfra li ramassis 
sdrondenanlis di ca e di lá. Lui coma un omenón bonaciót 
al lassa fà; tant li radis a” son fuartis, ben implantadis sot 
cera. A nol ghi fà poura nuja. Mancjarès altri! 

Cun ducius chei ains ch’al à. 

I mi recuardi che ulì al era il me post andulà ch’i ‘zevi 
quant ch'i volevi stă belsola. 

Quant ch eri fruta i “zujavi sot dal cocolár in tal savalòn 
ch'a vevin menat dal Tilimint. 

Pi graduta 1 “zevi a lesi deparanmi dal sofeghès dal soreli 
león dal meis di Lujn. 

Viers la sierada al mi regalava li coculis. Al mi someava 
l'arbul di Nodal cun ches balutis - coculis - di pindulòn. 

Ades, quant ch'i lu vuardi, cussi in possansa, al mi ven 
un gròp in tal cuèl e i ghi domandi: “Cocolăr, t'impensitu 
di cuant ch'i eri sintada sot da la to ombrena?”. 


(Furlan di Ciasarsa) ANELLINA COLUSSI 





TAL VIN NO JE LA VERETÂT 


- Un ciart Frik Tobber al fevelave cun tun tál Goggia 
ta l’ostarie e j diseve: “Goggia, vué mi capite une robe 
di no crodi: “О viót dutis lis robis diferentis di chei altris 
dis. Il mont mi samée une porcarie: i omps e àn i voi 
fals e lis peraulis invelegnadis, lis feminis “e an lis mans 
come sgrifis e al pár ch'a plátin la muse cun tune 
mascare di belez. 

Lis cjasis mi samein dutis brutis e, al puest da 
l’architeture, mi samée di viodi un campionari di 
robate cuete e stracuete: ‘o viót murlacs i cuadris 
e lis statuis, s'o lei un libri lu cjati stupit. ‘O sint 
dolórs un póc pardut e mi pár che la int ‘a gjoldin 
tal viodimi malsestát. 

Goggia, une robe come ché di vué no mi jere mai 
capitade, *o viót il mont dut ledrós di chel ch'o viodevi 
prime. 

Goggia, ‘o ài pore di jéssi cjoc”. 

Al rispuindé Goggia: 

“Te mé vite jo ‘o ài bivüt dome che aghe, epúr il mont 
jo lu ài simpri viodút cussi come che tu lu viodis tú 
cumo”. 

Al disè Frik Tobber: 

“Inalore ‘o soi jo che vué no soi cjoc!” 

E fatisi puartá sís “pintis” di vin lis pará jú dutis une 
daúr ché altre. 


(Une conte di Guareschi voltade par furlan) IVE ULIVE 

(Furlan di Rigulát) 


Peravolis che dan 


Mi poca tal cour 

uno grando plasto 
caco possio pistulà 

te nestro fevelado. 

A è cussî bielo, tarondo 
cjamado di savio antic. 
Peravolis ch'e dan 

lu savòr intêri 

de nestro beado int. 
Fevelado ch'e mostro 
par ret e par ladrós 

la ricjezo dal lengaz, 
ch'al urìs l'animo. 
Proviót Signor 

e dáj lungjo vito 

al nostri pistulà. 


BERNART DI MONT 

BARBA BORTUL DI MANIA 


‘Na di di fiesta, barba Bortul, al era passát-dentri ta 
l’ostaria “Alla Rosa” par jodi da distudá la sicina (pal paeis 
a coreva la diceria chi, i parons di ché ostaria, co vevin 
massa spaz, a slungjàvin il vin cu’ Гара, forsi par tema ch'a 
nol rivi par duc” i aventours). 

Ben, in che di, barba Bortul, al veva ordenât un cuart di 
merlot. E, dopo ogni cjucjada supada dal got, al feva sostá 
il glutirt in bocja par palpálu tra lenga e palát. 

Rósa, Postéra, ch'a lu tigniva di vóli, a'j á domandât: 

“Ce distu di stu néri, Bortul. Ti vadi?” 

E lui, un берш indecis, a`j à rispuindút: 

“No soi incjamo rivât a capì s’al è il vin ch’al sá da ága, 
o s'a è Гара ch'a sá da vin...!” 


* жож 


Al “zeva encja a fà vóris pai altris co lu clamavin, barba 
Bortul : sea, ară, solzá...e, chéi, a lu pajàvin co erin in 
comut. Cussì, a lui, a’] sucedeva da tignî-sù la talpa meis 
e meis prima da podéi scòdi ce ch'a j spetava. 

‘Na dì, tornant pa’ la strada di taviela cun siò fi Milio, 





а àn cjatât da dá “na man al vecju Crai ch'al veva rebaltada 
la careta dal fen tal fossál e, disperát, al domandava da 
vignî judát. 

Lour doi, alora, a si son smaneás a dreciá ché careta e 
torná a cjamá il fen. 

Co dut al era tornát in sest, il vecju Crai (ch'al era om 
di religjon) tal ringrassiáju, a’ à dit: 

“Mi vêit fat “na graciona. Co sareit là-di-là i varéit la 
ricompensa!”. 

“Hm! - al ă mugnulát, barba Bortul -. Nencja stuchi nol 
e di chéi usâs a pajá subit!”. 


* ж $ 


Al à tignüt par agns adilunc l'oselada tal Ciùcul dai 
Scarabèi, barba Bortul, cun siet legnòlis chi, su la stagjon, 
a lu clamavin-su ogni matina a impirá li viscjadis ta li 
stărzis dai imblets. 

Ta chel louc a passavin a scjaps: montans, lujers, 
ciavatui, fresòns, parussulis... e, lui, chéi ch al cjapava a ju 
vendeva a li becjaris; ma a'n tigneva encja di vifs par 
cualchidun ch'al si racomandava. 

“Na di, a bunora, talpinànt par “zi tal Ciùcul, cul cavalet 
dai reclams su la spala, al à cjatát pa” strada Malia Sflècia, 
ch'a j ă domandát: 

“O, Bortul. S’a ti capita da cjapá un mierli di chéi ch'a 
cjantin ben, tenlu vîf in cheba par mé. A mi plasares vèini 
un par ch’al mi fasi compagnia!” 
E, barba Bortul, ch’al saveva chi, Malia Sflècia, a 
viveva bessola, vedrana cencia vocassion, a'j à rispuindùt: 
“Si ti às bisugna di compagnia, Malia, ti varès da projòdi 
un mierli di chéi cencia alis!”. 


(Furlan di Mania) ALDO TOME 

Sclips di storie 
L'ULIF 


. Rôl, élare, garòful, rose, stelute alpine. La pulitiche 
taliane 'e “samèe (o miór, “e sameave) a une cise in flór, 
une cjarande incoloride, un bosc plen di bonodórs. 

Rôl, èlare, garóful, rose, stelute alpine: “a son dutis 
specialitáz simpri nassudis tal nestri Friúl. Cumo, a di 
la veretát, al é saltát für ancje l'ulif, che tal di di ué nol 
è propit di cjase, chenti vie. `Ô vin dut, ma nus mancje 
l'ulif: cemüt la metino cu la benedete «par condicio»? 

Nus dà une man la storie. L’ulif, lu savin, al scuen vé 
cjalt e stà cujét in cleve. Te ete di miez la clime ‘e 
deventà biele clipide par cualchi timp, cussi te 
Pedemontane, di Cjanive e Pulcini a Cividát e 1 Cuei, “a 
plantarin ulifs, dongje vignis e pomárs. J voleve timp 
par cressi, ma une volte deventát grant, l'arbul al vares 
dát ueli e len. 

Tai prins dal ‘500 l’ulîf al jere “za une raritàt, ma sun 
doi puesc' almancul al continuave a resisti ben: un al 
jere tes culinis des bandis di Pulcini, di proprietát dai 
conz e di altris, là che lu cjalarin fintremai al Siet e 
Votcent. E un al jere il Teritori, venastai Monfalcon e 
la Bisiacarie. 

Un grumon di glesiis e fradais ‘a gjavavin lis jentradis 
pes spesis di luminarie e liturgje propit dal sfrutament 
dai implanz di ulîf, là che dulintór il finanziament al 
rivave dai grans e dal vin. Tun inventari dal 1529, “o 
cjatin par esempli plui di une «vigna de olivari» a 
Roncjs (glesie di San Laurinz), a San Canzian dal 
Lusinz, a Vermean, e unevore a Monfalcon. 


PIER CARLO BEGOTTI 

IL SPIRT E 1 SIEI REGAI 


. In chest timp di relative calme, almancul par chel che al 
riguarde la “domande” di robis spirtuâls e religjosis, mi 
cjati simpri plui dispes a cjalà für pal barcon. No dome pal 
barcon de canoniche, che parátri si viót une már di vert e 
di colórs, ma ancje pal barcon de memorie. 

E la viste di chest mont cussi spompát, malcujet, 
contraditori, problematic, scuintiát mi fâs vigní il scrupul 
che salacór in alc o vin esagjerát o sbalgját. Come che 
o vessin corút cun tune gjambe sole o dome di une 
bande; come se in te presse di lá indenant o di gambiá, 
o vessin fat il sacrilegjo di butá vie ancje ce che no si 
vares vút. 

Se o ves di fevelá cun tun lengad di predi, salacór par 
une deformazion professionál ma che mi sint plui 
competent e sigúr, o disares che o vin eliminade la 
dimension spirtuál, religjose, mistiche, filosofiche, ar- 
moniche de vite. 

Fasint un parangon vonde comprensibil, si cjatin cu 
l’anime malade o muarte. E par conseguence si inmale e al 
tint a muri dut. Nus manche il spirt. Che par me al pò Jessi 
dome il Spirt, chel majuscul, chel che al compagnave cui 

siet splendiz regái o dons, disgraciatamentri invisibii, i 
regâi puars ma visibii dal santul, i colaz e l'orloi. 

Il Spirtu Sant al è come il “milite ignoto”, che nol à në 
non nè muse nè storie. Epùr al è chel che al fas vinci lis 
vueris. E cun tun monument le suin, cu la cuál che i granc’ 
e án un monument paromp. 

Il Spirtu Sant al è come lis celulis tal cuarp, come i 
contadins cu la tiere e i lavorenz cu l'economie. Par solit si 
inacuargisi cuanche a vegnin a mancjá, come cun dutis lis 
robis bielis. 

Spirt come vite, circolazion, calór, fúc, ajar, fantasie, 
libertát, gjonde. Spirt che al ten adun cence mortificá e che 
al lasse libars cence dividi o dispierdi. 

L'ajar no si lu viót. Si viôt però a movisi lis fueis. E 
cuanche no si móf nuje, tu tachis a sudá, a cirí spasemát une 
cuarte di ajar come i pes fur da l’aghe. Une societát, tant 
gleseastiche che civil, tant umane che religjose, cence spirt 
e je come une stanse sierade e inmufide, che ti cjonce il 
respir e lis gjambis e no tu viodis lore di salta für. Parceche 
no si pó vivi cence ajar, cence fúc, cence lús. 

Un cuarp muart rispiet a un cuarp vif nol è che al veti 
cuissà ce difarense nè come pés nè come tocs. Stes pés 
e stes tocs. Però l’organisim al devente simpri plui 
glacât; po al tache a риса e al finis cul là fraidit e cul 
pierdi i tocs. 





Une societát, un popul, une comunitát cence Spirt e 
tache cul disfredási dai rapuarz e cu la glacere dal 
contat, parceche no ‘nd’è circolazion se no di microbos. 
Po si distache, si coromp, si fraidis, si deteriore tant fúr 
che dentri, tant tai rapuarz formái che informái. Tal 
ultin si cjatisi veramentri cu la muart. De religjon, de 
culture, de convivence, de fantasie, da l'art. Diu, ce 
disgracie a pierdi il Spirt. Mil voltis miór pierdi il tacuin 
e ancje la salút. Parceche une societàt cence spirt nè 
anime e dissipe il capitál di une cjadene infinide di 
gjenerazions e, se e ă salút, le dopre malamentri. Come 
i bandiz e i laris e i purcjnéi, che al sares dibot miei che 
a fossin férs tun jet. 

Chestis més riflessions a valin pai predis e pai fraris, pal 
granc’ e pai picui, pal sengul e pal popul. Comprendát il 
nestri popul furlan, cussi cjàr e cussi provát, che al semee 
malát propit tal spirt. Come se il vé dát sot cun tante sgrimie 
par risolvi 1 problemis secolárs de só economie e dal so 
svilup j ves fat trascurá ché grande massime dal vanseli, 
grande ma ancje vere, che l'omp nol vif dome di pan. Ancje 
se nol pó vivi cence pan. 

Se jo o podes permetimi di lá a tucá te puarte di Diu, là 
che al è a stà il Spirt, j domandares di no cjastiánus ta 
l’anime. Parceche un’anime malade e fás deperî ancje 
l'organisim. J disares di vigni ju in chest Friùl distrat e 

scanát e di pojá cun discrezion, su la puarte de nestre 
anime, i siei siet dons: sapience inteligjence, consei, coragjo, 
cognossince, pietát e timór di Diu. 

Cumo che o vin duc l’orloi e la machigne e la television, 
e o vin viodút che al ere masse póc pe nestre sét e fan di 
assolút, salacór o saressin plui disponúz a tiráju dentri. E 
a fà jentrá ancje lui, l” *ospit dolc da anime”. 


(Koinè) PRE ANTONI BELINE 





I dís comandamens a... Orsaria 


I - Primo Filis 

II - Secondo Boscut 
III - Terso Serot 

IV - Quarta Seróa 

V - Quinto Zuc 

VI - Sesto di Pauli 

VII - Setin Pauluz 

VIII - Otavo Garnóver 
IX - Núno Siliot 

X - Decin Martincit 


E li tré virtúz teologal: 


Féda 
Speranza - Li' tré súrs Ricis 
Carita 


(Furlan di Orsaria) 'ZUAN MARIE DAI BAS 

Vigj Batude, un omp sot la setantine, al jere un póc di 
timp che nol stave tant ben. Un mál stá... doloruz di pance... 
e cussi une di al decide di lá dal miedi. 

Une biele visite, tantis domandis e dopo une miezore il 
miedi che lu palpave e lu girave, al decide di faj fa lis 
analisis. 

Il miedi al prepara lis cjartis e lu saluda disintj: “E сото 
ch'al torni cui risultáz” 

Vigj al saluda e al decidă di lá tal doman in ospedál cun 
ce ch'al coventave. 

In te matine si prepară pulit, cence gjoldi nuje. 

Prin di lá in ospedál, al pensá di passâ in bancje e pajá 
une rate dal otomobil. 

In bancje nol cjată nissun e in doi minúz al fasé dut. 

Al saludă il cassîr ch'al cognosseve e al jessì. 

No si jere nancje siarade daurj la puarte, che un “zovin 
in motorin sul marcjepit j gjave di man la buste (une biele 
buste fate di cjarte e aluminio) ch'al tignive in te zampe. 

Vigj Batude al tacă a vosá come un diaul scjadenât. 

La vuardie di servizi, cun tun scat e tante furtune “e rivá 
a cjapa il lari. 

La int ch'e passave, si fermave a domandá e dopo un 
рос, duc’ saveve dut e “a disevin: “Braf, bravon il cuesturin 
a cjapâ il lari e fortunát ancje l'omp a no piardi duc” i bézs 
ch'al veve apene gjavát. 

Vigj interogát de vuardie, par savé il contignút de buste, 
in mát di scrivilu tal verbal, al tacă a rispuindi in forme 
evasive “Ma, sa ... si ... ma no son valórs ... beh". 

Inalore il puliziot, scrupulant che te buste al fos stát alc 
… - come droghe, cocaine o altris di ché porcariis - al pensá 
di puartá il rapinadór e il rapinát in ufici. 

Il comandant de stazion di polizie, sintút il rapuart, al 
cjapà la situazion in man. 

“Siôr Vigj” al tacă “Nò “o vin di fà un verbal e ‘o scugnin 
scrivi dut: il fat, il lari, il robát e trope robe ch'e je in ché 
buste”. 

Vigj al cjalà il comandant e cun tun fil di vos: *Ch'al mi 
scusi. Jo no volevi provocá dut chest pandemoni!” 

П comandant: “Mancul fotis. Vuelial dimi o no trop ch al 
è in buste o chel ch’e à dentri?” 

Vigj: “ ‘O jeri stát in bancje a раја une cambialute e “о 
vevi di lá in ospedal a fa lis analisis”. 

Il comandant secját: “Ma tros bézs àjal in te buste?” 

Vigj: “Te buste ‘e je la farde, fate frescje cheste matine 
e ch'o ài di puartà a fále analiza”. 

Duc” sclopà a ridi e il comandant tignintsi la panse: 

“Inalore chest “zovin chi, j à robât, ch’al mi scusi, la 


A 13 


SO 


Vig]: "Propi, propi cussi, siór comandant! E je stade une 
rapine di miarde”. 
Dome il puar lari nol rideve. 


(Scuele di Lenghe Furlane di San Denél) AGNULCOVAS 

RISOLUZIONS INMEDIADIS 


Siet di binore: ore di jevá, cjoli il cafè, preparási di corse 
e po vie a vore. - 
Sglonf il cuel par dentri e par fur: cuarante di fiere. 
‘O pochi l'omp ch al duár e j dis: “Dinuti no pues jevá. 
‘O soi plene di fiere. Mi gire dut. ‘O stoi tant mâl!” 
“Sta li, no sta pensá par me. Jo ‘o voi a bevi il cafè tal bar”. 
ж жож 
A Meni j ven mâl: vie di corse tal ospedál a Gurize. 
I miedis, dopo vélu visitát, “a disin che le à peloche. ` 
Tine, la femine, disperade al fi: “Sintimi Svualdin, se to 
pari al mur, jo ‘o vent la cjase a Cormons, mi cjol un biel 
apartament a Udin e mi met a gjoldi”. 
ж ж ж 
Toni, ad alt, al sta dant l’untin respir. 
La femine, in cusine, a só fie: “Viót, to pari, puar biát, 
nus lasse. 
Tu tu as la tò famèe. Jo ‘o resti sole. Sastu ce che ti dis: 
jo ‘o cjol Michel ch'al è restát vedul chealtre di e al a la 
pension tant plui buine di ché di to pari. 


(Koinè) EVELINE RIGO 

11. ..e dai “Fogolârs” extraeuropeans 


I Furlans, emigranz a pletons in Americhe tra la fin dal secul 
passát e la prime metát dal secul presint, vignüz a contat cun 
tune civiltát difarente de lór, 'e án cjapade cussience de 
proprie identitát unevore adore. Chei dai Stáz Uniz 'a son 
stáz i prins a metisi adun e a buri für a New York un periodic 
ancjemo dal '37. 

D'inchevolte in ca 'a jesserin tanc' altris sfueis, ancje se no 
simpri chei 'a vevin une vite lungje: al dipendeve de condurance 
dai responsabii e de situazion economiche. 

Ve' alore che, daspo dai prins boletins ...strassaniz, 'a vegnin 
für cul là dal timp periodics simpri plui documentáz e insioráz 
di ilustrazions par cure dai sengui “Fogolárs” opúr, la che nol 
e pussibil, un periodic "comunitari" di plui cjaps furlans, come 
la “La cisilute" dal Canada. 

Te ultime dade a nassin cussi: in Argentine "Cjacaris" a Avellaneda 
(dal ‘86 in ca), "Voce friulana" (dal 86 al 89) e "La Cariole" di 
Mendoza (tal 88), "Amis" di Jáureguy (dal 87 al '88), "Boletin" del 
Centro di Culture argjentin-furlan (dal 87 in ca) e “Mandi” di Tandil 
(tal 85); in Canada "Friül Libar" di Montreal (tal '83), “Famèe 
Furlane" di Toronto (dal 88), "Fogolàr Furlan” di Ottawa (dal '88); 
tai Stáz Uniz "Sot la nape" di Detroit (dal '76 in ca), "Notizie della 
Famee Furlane" di New York (dal '90 in ca); in Uruguay "Notiziario 
Mandi" di Montevideo (dal '87 in ca). Par no fevelá di chei sfueis 
nassüz prin! 

I nestris fis di ca e di là dal "clap" e des Grandis Aghis si 
ricognassarano - tal avigni - come cunfradis opúr voltarâno 
lis spadulis al passát furlan? 


LUZIO PERES 

NOTIZIARIO MANDI! AL 

Eos at di Culture e Antares "Parlo na, pi di Cam em, dat 

(Chase Flacereani AÑO VI LEN DICIEMBRE 1991 








Il nit in ta la vigna 


Al € un pissul nit, di lunc | 
li vis da la vigna, | 
il ussielüt | 
nol ă ciatát altris posc' 
par fă il nit, 

ducius i lencs 

son stas tajàs. | | 


Ussielút, 

no scunditi davour dal pal, 
cuant ch'al passa il tratour 

cun la bota a' nol ti fa nuja 

no ghi impuarta di te, nol ti jot, 
lui al jòt doma l'ùa. 


(Furlan di Ciasarsa) | FABIO CRISTANTE 


(Da: Premiu di Puisia "Li radis” - Ciasarsa) Classe V Elementare 





“Il més di brume ogni diăul s'ingrume!” 

. Cromazi di Aquilee 
. Francesc Saveri 

. Barbure 

. Dalmazi 

. Nicolau di Bari 

. Ambrós vescul 


| 





wu) Uu LA LA te Ce 


S. Sir vescul 

B.V. di Laurét 

S. Damás pape 

S. Joane di Chantal 
S. Luzie 

S. Zuan de Crós 
TIARZE DI AVENT 
5. Florean 

S. Lazar 

S. Grazian 

S. Dario 

S. Libar pape 

S. Pieri Canis 
QUARTE DI AVENT 

S. Francescje Cabrini 
S. Irme | 

М NADAL DAL SIGNOR 
J "A Sijefin Martar 

V S. Zuan apuestul 

S Sanz Inocenz 

D S. TOMAS BECKET 

La nostrane "clime" dal fogolár, cun tant di 
cjavedal e di arnés de cusine. 


(1982) 
(Koinè) 

Gjat '82 


Inmo a lis la lune. 
Nossere un so rai 

j dave il colór di lune 

al fons blanc di une plàdine. 
J balitave bielplanc, 

in ponte, blancje la code. 
Al saveve di lat e di lune 
chel rai, dissăl, 

calm riduzantmi. 

Inmò a san i gjaz. 

Inmò a sa la lune. 


AGNUL M. PITTANA 








IL PURZIT DI BEPO 


‚ Fin a pòs ams fa, quasi ogni famèa di Migèa a tirava 
su il purzit par vé alc di sigúr di mangià in timp di 
unviár. 

Tra chistis fameis a’ era ché di Bepo e di so fi Carlo, che 
pal purzit a` vevin una vera veneraziòn. 

A sintiju, no'ndera in dut il país purzit plui biel dal 
lôr. Quan che vevin di purzitá, a cjasa lôr a suzedeva 
simpri una biela comedia. Cussichè a Silvano Menon, 
bráf pitór, e a atris soi amîs matarans, j ven l’idea di 
piturá, una sabida via pa gnot, sul mür di una ciasa 
propit vizzin la glesia, una biela seneta ca presentava 
Bepo e Carlo ca tignivin il purzit biel che il purzitár lu 
stava copant. 

Sota la pitura, chel mataran di Silvano al scrivé plui 
in grant ch al podeva: “Tenlu strent, Carlo, ch'al rest j 
pensi jò!”. 

Coma firma, sot l'opera pitorica, al metê “Beltrame”, 
ch'al sares stát chel famós pitôr ch'al ilustrava la prima 
pagina dal giornâl "Domenica del Corriere”. 

In ta domenia Bepo e Carlo, lant a messa, si viodin 
piturâs sul mür da ciasa vizzina da glesia. 





Bepo, ch'al era fazzil a imborezzási, ros in musa, j sberla 
a so fi: “Carlo, se bechi chel sacrament di “Beltrame”, di 
lui ‘o fasi fúr sanganei!”. 


(Furlan di Migèa) 


(Furlan di Claut) 

ALDO GALLAS 


Vita 


Aga 

che te nas 
ta le cróde 
pi arse. 
Fiòrs 

de le mó month 
nassus 

ta gravine 
e théngie. 
Vita 

c'a vinth 
la mort. 


BIANCA BORSATTI 





LA BOLP DI OSOF 


Une volte a Osôf *e jere une bolp. Une di j vigni tal cjaf 
di inscuelási. “ ‘E jè ore di finîle - “e pensá - di jessi 
ignoranz, di no savé ne léi ne scrivi. Cussì nissun ti 
rispiete”. Alore ‘е lé a Glemone, là ch'al jere un mestri ch al 
faseve scuele “es bestiis. Dopo un an ‘e torna a Osoi 
inscuelade e cussì, lant atêr pes stradis, “e lejeve fuart duc” 
i cartei e 1 avîs ch'e cjatave sui múrs. 

A sinti la bolp ch e lejeve, duc” “a bacanavin. La bolp, sintint 
la int che j пасуе daáür, si vergogna unevore e “e lè a platási. Ma 
dopo cualchi di j vigni une idee: “e lé a Tulmiez e li di un otic 
‘e comprà un pár di ocjai cu” la montadure d'ăur. 

Alore, cui ocjai pojáz sul nas, “e tornà a Osóf e, come che 
veve fat prime, si metè a lèi cartei e avis. Di no стой: duc’ i 
Osovans, cuan” che la incontravin par strade, si tiravin Jü il 
cjapiel e j disevin: “Bon di, siór dotór! Lu riveris, siór dotòr!”. 
E dotôr di ca e dotór di là, d'in ché volte la bolp “ea gjoldût dal 
rispiet di duc”. E, stant ch'e veve ancje imparát a scrivi, “e segnà 
chest pinsir in tun so cuadernut: “Cure dome l’aparence, che il 
rest ti vignarà dat dibant!”. 


(Koinè) GIOVANNI PILLININI 

Chest unviár a mé mari, pluitost intimpade, j è vignude 
l'influence. 

Jo, miei fradis e més cugnadis si devin il turno par viodi 
di jé e gno pari al cirive di fà ce ch'al podeve par cjase 
(ancje se, par di la veretàt, nol è bon di fà nuje). 

Ché altre di la mame ‘e stave mâl. Gno pari mi telefone 
e jo ‘o côr a cjase lôr par viodi ce ch'al sucét. 

“J ores clamát il miedi”, ‘o dis cuanche la viót cussi 
malcuinzade. 

“Nol covente!” “a disin lór “baste stà tal jet, lassá passá 
cualchi di e si uaris istès”. 

Jo “о dis che chest an l'influence “e je brute, ch'e je 
periculose soredut pes personis intimpadis come lór, che j 
úl clamát il miedi... Nuje di fà, no gambiin idée. Alore jo ‘o 
insist e ur conti: *Chés dôs sioris ch'a son a stà dongje di 
me e ch'e án scuasit la vuestre etât, s'a stan póc ben, ‘a van 
a fasi visitá dal miedi; “a fàsin lis analisis dal sanc, i ragjos, 
s’al covente, e si tegnin simpri curadis. 

Gno pari mi cjale di sotcoz e al dis: “Tant ancje lór “e án 
di murî!” 

IVE ULIVE 





“PAR CONDICIO” 


Si sa che il numar tre al è simpri stat ritignút perfet e tre 
robis ch'a van insieme “a son tantis e ancie bielis di viodi, 
ma chés ch'o sintivi tant a dí dai viei, ch'o jeri frut, “a 
riuardavin chés dal omp o de femine. Duncie: “a disevin che 
chés tre robis lì si veve di tignîlis simpri taponadis e 
spezialmentri une, la vergonze, che no si ă di fâle viodi a 
dinissun, tant l'omp che la femine. 

Ben bon. “О vevi “za viodùt agn indaür un alc distaponát, 
ma l'istat passat, ch'o jeri a Grau par cualchi “zornade, "o 
ài viodùt che cheste naine ‘e veve ciapàt pît unevore. 

Feminis pognétis in tal savalon, a svuatará in ta l'aghe, 
fermis a cialà atór cu l’aghe sin a mieze panze, “zujă cui 
fruz, ciamină avant e indaúr in companie di atre int o ancie 
biel sòlis cun taponade nome che la vergonze: venastài une 
sole des tre robis che, seont i viei, ‘a varéssin vit di jessi 
simpri taponadis, ben scuindudis. 

‘O ài pensât e ce spetacul ch al sarès se ancie 1 umign а 
un dat pont j vignis chel matel di lá a spas pal savalon cun 
taponade nome che une des tre robis ch'al ă, sarès a Jessi 
la vergonze e, cheàltris dôs biel a slas, viòdint come chés di 
ziartis feminis. 

PO stâj che cualchi sfuei, passant par democratic, al 
concludarés che ancie chest compuartament - cum ch'e je 
tant in voghe - si podares viodilu come une forme di “par 

condicio 


(Furlan di Cormons) BEPI DI DIANA 

IL DON DAL TIMOR DI DIU 


I furlans a puedin ancje vé fat di mancul di meti pít in 
glesie o di ingenoglási tal confessionari, ma sun tune robe 
la lòr religjositát no à vit dubiz: su la fede tun Supremo. E 
tal rispiet di cheste supremassie di Diu. Tant rispiet che, a 
difarence di átre int, come par esempli i veniz e la pluritàt 
dai talians, no án mai cirùt di preá par fâj gambiá idee o di 
impiá cjandelis e fá coroncinis par corompilu. La só 
esistence e lis sós sieltis, ancje se duris e incomprensibilis, 
a erin un postulát che no si meteve in discussion. 

Chest si lu palpe ancje tes espressions de vite di ogni di. 
“A glorie di Diu”, “Al sară ce che Diu vora”. “Diu al sa ce 
ch al fas”. “Se al Signòr J à parut cussi...”. “Signór, se mi 
dais la crós, daimi ancje la fuarce di puartále”. 

Il Supremo nol ere un di doprá ma al ere parsore des 
nestris categoriis filosofichis e dai nestris picui e granc’ 
fastidis. Un póc come il soreli, che nol ă di rindi cont a 
dinissun. Parceche o sin nó che o vin dibisugne di lui e no 
lui di nó. Cussì al è l'omp che al dipent di Diu e no Diu dal 
omp. 

In chest contest, al ere facil fevelá dal timór di Diu, ultin 
dai siet dons dal Spirtu Sant e cjavec de sapience. Un timór 

che al veve plui parintát cul terór. Il terór dai siei cjastics, 
di lá a pati ancje lavie di lá dopo di vé tribulát di ca, la pore 
di fà pecját (e i predis t” ai fasevin viodi a ogni pit alcât). 
E chest al ere un damp. No dome parceche, batint dome su 


la pore di Diu, tu j gjavavis l'aspiet ver e vital, chel dal amôr 


e dal perdon, ma parceche tu fasevis pore a int Za spaventade, 
cu la cuál che i siórs e 1 granc’ si sbombavin de pore di Diu. 
Prin di dut parceche no vevin mai timp di lá a sinti la 
predicje e po parceche a vevin ancje la pussibilitát di 
riscatási il paradis cun messis e ufiertis. 

Dal terór di Diu al terór dai omps, des autoritáz e di chei 
che a comandin, par solit in non di Diu e cu la só 
legjtimazion, il pas al è curt. E la biade int si è cjatade a vé 
parons in cil e in tiere, in glesie e für, in chelátri mont e in 
chest. 

Fin che no jè rivade la rivoluzion democratiche, che e à 
fat cori (o si € inludude di fá cori) duc' i parons. Fra i 
parons, il prin a là di mieë, al è stàt propit lui, il paron dai 
parons e il re dai res, il Signór. O parceche si lu viodeve un 
paron dai tanc’, e di chest a son colpe i predis, o parceche 
si pensave di no vé dibisugne di lui, e di chest e jè colpe 
l'ignorance. Parceche Diu nol é un dai tanc” de gjerarchie 
di chest mont, ma al é trassendent; nol à dibisugne de nestre 
deleghe par regi il mont ma al é il mont che al à dibisugne 
de só provedence par là indenant. 

E l'omp, liberát de pore di Diu, al ă conservade intate la 
pore dai отр, dai parons, dai garbenirs, dal mâl. E al à 
sostituide la pore di Diu cul oroscopo, lis maghis, i 
induvinins, la superstizions e duc’ 1 striamenz di chest 
mont. E la sò anime no jè lafè plui libare, ma plui 
incjadenade. 

Bisugne tornà al timór di Diu intindút no come terór di 
Diu ma come amór riguardós che al fás di dut par fálu 
content. Bisugne passà de inmagjne di un gabenîr, che si pò 
ancje vé gust di freálu, a ché dal ami, dal spós, de persone 
plui cjare, che o saressin dome vilans a fâj un dituart o a 
dineáj une delicatece e une atenzion che e partissi dal cur. 

Torná al timór di Diu al úl dí torná “e fede che o vin 
parsore di nó un che nus ol ben. Al úl dí cunvincisi che no 
sin nó la reson ultime de storie ma che parsore di nó al è un 
principi plui alt e grant che nus tire viers di lui duc” insieme 
cu lis cjadenis dal amôr e dal perdon. Dome se o crót in Diu 
e o cir di fà ce che lui mi dis o varai rispiet par me stes, pal 
gno cuarp e pe mé anime, pai miei fradis ch” a son come me, 
pal mont naturál ch' al ven prime di me e ch' al à di durá 
ancje dopo di me. 

Se nó o varin la furtune di tornà a scuviergi la supremassie 
di Diu e si tacarin tór di lui, si sintarin libars tai confronz 
dai omps e des struturis. Chel che al tire jú il cjapiel cun 
rispiet denant di Diu, al riscje di vé vonde dignitát e fuarce 

par tignilu su denant dai omps e des struturis. Chel che nol 
gjave il cjapiel denant di Diu, al riscje di passà dute la vite 
cul cjapiel in man denant dai omps, dai pulitics, dai briganz, 
dai ricatadórs, dai profitadórs e dai imbrojons. Parceche j 
mancje ché fuarce e ché sigurece interiór che lu fâs sintî plui 
fuart e libar tai confronz dai omps. Chel che si pee daprüf 
di Diu al à di cussiderási libar ti confronz dal oms. Parceche 
la religjon, se ben capide e vivude, e libere. Se no libere no 
je religjon e no ven di Diu. 


(Koinè) PRE ANTONI BELINE 

Lusignis 


Frét e scúr di lune, 

fueis secis tal ajar, 

che lis savolte e lis sburte 
cuintri dai scúrs dai barcons, 
dai specjez de puarte; 
come animis in pene, 

a' sbisiin un póc lizeris 

e po a' colin te jarbe. 

'E sune lore di gnot 

une cjampane. 

Bessól cassú 

te mé cjasute 

su la Mont Quarine, 

mi plás fantastică 

sul misteri de planure. 
Lajù, come lusignis tal scùr, 
i lusoruz dai autos 

si corin datir, 

s'incrosin, si piardin 

di gnúf tal scâr. 

Ogni lûs une machine, 

e dentri ogni machine 

une o plui personis 

ch'a frontin i piricui de gnot. 
Dontri vegnino? Dulà vano? 
Ognune une storie, 

ognune un destin. 

Gjonde, ansie, pinsîr, | 
speranze, ligrie, dolór || 
st corin daúr su la strade; | 
come te vite, | | x 
a' son compains di viaz Í 
di ognune di lór. 

Dentrivie ju tapone la musiche, 

difür il sunsúr dal motor, 

cassù a' rivin dome pizzui lusórs, 

lusignis ch'a lampin un moment 

e po si distudin 

tal cidinòr de gnot. 


ERALDO SGUBIN 





TIN...DOTÒR 


Tin al ă un puest di vòre li ch'a si varès di da servizis, 
jutòri e assistènce ae puare int. “Magjnasi il via-vai di 
cjartis e di pòpul in chel uficiút pitinin e stret ma dignitós: 
un Crist di plastiche sore le puarte, un cuadri di Rome 
antighe, ad alt, juste parsòre dal cjadreòn di Tin, l'armár a 
cinc plans pes pratichis di ué e un vecjo catafalc...dai timps 
dal Duce come archivi. Un barcòn sòl ch'al bute sore une 
strade, di gnot vuèide e di di plene di machignis come un úf. 
Chel il regno di Tin: trent'agns e passe di “onorato servizio” 
come ch'a si lèi te pergamene che i compagns di vore ] án 
proferit par tornâj almâncul un рос la părie de bevüde ch al 
ă volút fà insieme a duc”, apònt, par festegjă i soi “prins” 
sis lustros di impiegât. Lui, sbalotât mo di ca mo di là 
parvie des riformis ch'a si jerin corudis daúr dulinvie tai 
agns, nol veve mai piardude la cunvinzión che l'omp a 
puest, ben vistút, elegant e net, al podeve dá “ne idée biele 
ancje a un ambient vecjo, cence anime e scláf de burocrazie 
come chel ch'a lu veve incjadenát par dut chel timp cun 
tantis mortificazións e pocjs sodisfaziòns. Tant che il so 
simbul “e jere une pióre tosăde. Cuanche nol podeve plui si 
sfogave: “Tin: “o mangia “sto osso o salta “sto fosso”. E 

dopo si consolăve subite: “Si sta póc a dí salte...ma no 
isal miór pea il mus dulà ch al úl il parón e vivi in sante 
pàs?". 

Dopo duc' chei agns di strüssie, Tin al jere cussi ben 
jentrât tal personagjo ch" al interpretàve par sis oris bondantis 
in di, di someà plui grant dal grat ch'a j vèvin dat. 
“Tosato...tosato...come una pecora...sfruttato come un mulo” 
al diseve fevelànt bessól par talián tai momenz di sconfuárt. 
Dutcás al tirà indenant “con spirito di sacrificio ed abnega- 
zione" come ch'e diseve la pergamene doprânt peraulis ditis 
tes onorificencis dai soldáz. 

Uniche consolazión e braure l'afiét des feminis ch'a 
lavoràvin cun lui che al saveve doprá ben i siei voi colór dal 
cil e meti simpri cravuátis e vistiz ch'a lévin d'acordo cu la 
mode. 

Ancje par chel i “clienz” lu cunsiderávin come se al fos 
un “dotòr”. In chés ocasions Tin al si sglonfàve il stomi 
fasint jentrá àjar e gust di jessî. Daspò, cun tante grazie, al 
disève: “No soi dotór...ce puedio fà par lui (o par jé)?” AI 
jere póc, ma vé dal popul chel ricognossiment *ad honorem" 
al faseve di Tin l'omp plui content dal mont almàncul par 
une setemàne. 

Une di la tragjedie: “clienz” un daür chel atri e duc” cun 
pratichis rognòsis. Für, timp di lófs, ploe, ajar, frét e i vues 
di Tin “a crizzulàvin come trás secs. “Zornadate insumis. 

Co l’ufici al steve par siará al capita Checo dai Mós cun 
tun pacon di cjartis di fá viodi. Al jentră, educát dopo vé 
batút un par di voltis te puarte a veris e: “Par plasé...siór 
dotòr...s'al podes...” Tin lu fermă subite sigur di riòngisi il 
compliment di simpri: *...no soi dotór...” Checo, alore, lu 
cjalà di brut scuási ufindút: “Ti sta ben - j disè - tu podevis 
studiá di plui...!” E dit e fat al cjapà sù i documenz ch'al 
veve pojaz sore de scrivanie e al lè vie sbatint la puarte. 

Tin al restà di stuc. Nol saveve se ridi o vaî. Ancje il 
popùl lu veve bandonát? 

Chel fat lu scjarià dal dut. Cjarte e pene al fasè domande 
di pensión propite tal moment che il Guviar al steve 
siarant...il cjót. 

Cuanch'e j пуа la letare che la sò domande “non poteva 
essere accolta”, Tin al cjalà la piore tosade dal cuadrit. "A 
disin che i “doi” si son dite alc che nissün, però, al à sintut... 

Cumo Tin al spiete ch’e si viargi la barconète juste par 
scjampa vie dai soi trent'agns e passe di vore. 

Dotòro no, al pensá, al è miòr jéssi ce ch'a si è pitost che 
paré ce che no si è. 

La int, dute, intant “e continue a clamálu “siôr dotór”. 


(Koinè) GIANNINO ANGELI 

12. | Lunaris 


Chest setór dai periodics, pur sint il plui siór di stampáz (a 
jentrin in ogni cjase), al e ancje il plui dificultós di documentá 
in maniere sistematiche, stant che si trate di une produzion 
destinade par só nature a jéssi butade vie ae fin dal siervizi. 
Mancul mál che cualchidun al á la buine volontát di meti vie 
i esemplárs che j vègnin sot man e di parferiju po ae 
biblioteche plui impuartant dal lúc opúr di fá une mostre 
(come che si fás in Cjargne di doi ains in ca). 

I lunaris culi in mostre no rapresentin il struc definitif di une 
ricercje, ma une “cerce” di tipologjis. Si va cussi dal lunari 
prontát des mestris e dai scuelárs di Glemone (particulár 
comovent: cualchi "autór" al è stàt vitime dal tieremot), a di 
chei di Dael e di Vilalte (prontâz dai omonims grops culturai), 
al lunari de “Vite Catoliche” (come esemplari di siop di une 
tipografie o di un periodic), a chel pal '80 (come espression 
di un editor, tal cas: Ribis), a chel - par fini - dal Fogolâr Furlan 
di Verone. 

Ма ‘e mancje la ...rapresentance dai lunaris di Aziendis, di 
Parochiis, di Buteghis, di Aministrazions comunáls, di Clapis 
di svareade nature. 

Alore, Furlans, sperin che si visais di manda ae Filologiche 


une copie dal lunari furlan 
ch'o veis sot man. 
In rispueste, di cùr:. Bon An! 


LUZIO PERES 


272 










® un 9 = 
FURLAN viéri e gnúf 
pal 1980 1976 


Lumari igir da u Wite ( Caloliche 


frus e frutis 


di V 
di GLEMONE 


| Vio pal an 198 y 








Sperancia 


I ti spii intant chi ti duars 

e i iòt ta li plètis da la músa 

ce tant ch'a án lavorát tai agns 
pouris, delusions e rabia, 

sgrifant la piel dilicada dal cjo cour. 

I seri i vôi, i lassi zuiá il gno sum 

e i ti cjati cul lusour ta la músa 

a scoltà, ingropàt e plen di meravea, 
un curisin ch'al bat dongja di te, tal jet grant, 
e al cjanta duta la só voja da vivi. 
Parce nó pensá ch'a podará essi vera? 
Ti amis cussi tant la vita 

ch'a ti lassa speră da deventà pari, 
par fáti crodi incjamò 

chi jé a nò finis t'una flica di grìspis. 
Fiditi di me, fiditi dal gno ben, 

serilu a cláf chel timpat scúr: 

meriti a vardá li stelis 

e prova a faighini una tu, 

magari incjamo pi biela. 


(Furlan di Maniâ) LORENZA POGGIOLI 





TABELE 


Preambul, Luzian Verone....................................... pag. 
Cjante il sium dal mont, David Maria Turoldo 

(voltát par furlan di Gigi Mestron)......................... » 
Benedete la nocence, Andrea De Franceschi......... » 
Scrivanz, Giovanni Miani......... HN ce ide » 
Ercole Carletti, Gianfranco Ellero.......................... » 
Dio al esist, Ermes Munini.................................... » 
'U cassiere, Eveline Rigo................. des » 
Sinti ancje il revoc, Angelo Raffaele Zuliani gre » 
Il centri dal mont, Zuan Marie dai Bas......... iud » 
Faliscjs, Sergio Visentin........................... cess » 
Periodics furlans jenfri il "76 e il '90, Lucio Pereda » 
1. Rivistis furlanis, Luzio Peres............ ma » 
Cumò, Diego Cinello............ MASA. Lo ees » 
Trop, siore?, Ermes Munini..................................... » 
Cunfin gurizan, Luciano Spangher......................... » 
Maternităt, Lucia Scozitero...................................... » 
Се sêo jò, Celestino Vezzi..................................... JANG % 
Int a la buine, Bepi di Diana..................... RE » 
La pas di Sarajèv, Giannino Angeli........................ » 
Pitórs: Costanzo Schiavi, Laguna friulana.............. » 
Al gno vecjo puint, Pietro Micossi......................... » 
Il Purcitut, Giovanni Pillinini.................................. » 
Toni Miserere e V., Tarcis Muk............................. » 
Strideulis, Mario Мейд. NAVES ANE SLT у naves 
2. Periodics "furlanons", Luzio Perés E ФАП 
In ta l' "Ara Pacis", Ovidio Colussi......................... » 


12 
14 
15 
17 
20 
21 
23 


29 
30 
32 
34 
38 


51 
52 
54 


275 





Resonament, Mario Menot........................ TI pag. 
Arlevamins, Bepi Mariuz...................... AN ; 
Un ucelut te fumate, Pre Rizieri............................. > 
Orchestre d'amór, Enzo Driussi............. DAC, ATAN > 
La batalia dal scolu, Elvio Lorettt........................... > 
L'emolár, Fosca Evelina Zilli......... MEAN AL 909 
Projez e siums, Luigi Bevilacqua..................... A NES 
Bielvedé, Carla Olivo....................... err » 
Mulin veciu, Ovidio Colussi............................ » 
La firme, Giovanni Miani ....................................... » 
3. Periodics culturai "de Alte", Luzio Peres........... » 
A Rico Stramp, Eralt Jus........................................ » 
Gjat '95, Agnul M. Pittana............................. » 
Кіре Аара. ЫШ » 
Il. prat, Lionello, Fioretti Jia e. AC » 
Cantéi (par Alessio), Eralt Jus............. ИГҮ » 
Nassi dal doimil e passe, Pieri Cressatti............... > 
La muart di un usurár, Pier Carlo Begotti............ » 
Canto, Enzo rinse... знае EEN, димы k. MELON 
Incas - Arcan, Eddy Borltolussi............................... » 
Al mó mont, Bianca Borsatti............ ME » 
Il candidât cul varuscli, Aldo Gallas....................... » 
А бүр, Pietro. Mossi S Qaqa, dead » 
4. . e dal "Friül di Miez", Luzio Peres................. » 
Casa dai Roncs, Anna Bombig...................... Gabi » 
Gleseute, Luzian Verone.......................................... Y 
Messe grande, Roberto Ongaro.............................. » 
Par pudi dati, Zuan Marie dai Bas........................ » 
Pitôrs: Luigi Vidoni, Mattino sul Sile..................... » 


276 


83 
85 
86 
85 
89 
91 
93 
97 
98 
99 
100 
102 
106 
107 
112 
113 


La glesie di San Michel di Sarvignan, Paule Zampar. > 


La moto, Pieri Cressatti. oh. oe » 
5. Boletins "Parochiai", Luzio Peres....................... » 
Rudinazs, Roberto QOngaro...................................... » 
I me' fluns..., Giacomo Vil..................................... > 
Definizions, Gigi Mestron....................................... > 
Pampalune, Pier Carlo Begotti............ сал » 
La vôs da la gnot, Luigi Bevilacqgua.......................  » 
Il don de sapience, Pre Antoni Beline.................... » 
«Paro» di Nimis, Pre RIteri. uias aca usua » 
Esemplis paralèl, Lelo CJanton............................... » 
б. Notiziaris "Comunai", Luzio Peres................. ha: ES 
Tal soreli, Eraldo Sgubin.............. deat Vase, » 
"Pipo" estat dal 1943, Italo Boschin....................... » 
Pitórs: Angelo Giannelli, Appuntamento nel 

campo 1994 а зант са EE Ld 
Gjat '45, Agnul M. Pittana.................. id hi 
La сара, Don Dante Spagnol.................................. » 
Giacomo di Prampero, Gianfranco Elleto........ » 
Rusignül eremit, Luigi Bevilacqua...................... EE. 
Puòr Vigi Ciceri, Ovidio Colussi............................ » 
7. Periodics di caratar economic, Luzio Peres........ » 
Su la puinte, Bepi di Dianqa.............................. » 
La mame, Dino Peresson..... eal andana T 
Fusetis, Gigi Mestron........ k RE e CE » 
Bona de gnente, Maria Teresa Corso.. AA ENG as » 
Temporài, Fabio Cristante...................................... » 





148 
149 
151 
153 
156 
157 
162 
164 
168 
169 
171 
174 


277 





Pitórs: Fulvio Monai, Estate Istriana....................... 
Furlans, fevelait furlan!, Dino Peresson................. 
Aga dal Tiument, Lucina Dorigo....................... at 
Un cosac in cunfidenze, Alan Brusini..................... 
Doi litros di lat, Bepi Mariuz........... a A pi ci sd 
8. Periodics "di propueste", Luzio Peres................. 
La vit, Michela Sovrano.......................................... 
Zisilis di setembar, Aldo Gallas............................ E 
Regai, Andreina Nicoloso Ciceri............................ 
Ne plui in ca, Celestino Vezzi................................ 
Miracui, Pier Carlo Bepotti.................................... 
Le tornè i dis neth, Mauro Coroneg. а. 
Une fadie mostre, Agnul Covas............................... 
Coscritz dal Undis, Arturo Squecco........................ 
Là isal il ben?, Elena MNormani............................... 
Decisions, Luzian Verone................................... 
9. Periodics "sportifs", Luzio Peres......................... 
Pericul de culture, Giovanni Guareschi (voltát par 
fürlan di Ive A а Е ААВ 
Colors d'autun, Bianca Borsatti.............................. 
La prima vuolta, Mons. Pieri Nonis....................... 
Al mus inteligent, Deborah Murer......................... 
Pitors: Sergio Altieri, Sulla Collina........................ 
L'utun da l'aga, Giacomo Viit.................................. 
Il don de inteligjence, Pre Antoni Belline............... 
Al é jentrat, Enzo Driussi...................................... ы 
Fortune de тё vite, mé braure, Alan Brésil Cod 
10. Boletins dai "Fogolärs" d'Europe, Luzio Peres....... 
Tramontan, Zuan Codut.................................. 


278 


>> 


>> 


> 


x 


X 


X 


>> 


++ 


» 


Hi 


» 


= 





Il me cocolàr, Anellina Colussi............................... pag. 232 
Tal vin no je la veretàt, Giovanni Guareschi (voltàt 


par furlan di Ive Ulive).......................................... > 233 
Peravolis che dan, Bernart di MONt.............. AU > 235 
Barba Bortul di Мапа, Aldo Тотё........................ » 236 
L'URL. Pier Carlo Верон ЕЛ. » 239 
Il Spirt e i siei regâi, Pre Antoni Beline................. » 241 
I dis comandamens a... Orsaria, Zuan Marie dai Bas. » 245 
Une rapine, Agnul Ceovas........................................ » 246 
Risoluzions inmediadis, Eveline Rigo ees eech » 249 
11. ... e dai "Fogolärs" extraeuropeans, Luzio Peres... » 250 
11 nit in ta la vigna, Fabio Cristante....................... » 252 
Gjat '82, Agnul M. Pittana...................................... » 256 
П purzit di Bepo, Aldo Gallas................................. » 257 
Vita, Bianca Borsatti... S No I. ЖООДОН 
La bolp di Osóf, Giovanni Риви SR E te » 259 
L'infhience; Ле Ж йе, ` P 260 
"Par condicio", Bepi di Digna) 5% Ee » 261 
Il don dal timór di Diu, Pre Antoni Beline aca 4. >» 263 
Lusignis, Eraldo Sgubin.......................................... » 267 
Tin...dotor, Giannino Anegeli................................... » 269 
12. I Lunaris, Luzio Peres........... EE ke » 272 
Sperancia, Lorenza Poggioli................ SE 322 78274 


279 





Redatórs - OVIDIO COLUSSI 
- PIER CARLO BEGOTTI 


Cumitát di redazion - EDDY BORTOLUSSI 
- ANDREINA NICOLOSO CICERI 
- LUCIANO VERONA 


Diretór responsabil - GIUSEPPE BERGAMINI 





Finît di stampà 
tes Grafichis GEAP 
a Fiume Veneto / Pordenon 
'e vilie di Sante Catarine dal 1995 


4 / Cine 
Lia Sttomonde 2 
OZILI 2993755 ° 


Q. N. TND wu... 


© l'alimentare... © 
Фор os | „ con qualche cosa in più 


Apertura domenicale via Zanon, 4 
Confezioni per regalo 33100 UDINE 
Pasti a domicilio tel. e fax 0432/503938 

















LABAITA 
FORMAGGI 





stefano ligugnana 
via delle erbe, 1/b 
33100 udine 
tel. e fax 0432/510216 


















m — 
A on 





Da Gi (Ein 


Cividale del Friuli (up) - Via Gagliano, 28 - Tel. 0432/730107 


Florever 


.. Il verde del futuro 


Piante stabilizzate e in seta - Composizioni di fiori artificiali 
e secchi - Bomboniere ed oggettistica: 
via manin, 1 8/а - tel. 0432/503435 - 33100 Udine 








225 birreria i piombi 


Via Manin, 12 Udine - Tel. 0432/506168 








Pottica dei giovani 


VIA DEL GELSO 7/A - Telefono (0432) 504910 - UDINE 





Servizi matrimoniali 
con carrozza | 






Gite turistiche 
in carrozza | 





se Telefonare a Roberto tel. 0432/297927 25 


€ MARASCO ROBERTO 








monili e gioielli 





í Fabbrica artigiana di oreficeria e gioielleria 
M | Riparazioni 


Sede: Via Carducci, 54 - Tel. 0432/297927 | 


UDINE Negozio: Via delle Erbe, 1 - Tel. 0432/512115 


Birreria 
Paninoteca 
di Gregoris Edi & C snc Ristorante 
33047 Remanzacco (UD) - Tel. 0432/667058 Pizzeria 
Via San Martino - Incrocio $5 54 Sala Biliardi 


RISTORAZIONE Non solo pane 


Ec Nel negozio rinnovato 
=== ili vasto assortimento libri 
dat E PETEPETII per ragazzi, letteratura, 
= 4 QI saggistica, manualistica, 
M RA EN guide, carte turistiche, 
pubblicazioni locali 


33100 Udine - Via Mercatovecchió, 13 


SABE Te) 0432-501534 - Fax 0432-512850 Agente della SEI Torino 


* Arredamenti rustici 
* Cucine in muratura 


* Artigianato Friulano 
Fat a man 


NUOVA SEDE: Via Poscolle 67 - Udine - Tel. 295485 | 
OTTICA piu 
di Luciano Bernardis 


33100 Udine - Via Gemona, 29/c - Tel. 0432/506450 








G i LIBRERIA R IBIS SNC 


Didattica - Libri per handicap - Ragazzi - Varia 
e tutto il friulano 
Udine - Via Canciani, 14 ang. Via Cavour - Tel./fax 0432/505282 


Materiale 


artistici 


Riparazioni 33100 Udine - via Volontari della Libertá 30 
elettriche | Tel, 0432/44964 







VIA MAZZINI, 18 
UDINE 
Tel. 0432/295144 





ALZOLAIO 






190 


CECAT IC 


Via delle Erbe, 7 - Tel. 0432/504659 
Via Mercatovecchio, 11 - Tel. 0432/502248 
Via Rialto, 12 - Tel. 0432/506100 





21035172727 








I NOSTRI VIAGGI 


l - VIAGGI DELL'IMMAGINIFICO 
con G. Carlo Pretina 
(scrittore, editore, uno dei piu grandi esperti mondiali sul mondo del circo) 


2- VIAGGI ARCHEOLOGICI IN BOLIVIA 
con il prof. A. Paolillo 
(archeologo di fama mondiale) 


3- VIAGGI ARCHEOLOGICI CINEMATOGRAFICI 
con il dr. Carlo Gaberscek 
(uno dei più grandi esperti mondiali sui films western) 


4 - VIAGGI NATURALISTICI 
con il prof. G. Celli 


(etmologo di fama mondiale) 


5- VIAGGI “OF LIMITS" 
con il sig. A. Biral 
(capogruppo degli italiani fatti progionieri dagli Afar in Etiopia) 


AGENZIA SPADA VIAGGI & C. sas 


Via Cosattini 24 - 33100 Udine - Tel. 0432/512557 - Fax 0432/510821 


PUBBLICITÀ A CURA DI: A.F.A. PUBBLICITA - VIA PRACCHIUSO 19/D 
33100 UDINE - TEL. 0432/501324 - FAX 0432/507811 











Autorizzazione del Tribunale di Udine del 22.5.1982, n. 12/82, 
Supplemento al n. 3-1995 del Bollettino «Sot la Nape». 
Spedizione in abbonamento postale; pubbl. inf. 50%. 


